
LA MONUMENTUL LUI COSTACHI NEGRI 


Printre caracteristicele popoarelor tinere, nepăsarea 
și exagerația sunt două atribute extreme, de care deo- 
potrivă Sar cuveni să ne ferim: să nu uităm pe cei ce 
ne-au făcut bine, dar, când ne aducem aminte de ei, să 
nu umflăm laudele. 

In această notă justă se ține orașul Galaţi, când ri- 
dică un monument lui Costachi Negri, după 36 ani 
dela moarte și 100 de ani dela nașterea sa. 

Din pleiada de bărbați ce au făurit statul nostru de 
astăzi, figura lui Costantin Negri se desprinde, vioae, 
dar nobilă și austeră. 

Fiu de boier mare, unul din pretendenții la domnie 
ce aveâ cei mai mulți sorți de izbândă, cu Lascăr Ca- 
targiu, el se dete la o parte, când, în seara de 3 Ia- 
nuarie 1859, în adunarea dela Costachi Rolla, se pro- 
puse candidatura lui Cuza. Sar zice că o nobilă fa- 
talitate hărăzise acestor locuri menirea de a da ţării 
pe primul ei ales! Căci Lascăr Catargiu sau Costachi 
Negri sau Alexandru Cuza erau gălățeni sau din preajma 
Galaţului. Sar mai puteă zice că nicăeri nu răsunară 
cu mai mare tărie, cuvintele lui Kogălniceanu, decât aci, 
pe malul înghețat dela “Ţiglina, când acesta rosti Dom- 
nitorului, în ziua de 5 Ianuarie, memorabilele cuvinte: 
«după una sută cincizeci și patru de ani de dureri, de 
umiliri și de dregadare națională, Moldova a reintrat în 
vechiul ei drept, consfințit prin capitulaţiele sale, dreptul 
de a-și alege pe capul său, pre Domn». Aici, pe ma- 

lurile bătrânului fluviu, unde tăbărâse divinul nostru 
Impărat, a încolțit cu mai mare putere simțimântul pa- 
triotic, în momentul renașterii. 

Și cum sa dat la o parte dela scaunul domniei, tot 
cu aceeaşi modestie și cu același devotament sa pus 
Negri în serviciul lui Cuza, primind numai decât să facă 
parte dintr'o comisiune, cu N. Catargiu (1) și colonelul 
Mavriki, care să meargă la Poartă spre a notifică Sul- 
tanului suirea lui în scaunul Moldovei. 

Erà foarte importantă dar cu mult mai uşoară misi- 
unea lui Alexandri pe lângă Impăratul Napoleon și chiar 
pe lângă Lord Malmesbury, de oarece, dintre Puterile 
garante, Prusia, Sardinia, Rusia şi Franța ne erau bine- 
voitoare, Turcia și Austria potrivnice, pe când Anglia 
evolua către Franţa. 

Costachi Negri, numit Agent al Moldovei pe lângă 
Poartă, în locul lui Fotiades, este numit, la 31 Octomvrie, 
ad-interim și Agent al Munteniei, în locul lui Aristarchi. 
Acesta este cel dintâi act diplomatic al lui Cuza, pentru 
recunoașterea unirei Principatelor de către Poarta oto- 
mană. 

In anul 1860 se săvârşi, de către primul Domn român 
al Principatelor-Unite, un act de cea mai mare însem- 
nătate politică: la 22 Septemvrie, Alexandru Ion I porni 
din Galaţi către Constantinopoli, spre a se infățişă su- 
zeranului său. Vizita aceasta se făcu în cele mai strălucite 
condițiuni. Nimic din ceremonialul odios al primirei 
Domnilor vasali nu se aplică vizitei lui Cuza. Domnul 
român fu găzduit în palatul Emirgian, ca prințul Napoleon 
și marele Duce Constantin; intră, la audiență, nu prin 
poarta cea mică, ci prin acea a Sultanului; Padișahul 
așteptă pe prințul român în picioare; Marele Vizir îl 
conduse până la ușă; Sultanul îi trimese o sabie de o- 
noare iinpodobită cu pietre scumpe, etc., etc. 


(1) A cărui văduvă trăeşte şi astăzi în Galaţi. 

Toată această primire fusese pregătită de Costachi 
Negri, care, prin darurile saie sufleteşti, plăcuse ambasa- 
dorilor, în special celui francez, lui Fuad-pașa și lui 
Sevlet-paşa. 

Dar rolul cel mai mare, din întreaga viață politică 
a lui Negri, fu acela pe care-l jucă el în momentul 
unirei. Marii dregători ai Porței; ambasadorii Francei 
și ai Angliei (D-nii Lavalette şi Bulwer); consiliul de 
miniștri din Moldova, cu Panu în frunte; cel din Mun- 
tenia, cu Manolachi Kostaki; ambele corpuri legiuitoare 
întrunite pentru deslegarea chestiei rurale, toți și toate 
îşi găseau răsunet în marele suflet al acestui român, 
modest dar înțelept. La 25 Noemvwrie 1861, Teodor 
Calimaki, secretarul lui Negri, aducea la Galați firmanul 
unirei. 

De mare însemnătate este iarăși și secularizarea 
bunurilor mânăstrești, în care Negri a avut de luptat 
la Constantinopoli cu șiretenia călugărilor și cu influența 
Rusiei, şi cu care ocazie a pregătit importanta sa lucrare 
Memoire presente à la Commision internationale 
Pour les convents dedes. 

Aceasta este activitatea politică a lui Costachi Negri, 
schițată în linii mari. 

Dar C. Negri a fost și scriitor. El a compus /Vo/- 
file venetiane, Strigoiul, Călugărița, şi a tradus poeme 
din Byron și alți autori străini. 

După detronarea lui Cuza, el sa retras în castelul 
său de pe malul Trotușului. 

In stânca ce se vede şi astăzi, bat valurile reci, adu- 
când de departe melancolia vremii trecătoare. Oamenii 
ce s'au trudit pentru binele public, mor sceptici şi răniți, 
fiindcă la foarte puțini le este dat să vadă roadele 
trudii lor şi la mai puțini încă să li se recunoască me- 
ritele, în viață. Așă muri Costachi Negri în 1876. 

In numele Academiei Române, care venerează me- 
moria tuturor marilor bărbați ai patriei, viu să mă 

inchin înnaintea imaginei aceluia, care, cu Kogălniceanu 
și Cuza, a făcut Unirea, Seculavizarea mânăstirilor, 
Improprietărirea ţăranilor, pregătind astfel epoca 
eroică dela 1877 și era de bogăţie dela 1912. 

Ca diplomat, imi amintesc că Negri este părintele 
nostru al tuturor celor ce ne-am petrecut o viață printre 
străini, luptând să apărăm drepturile și prestigiul țării. 
Dela nimeni nu puteam învăță mai bine arta aceasta, 
decât dela primii noștri Plenipotenţiari: Negri la Cons- 
tantinopol; Alexandri la Paris, Londra și Turin; Steege 
la Viena și Berlin. 

Cu inaugurarea monumentului lui Cuza la Iași, la 
care Primul și viteazul Rege al României a salutat memoria 
Primului domn al Principatelor-Unite; cu monumentul 
de astăzi, ridicat în amintirea lui Costachi Negri, țara 
noastră începe să dea dovadă de maturitate și de ci- 
vilizație, căci gratitudinea nu o înțeleg copiii și sălbatecii. 

Decând cele de odinioară două principate dunărene, după 
lupte seculare pentru libertate și unire, își ajunseră în sfârșit 
ținta dorită, literatura românească mai nouă n'a rămas pen- 
tru străinătate cu totul necunoscută, căci deodată cu simpa- 
tiile politice ale Europei apusene s'a îndreptat atenţiea ei şi 
asupra străduinţelor intelectuale ale acestui tânăr stat. De 
timpuriu încă poezia poporală, cea de o frumuseță specifică, 
îşi câștigă atenţia meritată prin traducători (în Franţa prin tra- 
ducerea lui V. Alecsandri: «Ballades et chants populaires dela 
Roumanie» 1855, în Germania prin traducerea lui Wilhelm von 
Kotzebue : «Rumänische Wolks poesie» 1857); dar şi poeți ar- 
tişti la vremea lor au fost traduși, precum acelaș V. Alecsandri, 
care a cântat tinerei libertăţi cântecul de leagăn, D. Bolintineanu, 
ale cărui poezii în limba franceză nu i-au fâcut un renume mai 
mic decât creaţiunile sale românești în patrie, apoi M. Eminescu, 
cel mai mare talent liric al Țării, precum și alții. Acei doi 
stăteau mai mult sub influența romanticismului francez, acesta 
sub influența liricei germane, reprezintată prin Heine şi Lenau 
şi de aceea cunoștința şi aprecierea operilor lor s'a făcut înna- 
inte de toate după aceste puncte de vedere. Și alți poeţi cu 
renume și autoritate în patrie au fost introduşi în literatura 
germană de Carmen Sylva prin o traducere frumoasă ca formă 
şi de o profundă resimţire a fondului («Rumänische Dich- 
tungen», Bonn 1889). Desvoltarea culturală pe toate terenele 
deşi numai la orașe vădită, a produs o bogată generaţie de 
talente distinse, sub curentul criticei lui Tifu Maiorescu, care 
odinioară îşi făcuse studiile sale la școalele germane şi care 
acuma, în toamna vieţii sale, conduce și destinele politice ale 


(1) D-l profesor Friedwagner fost rector al Universităţii din Cernăuţi 
a binevoit să trimită C. L. o traducere a studiului d-sale despre Sa- 
doveanu. 

Ţării, în calitate de ministru preşedinte. O viață nouă se ivè 
iarăşi cu revista «Sămănătorul» sub conducerea (1904 ș. u.) 
lui Nicolai lorga, Acolo fiecare talent original găsea găz- 
duire binevoitoare, primind direcția spre o afirmare mai ener- 
gică a sufletului românesc în literatură (1). De atunci se mişcă 
pretutindeni o generaţie tânără de poeţi şi scriitori, şi precum 
unii mai vechi (2) fură cunoscuți şi lăudați în ţările graiului 
german, prin traducerile operilor alese, așă poate unul sau 
altul dintraceștia va găsi și aici cetitori, căci interesul pentru 
limba și literatura românească e în o creștere vădită. 

Unul din cei mai fecunzi şi mai cetiţi prozatori din gene- 
rația tânără este Mihail Sadoveanu (3). Cunoscut fiind în toată 
România din anul 1904 prin «Povestiri»-le sale, el a publicat 
de atunci alte șaptesprezece volume (4), urmând foarte re- 


(1) O altă direcţie reprezintă «Viaţa Nouă» a lui Ovidiu Densuseanu 
(deia 1905). 

(2) Aşa b. o, maestrul stilului, de o fineţă plastică franceză. B. Dela- 
vrancea, A. Vlahuţă, l. L. Caragiale, în diferiţi ani din revista «Aus 
fremden Zungen» (cfr. G. A/exici. Istoria literaturi româneşti, în tra- 
ducerea germană a lui K. Dieterich, Lipsca 1905), /. L. Caragiale a 
apărut şi la Reclam, unde a apărut și /. Slavici. O consemnarea tradu- 
cerilor ar da din an în an o listă tot mai mare. 

(3) Numele de localitate Saora (slavoneşte sad = pomăt) e foarte 
lățit; de aceea s'a format, cu ajutorul sufixului eanu (în slav. bis = 
Jan) care arată obârşia, numele de persoană adjectival la origine. 

(4) Aci urmează consemnarea scrierilor mai mari ale lui Sadoveanu. 
Cu excepţia celor din urmă, toate celelalte au apărut în editura «Mi- 
nervei» din Bucureşti: 

Povestiri, 1904 ed. il, 1906. 

Șoimii, 1904, ed. IE 1905, ed. III 1910. 

Dureri înăbușite, 1904. 

Crâşma lui Moş-Precu, 1905 ed. II 1910. 

Povestiri din Războiu, 1905. 

Floare ofilită, 1906. 

Amintirile Căprarului Gheorghiță, 1906, ed. II 1999. 

Mormântul unui copil, 1906, ed. II 1910. 

La noi în viişoară, 1907. 

Însemnările lui Niculai Manea, 1907, 

Vremuri de bejenie, 1907. 

O istorie de demult, 1908. 

Oameni şi locuri, 1908. 

Cântecul Amintirii, 1909. 

Povestiri de seară, 1910. 

Duduia Margareta, 1910. 

Apa morților, 1911. 

Un instigator, 1912 (Editura «Flacăra»). 

Cele mai multe din volumele acestea sunt culegeri de nuvele, povestiri 
şi schiţe, în număr de peste o sută. Pentr:un conținut nu e, așadar, loc. 

pede un volum după altul; între ele mai multe în două sau 
trei ediţii, ceeace nu e un mic succes într'o ţară, în care pă- 
turile societății mai înnalte preferă limba şi literatura franceză 
celei de acasă. In Germania au fost mijlocite pentru cercuri 
largi «lonică» prin «Deutsche Rundschau», (Numărul de la- 
nuarie 1907), iar nuvela «Cântecul de dragoste» și alte pove- 
stiri în traducerea domnișoarei E/eonora Borcia din Sibiu; 
traducerea (cu o prefață de prof. Dr. G. Weigand) a apărut 
în biblioteca universală a lui Reclam (Numărul 5.044) (1). Rân- 
durile noastre, cari se ocupă mai de aproape de poet, însă 
numai în formă de schiță, vor află poate oarecare interes. 
Sadoveanu e de origină din Moldava de sus, ţara care a 
dat literaturii românești pe un Eminescu şi pe alți poeţi renumiți, 
iar tinerei națiuni un şir de însemnați bărbați de stat; locul 
său natal e Pașcani, (2) iar reședința acum de mai mulți ani 
Fălticeni, amândouă oraşele nu departe de Târgul-Neamţ, pa- 
tria lui /on Creangă, neintrecutul zugrav al vieţii poporale 
moldoveneşti. (3) Prin faptul acesta modelul, subiectele şi co- 
loritul povestirilor și descrierilar sale părea acum pentru dânsul 
hotărît de dinnainte. Și nu e nici o îndoială de influnenţa lui 
Creangă asupra lui Sadoveanu. «... Pentru dânsul m'am 
luptat cu pumnul şi cu cuvântul împotriva colegilor munteni 
care nu-l înțelegeau și nu-l prețuiau așa cum voiam eu. Pentru 
mine Creangă era o mândrie, eră un strigăt de luptă» (4) 
căci înnainte de toate limba lui Sadoveanu e moldovenească, 
deși în anii din urmă, la sfatul criticei, a evitat tot mai tare 
şi mai tare asemenea provincialisme. Precum Creangă așa şi el 
pare să fi dibuit după expresii poporale, însă într'o măsură 
cu mult mai mică, în orice caz e un merit că pe lângă toate 
acestea în genere s'a ferit de neologime franțuzeşti (5), fără 


(1) «Răzbunarea lui Nour» cea înfiorâtor frumoasă, în traducerea 
preotului bucovinean Victor Zaharovischi din Mahala (Editura proprie 
1911.) merită de asemenea o răspândire cât se poate de mare. 

(2) Pe Siret, unde se ramifică linia Bucureşti de linia Leov—Cer- 
năuţi— lași. 

(3) Dintre frumoasele basme ale acestuia a fost edat decurând «Harap 
Alb» de Gustav Weigand, împreună cu o traducere în germană şi cu 
note (1. A. Barth, Lipsca, 1910). 

(4) Un instigator p. 60 ş. u.: cfr. O. Densuşeanu,» Viaţa Nouă» 
VII, 471. 

(5) Totuşi se furişează câte unele, ceea ce o fi una din urmările 
repejunei, cu care lucrează, aşa b. o.: Șoimii p. 11 amantă ; 23 peisagiu ; 
Însemnările p. 5 creionul, 7 savantă, 53 Arusou (Arousseau), 146 
convoiul (dar aci, după spusa lui, publică hârtii rămase dela altul) ș. a. 

de cari astăzi se crede a nu mai ieşi la capăt. Limba lui e po- 
porală, mai ales în înţelesul acela că, ea corespunde fanţaziei, 
simţirei și logicei popurale că, din țărani nu face târgoveţi, 
precum unii scriitori mai vechi şi moderni o fac și la noi 
în Germania. In personagiile sale găsim adevăraţi vieţuitori 
dela ţară, începând cu boierii nelustruiți și sfârșind cu păstorii, 
toţi dearândul sunt aevea, nu actori sau măști. Moldoveneşti 
sunt apoi locurile unde se petrec cele mai multe acțiuni». 
«Minunată ţară a strămoșilor, hrănită cu sânge și cu lacrimi !» 
zice el în «Amintirile Căprarului Gheorghiţă» (153 ; călătoriile 
sale în «Oameni şi Locuri» ne aduc înnaintea ochilor aceste 
frumuseți împreună cu retrospectivele istorice. Așă meditând 
a călătorit prin ţară şi V. /orga. Muntenia în parte cu alte 
referinţe şi cu alţi oameni e cu siguranță mai puţin cunoscută 
poetului, Bucureştii ca oraş mare pare a nu-i prea place! Nu- 
mai câteva povestiri (aşa b. o. /vanciu Leul, Epilogul, Vântu", 
O povestire de sărbători și începutul carnetului lui Neculai 
Manea) se petrec în Capitala Regatului romîn; câteva la 
cursul de jos al Dunărei, unde s'au luptat eroii; încolo locu- 
rile sunt târguşoare sau sate Moldovenești, în cari povestitorul 
a trăit sau pe cari le-a vizitat, în orice caz locurile pe care 
şi cetitorul le recunoaște foarte uşor, deși acestea seamănă 
foarte mult întreolaltă, precum e şi în natmă. Dorul de sat 
arde nu numai în sufletul soldaţilor lui, acesta e foarte des- 
voltat şi în sufletul poetului. După dreptul vorbind, capitala 
sa e vechiul oraș istoric lași, care se înclină atât de pitoresc 
cu râpele lui şi care amintește vremurile de demult apuse, cu 
bisericele şi turnurile lui, Acolo a absolvit studiile sale și 
poate tot acolo şi-a făcut şi serviciul militar. Plecând la laşi 
şi venind dela lași, acolo trăiesc cele mai multe din persona- 
giile sale, acolo e centrul celui mai cetit roman al său «Şoimii». 
Dar chiar frumosul şi pacinicul oraș laşi, al cărui Teatru 
Naţional îl conduce, ma putut să-i strecoare în suflet impresii 
îndeajuns pentru a-l reține în loc. Ca toţi poeții lirici, așă şi 
Sadoveanu iubeşte singurătatea, pădurea, amurgul de seară, 
firea. De aceea nu ne surprinde, ba chiar presupunem bucuroşi, 
că în zilele când lipsesc reprezențaţiile la Teatrul Naţional, el 
se repede spre îndepărtaţii Fălticeni, unde nici un sgomot nu-i 
tulbură gândurile şi visurile sale. Prin această însuşire carac- 
teristică sc explică fecunditatea cea mare a condeiului său, 
superioritatea operelor sale şi, poate, şi unele slăbiciuni. Acolo 
în liniştiţii Fălticeni l-am întâlnit întâiaşi dată. Şi parcă-l văd 
încă înnaintea mea cum şade liniştit şi tăcut în mijlocul veseliei 

celorlalți meseni, cari după an drum lung, părăsit, prin păr- 
țile acelea părăsite de oameni şi cu iarna în spate, cum e 
pe acolo încă prin zilele lui Martie. După vre-o câteva pocale 
golite repede unul după altul ne înfierbântaserăm și deveni- 
serăm din ce în ce mai vioi. Poate că neparticiparea aceea 
eră numai la aparență; poate că tocmai atunci i se iveau din 
nou icoane pentru o povestire de a sa, ca bună oară zâmbi- 
torul crâșmar, care stătea în fund gata să servească, sau va- 
rianta alteia dintre chipurile ce se părândă adesea prin poves- 
tirile lui Sadoveanu. Așa, se vede, a stat poetul în crâșma 
satului şi a privit în sufletele oamenilor adunaţi. Intr'un asemenea 
loc, de bună seamă, a dat Sadoveanu de prototipul lui Radi- 
anu (Insemările lui N. Manea), sau de ţărani sărăciţi, cum e 
chipul, atât de tragic, al acelui lon Ursu, care, departe de 
ai săi, se silește să-și amorțească durerea în cantina unei fa- 
brici. (Dureri înnăbușite). Una din povestirile sale, Crâşma lui 
Mos-Precu, e strâns legată de o astfel de crâșmă solitară, unde 
povestirea se reîntoarce de mai multe ori. De patima beţiei 
se sting unele din personagiile sale şi se sfărâmă fericirea unor 
familii. Crâşma e centrul vieţeii sătești, unde fiecare se întă- 
țişează fără silă ; aici se ivesc motive pentru acțiunile lui. 
Poetul poate fi numit Teniers al Românilor; totuși arta sa nu 
se reduce la descrierea vieții de taverne. 

Sadoveanu e mai mult decât un zugrăvitor al vieţeii exte- 
rioare din Moldova sa, el e psiholog şi cercetează interiorul. 
Chiar în «Povestiri»-le sale cele dintâiu acțiunea e neînsemnată 
şi aproape disparentă. Mai mult decât îmtâmplările îl interesează 
pe dânsul procesele psihice, şi pe noi cu mult mai mult. Cui 
nu-i plac descrierile stărilor sufletești, sau a icoanelor din na- 
tură acela multe din povestirile sale le va găsi fără conținut. 
Prin faptul că zugrăvește viața sufletească a oamenilor săi, 
dovedește o artă rară, care se desvoltă din ce înce mai mult. 
Poate că pe Paul Bourget nu l-a cunoscut ; de aceea, din feri- 
cire, i-a rămas necunoscută și maniera chinuitoare de anatomie 
psihică. De n’a fost deloc influențat de scriitori străini, aceasta 
e greu s'o spunem. lon Ursu ne aminteşte, în ori ce caz, foarte 
mult naturalismul lui Æmile Zola, alţii se vor gândi mai 
adese la Gorki, iar descrierea vieţii cazacilor ruşi din stepă 
(Șoimii) ne apropie asemănarea cu celalalt rus—Gogol (1). 


(1) «Taras Bulba», cfr. Alexici, Istoria lit. rom. pag. 174. «Biblioteca 
Minerva» No 16-17 conţine trad. rom. a acestei opere de Gogol, dar 
traducerea pare să fie mai nouă decât romanul lui Sadoveanu. Şi de 

Și pentru schiţa patologică cu mania de persecuție (Un duş- 
man) s'ar găsi modele («Strigoii» lui /bsen?) Dar cine, ca 
Sadoveanu, are ochi deschişi pentru lumea ce-l înconjoară, vede 
singur icoanele acestea, Mai aproape e influențat dela cei din 
țară. Creangă a fost amintit; și ardeleanul /on Slavici are 
efecte puternice cu descrierea intuitivă a vieţii ţărăneşti. Ar- 
rămâneă să ne mai putem gândi și la liricul Coșbuc. «Vântul», 
povestirea de Crăciun a lui Sadoveanu poate presupune o aşă 
influență, În sfârşit a scociori peste tot locul după un imbold 
străin, e a uinblă hoinar: poetul soarbe doar toate impresiile 
şi apoi le făureşte după bunul său plac. Într'o țară de sine 
stătătoare și lăsată în grija ei, încunjurată de străini, cine s'ar 
putea lipsi de influența contemporanilor renumiţi, după ce 
odată această influență se simte atât de simpatică? Întreaga 
literatură romanească mai nouă înfățișează trăsături foarte co- 
mune, şi o separare după grupe şi influenţe acuma ar fi incă 
prea Fpripită, de nu chiar imposibilă. Ocuparea cu toată dra- 
gostea de popor, vieaţa şi nevoile lui e comună; un contrast 
adese mare între e! și clasele suprapuse și înstrăinate de dânsul 
se iveşte spontan. Tânăra generație de poeți se ţin de glia 
părintească întocmai ca și țărănimea românească. «Mirosul proa- 
spăt de pământ umed» lui Sadoveanu îi pare mirezme dulci ca 
și lui Sandu Aldea «În urma Plugului.» Mirosul de pământ 
în înțeles figurativ se strecoară printre frunzele celor mai multe 
scrieri ale sale, Faptul acesta îl trădează pe omul care a prins 
rădăcini adânci în pământul său. 

Sadoveanu nu reprezintă poporansmul (1) în înţeles politic. 
Unde se ivesc sentimente de natura aceasta, ele rezultă dela 
sine din descrierea firească a referințelor dela ţară. Nu e însă 
nici o îndoială că simpatiile sale le păstrează pentru țărani. 
In vreme ce vieața orășelelor, cu plictiseala lor, cu funcționarii, 
cu femeile de-o semieducaţie plină de pretenții şi pofte, apare 
în povestirile sale ca o lene sub masca ocupaţiei, care uşor 
duce pe căi rătăcite şi care numai cu greu scapă de satiră, 
poetul petrece cu întreg sufletul său cu ţăranii şi cu păstorii, 


scrierea lui Tolstoi «Stăpân şi slugă» (asemenea tradusă în romanește) 
amintesc mai multe povestiri de-ale lui Sadoveanu, în cari se descrie 
raportul de viaţă dintre boieri şi slugi. 

(1) Impotriva poporanismului în literatură îşi ridică glasul autorul 
romanului «Vieaţa la Ţară», Duiliu Zamfirescu in discursu: său de re- 
cepțiune la Academie, îndreptându-se în contra lui S/avici, Coşbu: şi 
Goga; pe Sadoveanu însă, cu dreptul, nu-l ia intre ei (16 Mai 1909). 
hespunzându i Titu Maiorescu mai slăbeşte atacurile aceluia. (Discur- 
suri XXXIII). 

cu desmoșteniţii norocului, cu feciorii din flori ai boierilor, 
cari sunt nevoiţi să stea ca slugi la curtea tatălui sau a fra- 
telui lor vitreg, cu cei osândiți pe nedreptul sau pedepsiţi 
prea aspru, cu copiii neglijați şi cu alți nenorociţi de felul 
acesta. Cât de pătrunzător doar e descrisă femeea aceea săr- 
mană care, greu bolnavă, trebue să lucreze pe câmpul boierului 
în locul feciorului ei, înrolat la oaste (Spre Hârlău)! Chiar 
îndrăznețul Cozma Răcoare, haiducul, care în schimbul unei 
răsplăți bogate vrea să răpeasca pe o frumoasă văduvă și care 
apoi este preferat de dânsa instigatorului, chiar aceasta e o 
figură simpatică. Astfel poetul oriunde se transpune în sufle- 
tul poporului, pentru care violarea legilor din nevoe sau din 
nevoea de apărare e mai mult o nenorocire decât o fără de- 
lege. Despre un strein ciudat, decăzut / Petrea Străinu ), care, 
lihnit de foame, își găseşte adăpost lı o stână, oamenii zic: 
«Trebue să fie vre-un biet om peste care au trecut grele va- 
luri.» În realitate acesta e un băstinaş, care odinioară fusese 
bine văzut, dar care a căzut în lanțurile desfrâului și a devenit 
un pungaș și un criminal. În cucoana preoteasă, care-l găzdu- 
ieşte, recunoaște pe drăguţa lui de altă dată, părăsită apoi de 
dânsul. Altul dezertează din armată, deși nu cu gândul acesta, 
pentru a se răzbună asupra unui boier, care a sedus pe soră-sa; 
în cearta lor, acesta apărându-se îl omoară; primarul în urmă 
îl închide și-l maltratează. Doi ciobani îi ajută să fugă, şi 
cetitorul simte că m'ar fi purces altfel decât poetul. Legea, 
ce-i drept, e împotriva vinovatului, dar morala nu-i pe partea 
acelora, cari îl urmăresc (Emigranții la Brazilia). Un tânăr 
boier bătuse o slugă până la sânge și când văzuse că aceasta 
deşi avuse prilej, pe vremea unei furtuni, să se răzbune, totuși nu se 
răzbunase, brutalul stăpân zice umilit: *.. brutele care se îm- 
bată scuipă și sudue, tot au o leacă de inimă. Indură palme și 
umilinți ; şi iartă.....» (Sluga). Astfel un păstor, undesmoștenit 
copil din flori al unui boier, cruță pe un lup, pentrucă i-i 
milă de, fiara sălbatică lihnită de foame : «..... dacă nu le (mielul 
şi oaia) mănâncă lupul, le mănâncă omul și tot nu scapă ele...» 
(Copilul nimănui) Servitoarele curţii sunt sclave în adevăratul 
înțeles al cuvântului; chiar şi femeile servitorilor cad pradă 
poftei stăpânilor, fie din simpatie, fie de frică, ele sunt seduse, 
şi apoi urmează răsbunare sângeroasă (Codrul) sau o mânie 
înnăbușită (Păcat boieresc), Mişcătoarea e iubirea unui chihaia 


(1) Un meşter al acestei satire e /. Z. Caragiale în comediile sale 
pline de umor şi causticitate. 

față de tânăra sa soție, pe care i-o răpeşte moartea, fără ca 
să dee de vina ei. După mulţi ani stăpânul său, care prin ple- 
carea sa subită îi rupsese aceleia inima, îl vizitează iarăşi în 
căsuţa sa părăsită, și amândoi îşi rechiamă cu jale în amintire 
chipul moartei (Moarta), fără ca văduvul să bănuiască pricina 
jelirii stăpânului său. Ce-i drept aci boierul pare ca ușuratec, 
dar nu fără simţire: și de altfel semenii săi rar când sunt în 
adevăr brutali (Emigranţii). Dealtfel boierii orice fac se scuză 
pentrucă așa este vechiul obiceiu. Ură împotriva lor nu caută 
să trezească, ba chiar și figuri simpatice nu lipsesc. Cuza Vodă, 
cel dintâiu domnitor al României închegate, apare ca un om 
drept, popular, deși nelipsit de cruzime iar Nour din nuvela 
istorică cu acest nume e un adevărat erou; numai măreției 
lui sălbatice îi lipsește unele trăsături omeneşti. Asă o trăsă- 
tură orientală se găseşte şi la boierul Siniș (în volumul «O 
istorie de demult» ) care-și ţine pe nevastă-sa în castel ca pe o 
prisonieră şi poate că încetişor o omoară cu gelozia lui. Apare 
şi o văduvă de boier. mândră și conştiută da starea ei, care 
de dragul copiilor renunță la iubirea ei, și apoi, dar prea tår- 
ziu, recunoaște că jertfa ei fusese din cale afară prea mare 
(Pustiul). Această glorie boierească, bătrână şi cu începutul 
ei de prăbuşire ne-o aduce poetul de repeţite ori înnaintea 
ochilor, fără tendență impusă, ci ca un cronicar nepărtinitor, 
care lasă să vorbească faptele. 

Descriind feluritele pături sociale, cari trăiesc cu totul se- 
parate şi fără câtuşi de puţină înclinare a uneia spre alta, precum 
e în Apus, unde stările caută să-şi menţină timbrul lor numai 
pe dinafară, căci contrastul din lăuntru dispare tot mai mult, 
mai ales între clasele care-şi câștigă existenţa, descriind aceste 
pături Sadoveanu nu e doar un scriitor socialist. El nu încearcă 
să îndrumeze o schimbare a referințelor, ci le dă numai o aune- 
voioasă explicare. Când Th. Sperantia în scrierea sa «Fete 
de azi» prezintă crearea unei clase mijlocii prin presiunea de 
jos, din pricina subitelor schimbări a formelor de vieață, ca 
o delicată însă irezistibilă aparenţă, atunci acesta se ocupă de 
una din cele mai ardente probleme ale prezentului, din Țara 
sa, cu intenția vădită de a descoperi ranele și de a contribui 
prin faptul acesta la sanarea lor; punctul său de plecare e cel 
puţin o problemă etică (1). Poetul nostru pare să n'aibă de- 
loc o astfel de intenţie. Din reședința sa idilică dela Fălticeni 
el descrie oamenii așa cum sunt sau așa cum i se prezintă. El 


(1) Cfr. Vizaţa Nouă IV, 307. 

deplânge soarta lor, dacă le-merge rău, dar nu crede că-i da- 
toria literaturii să intervină. Și totuşi cu greu poate fi mai 
mică influienţa lui asupra contemporanilor săi. O învăţătură 
care rezultă dela sine nu e poate, mai puţin viguroasă. Sadoveanu 
şi-a câstigat doar inimile tinere ale țării. Scrierile sale se exce- 
lează prin serioasa lor valoare etică; numai câ'eva povestiri 
fac abatere (aci ar fi de numit Hanul boului, Povestea la al 
șaptelea pahar şi sfârşitul Însemnărilor lui Manea). Numai 
unde se vâră fondul de anecdotă și ia forma unei schițe de 
foileton, cu unicul scop, în aparenţă, de a inveseli pe cetitor, 
numai acolo merită reproșul ce i s'a făcut (1). 

El descrie păturile de mijloc fără preocupare, dar şi fără 
multă înfrumusețare. Apoi preoți, slujbași, învățători şi în urmă 
miliția cu toate gradațiunile ei. În culoarea cea mai rea apar 
preoţii dela ţară, Aci trebue că întâmplarea să fi fost deosebit 
de gravă, căci realitatea credem că nu e așa de bogată în fi- 
guri ca popa Ştefan (În/r'un sat odată), care în faţa unui 
muribund străin întreabă, cine îi va plăti îngropăciunea, dă- 
ruind rachiului mai multă atențiune decât aceluia; sau figuri 
precum e popa Dumitru, care, în prezenţa a doi tovarăşi, botează 
o eapă cu vin, după toate formele ritului, fiind încă păgână, 
la crășma lui Mos-Precu, în vreme ce sărmana lui soție, deprinsă 
din copilărie la scene de astea triste, prin beţia tatălui ei, tot 
popă, se zăuită în singurătatea ei și moare părăsită ; sau cum 
e figura popei Ciotică din «Soimii», care se ascunde sub laiță 
în casa unei neveste de țăran, arzându-i călcăii după dânsa, în- 
să e târât afară deacolo în hohotul sătenilor; precum şi alții 
de asemenea. «Din zece popi doi sunt rași negreşit....», e 
un loc în numitul roman «Şoimii», şi această exagerare puţin 
amabilă, de bună seamă se va fi estins şi asupra acestei stări 
în genere. Dar şi figuri demne de preoţi nu lipsesc. Admirabil 
e redat egumenul mănăstirei Rișca de lângă Fălticeni (Oameni 
și locuri). Acesta fusese odinioară cioban și acuma încă în 
adânci bătrânețe se încaeră la luptă cu tălhari sau îmblânzeşte 
un cal sălbatic; sau popa Dumitrache Dăscălescu (În noaptea 
Anului nou), «un vrednic slujitor al Domnului, cu barba mare- 
albă, cu ochii șireți, plini de voe bună şi împăcare», închide 
gura unui hulitor de Dumnezeu prin faptul că, îi aduce aminte 
de copilul lui, care, cu toate că medicul pierduse orice nădejde, 


(1) Cfr. M. Dragomirescu, Comvorbiri (Critice) 1907, p. 183 ş. u. 
Cu părere de rău, revista nu-mi stă aici la dispoziţie. Aflu citaţia în 
Vieafa Nouă. Ili, 95. 

totuşi se însănătoșă, pentrucă-ei îşi luaseră refugiul la rugăciuni. 
Aşa dar dușman al preoţiunei nu-l putem numi pe poet. Poetul 
dedică micilor slujbaşi romanul «Floarea ofilită», o «carte mono- 
tonă ca și vieaţa ce închide.» Vieaţa aceasta de province el o 
cunoaște până în amănunte din propria experienţă, și nici nu 
eră posibil s'o descrie mai interesantă decum este. În romanul 
acesta apar felurite chipuri, nici unul respingător, nici chiar 
jucăușul Neculcea, puţine însă simpatice, precum este moșul 
eroniei Tinca şi aceasta însăşi. Tot popor mărunt, cu slăbi- 
ciuni mari, cu inimi bune, dar cu minţi înguste. Numai bătrânul 
Andrieș, minunat ca toţi bunicii şi bătrânii din povestirile lui 
Sadoveanu, se ridică deasupra mulțimei micilor orăşeni, prin 
caracterul său natural, şi prin iubirea sa mișcătoare cătră ne- 
poata sa. El unul pare să fie capabil de o faptă energică, totuși 
i-i greu să înceapă, de vreme ce nenorocita Tinca îşi ascunde 
durerea ei, ca să nu-l întărâte. În așa fel se potrivesc zilele și 
oamenii în orașul cel mic. Slujbașii se duc la birou, deşi nu 
toți, apoi la crâșmă, încotro îi atrage vinul și crâşmăriţa. O 
nuvelă care s'a desvoltat până la un roman. În mai toate pove- 
stirile politica joacă un rol de tot mic (în contrast cu realitatea) ; 
numai în liceul lui Neculai Manea, între alte chipuri destul 
de interesante, apare un individ, care trece mai departe numai 
pentrucă agitează la alegeri și denunță (Însemnările). Subpre- 
fecțiii sunt slujbași fricoși, harnici, vornicii atârnă dela reușita 
alegerilor generale, deaceea reservaţi şi precauţi. Când un jan- 
darm arestează în sat pe vr'un străin, numai pe motivul că-i 
necunoscut acolo, vornicul satului nu se bizue să facă vr'o 
observare. Ei, dar străinul este un trimis al subprefectului, 
arestarea e pripită deci o greșală, pentru care se dă silința cu 
o duioşie comică să se coreagă (O mică cercetare). Volnicia 
celor mari e descrisă minnnat, iar satira, fie cât de ascunsă, 
e caustică și usturătoare, totuși însă alinată prin umorul care 
este darul cel mai mare al poetului; ca şi Creangă. Scene de 
capitală lipsesc aproape cu totul. Numai pentru sguduitoarea 
descriere realistă a baeţivului bolnav de piept și a celor două 
fete ale sale, cari umblă pe drumuri de nevoe (Epilogul), chi- 
purile vor fi luate din vieaţa bucureșteană, pe care tânărul poet 
avuse prilej s'o cunoască în calitatea de slujbaşi în capitală. 
Dar această schița a fost îndeajuns ca să și dovedească nu 
numai puterea lui de a descrie idile dela ţară și dea zugrăvi 
atât de bine cercurile oraşelor mici, ci şi că e un maestru în 
descrierea realistă a mizeriei moderne din furnicarul oraşelor 
mari, După adevărul natural și efectul ei, această schiță scurtă 

poate, fără îndoiala, să stea alături de descrierile lui Maxim 
Gorki. 

In centrul multor povestiri stau femei sau fete. Acestea apar- 
țin feluritelor pături sociale, cu o foarte mare variație de 
caractere a căror analiză n'o putem face aici din pricina spa- 
țiului prea mic. Pentru bătrânul boier Nour (o nuvelă isto- 
rică, a cărei acțiune se petrece la începutul secolului al XV/-/ea. 
noră-sa înnainte de toate este cea mai bună chizăşie, că, el va 
avea urmași. La fericirea şi durerea ei dânsul nu se gândește. 
El îşi creşte pe nepotul său mult dorit, născut după imuartea 
tatălui lui, numai cu dorința ca acesta să se răzbune asupra duş- 
manilor, care îi omorîră feciorul. Abia se ridicase bâiatul și 
fu trimis împotriva Polonilor, şi când scânteieri de sânge 
înroşiră cerul întunecat, bătrânul își dete sufletul cu conștiința 
liniștită că, răzbunarea a reușit. Tânguirea mamei după co- 
pilul ei pentru dânsul înseamnă slăbiciune femeiască. Resig- 
narea sărmanei Dochia poate fi motivată prin obiceiurile 
vremii şi ale stării, soarta ei pare cetitorului de o asprime 
inutila, iar caracterul bătrânului în sălbătăcia lui pare exa- 
gerat. Sfârșitul ţiganului îndrăgostit care înduioșează cu vioara 
lui pe tânăra boeriță, soţia stăpânului său (Cântecul de dragoste). 
— aduce aminte de «Blăstămul Cântăreţului» des Sängers Fluch 
de Uhland). Nu mai puţin tragică e vieaţa cultei boeriţe Maria 
í Pustiul) alăturea de bărbatul ei necioplit; dar ea trăiește 
mai mult pentru viitorul casei decât pentru fericirea ei. Pe 
lângă aceste aristocrate, cari sufăr în tăcere, întâlnim şi altele, 
al căror dor de dragoste este mai mare decât frica de bărbat 
(Subiect de nuvelă) sau de rușine: Cea de adoua soţie a 
boerului Cuciuc (/spita) îl otrăvește pe bărbatul ei numai ca 
sá poată trăi cu fiastrul; iar acesta înlătură martorul, pe un 
servitor al său; dar amândoi sunt spânzurați, precum tot la 
spânzurătoare își sfârşeşte vieața acea țărancă sărmană, care la 
omorât impreună cu drăguţul ei pe bărbatul ei nesuferit. Aceasta 
din urmă însă, cu toată sălbăticiunea ei, este mai simpatică 
decât nobila ei tovarăşe de aceiași soarte. Mai puţin tragic 
decât în nobilime şi în popor se finesc rătăcirile de căsnicii 
în stările de mijloc. Necredinţa se iartă deși premerge o bătaie 
bună (/iorul, Ivanciu Leul), sau bărbaţii sunt orbi sau indul- 
genţi ca şi cu o fatalitate care nu se poate schimbă. Când îi 
chinuește gelozia, ei se rezbună în limetele legilor, cu răceală 
(Tu wai iubit) sau cu o continuă maltratare, şi-şi ajung astfel 
ținta, desfăcându-se de femee prin moartea ei (Apa morților). 
Numai bărbaţii din popor, precum este ferarul acela din Uz 

fipet atacă vieața adulterilor. Intr’o încăierare strașnică cu Za- 
haria, drăguțul femeii care voeşte s'o apere de cruzimea băr- 
batului ei, cade și acesta în valurile sgomotoase ale apei, şi 
amândoi luptătorii se îneacă inaintea ochilor ei (Crâșma lui 
Moş-Precu). Un alt țăran îl prinde pe prietenul său la femeea 
lui și-l loveşte cu muchea toporului, însă nu-l omoară, iar 
vinovata se alege cu o porție de bătae (dușmanii). Mai rău 
se termină intriga amoroasă între un fost mare vornic și femeea 
unui Răzeş, care la mijlocirea aceluia a fost ridicat la rangul 
da boierie. Rangul acesta însă nu i-a înblânzit sălbătăcia sân- 
gelui său precum nici prietenia nu-l împiedică, după o vână- 
toare, să împuște pe amândoi vinovaţii. Mai tragică e soartea 
acelui ţăran, care, după o boală grea, închircit, se reîntoarce 
la casa lui schimbată cu vieaţa din fabricele orașului, fără voie, 
ci numai ca să poată scăpă pe ai săi de nevoi. Zărind din 
depărtare satul său, se opreşte în vreme ce inima i se sbate 
cu putere: să fie oare adevărat ce saude că popa, cumătrul 
său, i-a sedus femeea, pe când cl se usca înnădușindu-se în fu- 
mul gros al fabricei. Din gura copiilor săi, cari nu-l mai re- 
cunosc, înțelege adevărul trist și se întoarce îndărăt, fără să-i 
mai calce vr'odată piciorul în casa lui, în care acum trăieşte 
femeea cu popa. Incotro se duce, nici el nu știe? (Dureri înnă- 
buşite). Vina adulterului în aceste povestiri nu e numai pe 
partea femeilor. Ce-i drept, ele sunt ușuratice, mai ales cele 
din clasa de mijloc, chochete, leneşe și în monotonia existenţei 
romanele pariziene le pregătesc pentru cădere ; dar un bărbat 
fără cultură și fără simțire profundă, o căsătorie fără alegere 
proprie, o vieaţă fără iubire, le scuză înparte. Senzualism 
barbar găsim numai la doamna subprefectului Vasilescu, care 
la reîntoarcere, după petrecerea bărbatului ei la groapă, îşi 
chiamă iubitul acasă la dânsa (Povestiri de seară). Aceasta este 
o modernă matronă din Efes; dar sfârşitul acesta de adulter 
pare să fi fost pregătit încă pe vremea când trăia bărbatul 
ei. In urma lipsei de o pasiune mare sau şi numai de o ne- 
strămutată putere de hotărâre, eroinele celor trei romane 
ale lui Sadoveanu sunt aproape fără culoare. Impotriva săl- 
băticiei sau a ticăloşiei bărbaților aceste femei de cele mai 
multe ori nu dispun de nici o rezistență. 

Cel d'intâiu roman, «Şoimii», se petrece în secolul al XVI-lea 
(1574). Prin revolta boierilor Ion Vodă cel Cumplit își pierde 
tronul şi vieaţa. Cei doi fraţi ai săi împreună cu vr'o câțiva 
credincioși («Șoimii») scapă, dar se poartă cu gândul de răs- 
bunare, care însă trăgănează multă vreme. In refugiul lor pe- 

trec un timp mai îndelungat la curtea boierului Andrei Davi- 
veanu, — aşa de frumos descris ! — unde rănile trupului se vin- 
decă, însă iubirea din partea amândoror fraţii neasemeni către 
frumoasa nepoată a bătrânului, iubirea lor, la care fata răspunde, 
le cauzeașă o rană şi mai primejdioasă, în inime. In urmă ei 
continuă expediţia lor aventuroasă şi răstoarnă depe tron pe 
usurpatul Petru Șchiopul, la lași, după o luptă sângeroasă cu 
cruzimi îngrozitoare. Trădătorul scapă, dar tronul e recucerit. 
Dragostea lor către fată îi atrage iarăşi la curtea boierului, 
Fiecare din frați ştie de dragostea celuilalt către aceeași copilă 
(o fică a trădătorului: pe care de altfel îl urăsc), însă 
nici unul nu şi-au mărturisit altuia, și nici ei. Frumoasa Ilinca 
nu căpătă nici o veste dela cei doi și se usca de dorul lor. 
Iubirea mistuitoare a celui mai tânăr îl înduioșează pe crudul 
erou, Nicoară Potcoavă, care renunţa la fericirea sa şi se întoar- 
ce înapoi; fratele cel mai tânăr ajunge însă tocmai în momen- 
tul, când o înmormântează pe fată. Ea se trecuse pe'ncetul de 
dor, şi se pare că mai mult de dorul celuilalt frate mai bătrân. 
Sălbatecul şi răsboinicul erou aude despre aceasta în tabăra 
Cazacilor, încotro plecase din nou, din vremece domnia nu'l 
mulțumi. El renunță la aceasta, deoarece şi pentru dânsul iubi- 
rea are mai mare preț decât își poate da seama. — Romanul 
acesta este, așa dar în cea mai mare parte o poveste de dra- 
goste şi pe lângă toate încă foarte frumoasă. Dar vrajbă aces- 
tei duble înclinări pe deoparte, pe de altă parte a sfârșitului, 
care nu corespunde aşteptărilor începutului eroic, deoarece nu 
se ajunge la o soluţiune corespunzătoare caracterului eroului 
Potcoavă, precum adecă în genere se întâmplă cu romanele isto- 
rice, de vreme ce întâmplările de căpetenie ale istoriei nu se 
pot trece cu vederea (1). Mânile poetului îi sunt legate, şi el 
poate cel mult inventà numai complicațiile secundare— precum 
aici e iubirea celor dai frați către aceeași fată. 

Intr'un anumit înțeles romanul «Şoimilor» se poate compară 
întru câtva cu celelalte două, în cuprinsul cărora se găsește ceva 
comun. Desiluzia unei copile idealiste, în căsătorie, e baza amân- 


(1) O schiţă istorică (o nuvelă fără rezultat) din ultimile decenii ale 
secolului al XVI-lea este şi bucata cea dintâiu din Vremuri de bejenie, 
unde un tânăr boier din Moldova îşi caută iubita fugită, de frica nă- 
vălirii Tătarilor. Despre nuvela istorică în literatura românească cfr. 
C. Damianovici în Viaţa Nouă 1, 175 ş. u.; HI, 103 ş.u.; 320 ş. u. IV., 
112 $. u.; 207 ș. u. Lipsa aproape totală de cărţi şi reviste românești la 
Francfurt îmi va scuză indicarea necompletă a isvoarelor literare, fo- 
Josindu-mă aici numai din cele ce-mi stau la dispoziţie în biblioteca mea. 

dorura. In «Şoimii» nu s'a ajuns la o așa catastrofă. Eroina moare, 
în visurile ei copilărești, de dorul drăguţului sau a drăguților, 
înnainte ca realitatea crudă să fi inceput să veștejască florile din 
primăvara iubirii. Cu asemenea visuri pășește și Tinca din 
«Floare ofilită», în vieața căsniciei. Realizarea acestor speranțe 
însă e greu posibilă, în urma caracterului lui Vasile Negrea, 
logodnicul ei. Inzestrat cu o cultură foarte modestă, tânăr, dar 
cam veştejit, şi fără altă ambiţie decât să se vază într'o slujbă 
din care să poată trăi, e cuprins de plictiseala desperată a 
orășelului. "Tovarășii lui și viața din jurul meselor vesele îl 
fac să uite mai adeseori de tânăra și tăcuta lui nevastă, care 
a rămas singură acasă. Împrejurările acestea îl fac s'o uite mai 
adeseori decât vrea dânsul; într'o bună zi o prietenă a ei îi 
aduce ştirea de necredința lui. O boală grea primejduiește 
vieața nevestei desamăgite în visurile ei, dar noi putem speră 
că, acesta se va îndreptă, îndată ce i se va însănătoșă ne- 
vasta. Dar vremea iubirii înfloritoare s'a trecut și nu se mai 
poate reîitoarce, Pe deoparte lipsă de experienţă şi cea mai 
gingaşă considerare, pe de altă parte slăbiciunea de caracter 
şi minte ușuratecă. Dacă bunicul ar fi avut vr?o ideie (ba el nici 
la sfârșit nu înțelege nimic) atunci el ar fi intervenit de bună- 
seamă şi ar fi mijlocit o apropiere sufletească între cei doi tineri 
şi ar fi împiedecat totala înstrăinare. Dar aici bătrânii sunt orbi. 

Mai bogat în acţiune şi interes este romanul cel de al tre- 
ilea, Apa morților. Se petrece asemenea într'un orăşel, şi eroina 
are trăsături de caracter pe cari le cunoaştem acum. Dar aceasta 
e mai energică și încearcă a doua oară norocul vieții fară însă 
să-l găsească. După cel d'intăiu bărbat un om destul de bun 
la inimă, dar cu titlu de major şi cu manierele unui căprar, 
se măritase, fără să fi fost întrebată. Numai să scape din casa 
mamei vitrege, ea nu se împotrivește voiei tatălui ei, și abia 
tărziu de tot înțelege dezolaţia vieţii ei, pecând bărbatul se 
dedă beţiei încă mai tare decât înnainte şi o respinge. Divor- 
tului ce urmează premerge separarea conjugală a soților. Fratele 
ei, care după multe maltratări în casa părintească, dispăruse 
fără să i se mai audă de nume, se reîntoarce deodată acasă, 
ca un vagabond greu bolnav. Tatăl său însă care-l ureşte din 
tinereţea sa pentrucă în el vede fructul necredinţei soţiei, îl bate 
și-l aruncă pe ușă afară. Şi acest fiu pierdut, acuma în gura 
morţii îl pândeşte pe tatăl său, rostogolește cu el stănci la vale, 
unde apoi amândoi încleștați sunt găsiţi morţi. Cu greu numai 
se ridică biata soră din boala care dăduse asupra ei de groază. 
Un moșier din apropiere care demult o iubește și-și câștigă şi 

simpatia ci, se casătorește în sfârşit cu dânsa. Om bun și cinstit 
e Voinea acesta, cu simţiri calde, dar fără o cultură mai serioasă. 
Grijele moșiei il absorb cu totul, așa că, femeea se smite din 
nou neglijată și nefericită. Visul iubirii —o iluzie pierdută. Cu 
aceasta se termină romanul. Catastrofa, de se poate să zicem 
asa, este înlăuntru.— Și aici izvorul nenorocirii se află numai 
la temee. Fetele, cari se mărită numai ca să scape din casă, 
nu nutresc dealtfel nădejdi prea mari pentru fericirea căsniciei. 
Cu majorul Stahu, cel d'intâiu bărbat al ei, întradevăr nu se 
putea nimica începe. Apoi soția generalului Hrisanti, al cărei 
schimb de scrisori ne permite o examinare imediată a carac- 
terului ei, greșește şi o introducere în vieața romanelor dubi- 
oase astfel că, tânăra femee nici pe bărbatul al doilea nu l'a 
înțeles. Ea nu împarte grijile şi nădejdile lui și se plictiseşte 
la moşie tot așa ca înnainte. Aci e desfăşurată marea problemă 
socială a educaţiei copilelor, dovedindu-se enormele pagube ale 
societății. Din cele trei romaue ale lui Sadoveanu acesta este 
cel mai mișcător, cel mai bogat de încordări și icoane cari te 
captivează. Introducerea este cam lungă și lată și începe cu o 
satiră asupra politicei, care mai pe urmă nu are nici un rost; 
sfârşitul este slăbit și desiluzionează așteptarea foarte încordată 
ica si în «Însemnările lui Neculai Manea»). Catastrofa am aștep- 
tat-o atunci, când cei doi, Voinea și Maria, încă înnainte de 
logodna lor, la o vânătoare se bucură de frumuseţile naturii 
si de farmecele iubirii: rezbunarea soțului asupra prietenului, 
în care se încrezuse orb, fără să bănuiască simpatia acestuia 
secretă. Dar oricât de greu i-i să renunțe la femeea sa şi ori- 
cât de tare îl întristează norocul rivalului său, majorul Stahu 
nu-i capabil de o așa faptă. El o luase pe Maria fără zestre 
şi o iubise înrr'adevăr ; când vede însă că, ea e pierdută pentru 
dânsul, îşi căută mângăierea în adâncul pocalelor. O măreață 
figură e apoi bunicul, precum și decăzutul frate al Mariei, cel 
xespins, este un suflet interesant. Mut şi închis, dar cu simţiri 
profunde. Dragostea cătră mamă-sa nu-i permite să-l părăsească 
pe tatăl său. El a suferit multă vreme. În sfârşit se reculege. 
Tatăl său, dragă Doamne tată, ştie că a fost numai soțul mâne- 
sa, care a murit în urma maltratărilor lui: dânsul crede însă 
să se răzbune şi s'o rezbune şi pe ea, omorându-l şi murind 
şi el împreună cu acesta. Aici romanul putea să se termine; 
dar de aci abia începe parteaa doua, care se strecoară în sin- 
gurătatea moşiei ca și-o baltă în nisip. Totuşi cartea e bogată 
în scene mişcătoare, în figuri adevărat omeneşti şi în frumoase 
descrieri de natură. Numai un adevărat poet poate scrie aşa. 

Vieata ofițerilor şi a soldaţilor, în războiu şi pace, e tratată 
în două volume de povestiri (Povestiri din războiu şi Amin- 
tirile Căprarului Gheorghiță). Şi de altfel scene din vieața 
dela Manevre sau din războiu se găsesc, la locuri potrivite. 
Şi aici poetul e un observator fin, dând descrieri vioaie, dar 
aproape fără acţiune. Pe cât de monotonă se prezintă vieața 
de cazarmă, pe atât de neinsemnate sunt întâmplările de a- 
colo, pe atât de feluriți cameni, cari sunt descriși până în 
amănunte cu toată dragostea. Observând și adese ori zâmbind 
cu mult umor, astfel stă poetul în mijlocul ostașilor și al ofi- 
ţerilor, care trosnesc și vuiesc, şi totuși sunt cu inimă bună. 
Și sarjele superioare nu sunt satirizate. Mai tare ne captivează 
vieaţa din războiu Războiul pentru neatârnare din anul 1377 
pentru Români de sute de ani a fost! cea mai însemnată în- 
treprindere. Mai mulţi poeţi au sărbătorit cu avânt şi entuziasm 
faptele măreţe ale armatei dela Plevna, înnainte de toți patrio- 
ticul cântăreț Alecsandri. Alţii văzură nu numai biruința asupra 
dușmanului secular ci şi jertfele nefericite şi vieţile pierdute, 
mizeria râzboiului, precum Ci. Coşbuc în ziarul unui pierde- 
vară şi. a. Sadoveanu descrie după aceasta (1) unele scene 
de vieaţă din tabără, unde umorul nu lipsește, întocmai ca și 
când o lume țărănească ar fi strămutată pe câmpul de războiu: 
(2). Nu lipsesc însă scene sguduitoare și gesturi mărețe de 
eroism. E războiul acelora cari îl poartă şi nu acelora cari îl 
pregătesc. 

Acest amestec de sguduiri tragice, de dureri tăcute şi de 
dispoziții pline de umor, precum le oferă vieaţa reală, se re- 
găsesc dealtfel în scrierile lui Sadoveanu. Ţiganui care, de 
frică să nu fie scăldat, dezertează ; învățătorul care-l căută pe 
găinar și găseşte in odaia soţiei sale pe primar; trimisul 
domnitorului care caută să pună mâna pe tâlhari şi când colo 
e predat și desbrăcat de aceştia aşi că rămâne în omăt îm- 
brăcat numai în cămașă, acestea toate sunt povestiri comice; 
povestirea despre doamna cu manie de desfătări, care își ia 
copilul cel mic cu dânsa la bal, unde din nebăgare de seamă 
se schimbă un șipuşor de ţâţă și-l beau la cafea (Adevărul 
asupra unei otrăviri). aceasta e o grotescă. Nu arareori pove- 
stiri de natura aceasta se află într'o culegere, unde nici nu 
s?ar putea bănui şi crede, precum vesela vânătoare de lupi 


(1) Cfr, G. Coșbuc: «Războiul nostru pentru neatârnare». 
(2) Cfr. P. V. Hineş în Vieafa nouă II, 179 st. n. aici ibidem 1, 
167—68. 

(Lupul) se află în volumnl, care poartă titlul «Dureri înnăbu- 
şite» după conţinutul celor mai multe din ele. 

Alăturea de descrierea vieții omeneşti cu feluritele ei forme 
și împrejurări, poetul dedică descrierilor de narură un loc 
cuprinzător. Această parte pitorească a talentului său vine la 
expresie mai ales în descrieri de călătorii sau la începutul 
multor povestiri. Infăţişarea caracteristică melancolică a şesu- 
rilor românești cu întinsuri lungi și late, fără case, fără sate, 
unde orice călătorie te provoacă la o reculegere sufletească, 
unde fiecare întâlnire e un eveniment, fiecare călător un bine- 
venit tovarăş de drum; sau pădurile şi munţii înnalţi cu fru- 
museța şi liniștea lor misterioasă, romantică, sau mânăstirile 
ca nişte cetăţi ascunse din vremurile apuse, vremuri cari par'că 
trăiesc încă sau prin semnele lor de vieață vorbesc drumețului 
înțelegător în glas duios sau trist, treziniu-se pas cu pas din 
somnul din amurg; și întinsele câmpii și văile râurilor cu 
luncile lor de sălcii pletoase și cu lumea paserilor lor; apoi 
vechile ruine ale cetăților domnești cu splendoarea și vieața lor 
trecută, toate acestea găsesc în Sadoveanu un pictor superior. 
Tot așa odinioară Lenau a ştiut să descrie şesurile din Unga- 
ria de lângă malurile Tisei şi să le redea o viață plină de 
simţiri. Vânturi și nouri şi soare și ceață poetului român îi 
par ființe însufleţite, pe care le vâră și le încurcă în acţiune 
pentru a o petrece. Priveliștea de țară este mai mult decât un 
cadru și mai mult decât un martor, care nu ia parte la întâm- 
plări. Astfel omul nu numai stă în legătură cu natura care-l 
înconjoară, ci el este o parte din ea, chiar cea mai însemnată. 
Precum un văl de nori cuprinde frumuseța fără contururi a 
câmpurilor de toamnă româneşti, astfel o licărire nehotărită 
învălue întâmplările, cari sunt mai mult însemnate decât po- 
vestite. un fior tomnatec se schimbă în povestiri cu icoane 
pline de lumină ; natura devine oglinda soartei omenești. Aceste 
descrieri de natură, fireşti, poate uneori prea întinse, umplu 
cele mai frumoase pagini din cărțile lui Sadoveanu, unde oa- 
meni decăzuți, neciopliţi se ivesc dintre asemenea culise în 
lupta lor pentru vieață, el are un succes uimitor în arta lui. 
Scena de pe malul Dunării în «Păcat boieresc», unde bătrânul 
vânător surprinde şi pe feciorul boierului cu fata lui, pe care 
o păzea ca ochii din cap, după ce însuși boierul îi seduse fe- 
meea, mama fetei, și vrea să-l omoare, dar e împușcat, (o 
idilă ca şi «Graziella», numai că are un sfârșit sângeros), sau 
unde tatăl și fiul se luptă şi se rostogolesc amândoi în pră- 
pastia înfiorătoare (Apa morților), sau şi straşnica luptă între 

Zaharie şi barbatul drăguței lui, tocmai pe malul râului um- 
flat, în care amândoi s2 înneacă (Moș-Precu), precum și alte 
soluţii de conflicte prin forţă, nu stau mai pe jos de impresia 
dramatică a lui Offo Ludwig în «Pădurarul» deși întâmplările 
sunt de altă natură. Linişte cu soare însă domnește peste re- 
giunile şi în oamenii, pe cari îi întâlnim călătorind (Oameni şi 
locuri) prin Moldova de sus. Puterea de evocare a amintirilor 
de demult se ivesc aici poate deodată în poet precum şi în 
cetitor. Acest volumaș îmi face impresia unui buchet de flori 
veștejite, culese cu mâna mea, o scumpă aducere aminte de 
drumurile şi călătoriile din îndepărtata ţară. 

Fiinţele cari leagă pe om de natură sunt animalele, Ele 
găsesc în poetul nostru un apărător milos (Cânele, Puicaj, 
mai ales caii (Șcigal ș. a.). Schițe, «Un cal și un om», în care 
se dă o descriere reală a vieții și morţii unui cal jupuit, apar- 
ține celor mai sguduitoare icoane pe cari avem să le mulțumim 
curentului realist din literatura modernă. O soartă omenească 
se prăbuşeşte pare că de odată cu neputinciosul animal, de 
vieața căuia cea omenească se leagă atât de strâns. 

Sentimentul cald pentru tot ce e frumos şi dureros în lumea 
aceasta, pentru dragostea lui de patrie, cu un trecut atât de 
sbuciumat, găseşte în sfârșit prin Sadoveanu cea mai înnaltă şi 
mai nobi'ă expresie. 

Să părăsim acuma fondul și să privim forma, tehnica şi arta 
cu care poetul îşi încheagă povestirile sale, sau cadrele în care 
le pune. Mai multe volume de cuprins diferit poartă titlul după 
cea d'intâi bucată, care nu e legată de cele următoare. Unele 
nuvele, povestiri sau schiţe se dau ca păţanii ale poetului, ade- 
seori ca o povestire și amintire a unui moşneag sau a unui 
cunoscut oarecare din cercul prietenilor, sau ca împărtășiri ră- 
mase dela unul care a murit, sau în formă de scrisori, Vari- 
ația acestor mijloace nu e mare Mai mult decât îinbrăcămin- 
tea esterioară a povestirilor ne privește clădirea lor, creşterea 
gradată a interesului, cu o artă desăvârşită, creştere, pe care 
o găsim în /vanciu Leul, Păcat boierecc, Codrul, şi în mulțe 
nuvele, care iarăşi altora le lipseşte, mai ales romanului celui 
din urmă, Apa morților. În povestirea lui „|loș-Precu eroul 
abia la sfârșit ia locul dinţâiu. Fără o acțiune Garecare sau 
fără o desvoltare a acesteia sunt numai câteva schiţe, unele 
diutre ele chiar fără un interes deosebit, precum este întâm- 
plarea oficerului îa rezervvă (Amintire j, noaptea neliniștită a 
unui vornic (Străjerul , istoria unui câne (/Puica;, precum și 
altă bucată în forma unui foileton. La o eventuală reeditare a 

scrierilor s'ar putea crede că ar fi bine de făcut o selecție în 
sensul acesta, chiar atunci când cuprinsul volumașului ar fi re- 
dus. Poetul are o bogăţie destui de mare de opere frumoase 
aşa că, nu-i va fi greu să jertfească unele pentru a nu slăbi 
singur efectul celorialte. Stilul îl vor putea românii aprecia 
mai bine decât mine. Se admiră mult la el, deși nu din toate 
părțile (1), «limba curată, poporală, cu un colorii bogat, un 
extraordinar talent în descrieri pitoreşti (2);» profunditatea și 
căldura sentimentului, şi această impresie o câştigăm acuma 
din cele mai d'întâi creațiuni ale poetului. Abstrăgând repeti- 
rile unor figuri, situaţii sau tipuri, sau repeţirile de dispoziţii 
sau de descrieri, sau raportul indirect dintre loc, pe care une- 
ori îl ocupă persoane și împrejurări secundare sau sfârșitul 
pripit și nemijlocit al acţiunii principale, atunci nu putem con- 
testa lui Sadoveanu o puternică individualitate artistică. Poe- 
tul doar nu şi-a trăit nici jumătate din vieața sa. Domeniul 
observărilor sale se va lărgi tot mai tare, cunoștința sufletelor 
se va adânci mai mult şi se va impune tratarea greleior pro- 
bleme de vieaţă cu soluţia lor şi se vor ivi opere estinse în locul 
schițelor scurte şi a nuvelelor. Ceeace însă a spus Goethe despre 
Victor Flugo, să-i aducem aminte și poetului nostru: cine vrea 
să-şi asigure gloria pentru viitor, acela nu trebue să scrie așa de 
mult şi aşă de ușor. Precum Titu Maiorescu (3), care a sfă- 
tuit pe atâţi poeţi tineri în favorul artei şi care i-a dat şi lui 
Sadoveanu un sfat, asemenea dorim şi noi, ca el să privească 
acuma şi peste hotarel: țării sale și prin atingerea cu litera- 
tura și cultura altor popoare să-şi mărească tot mai tare ori- 
zontul său, fără însă să înceteze, se'nțelege de a-și reînoi mereu 
puterea sa din vieața şi limba poporului românesc. 


Paşti, 1912. 


MATTHIAS FRIEDWAGNER. 


(1) Cfr.Vieafa Aouă 1., 15; HI, 166; VI, 118; 7. Maiorescu Critice 
H., 271. 
(2) S. Puşcariu în K. Vollmōllers Krit. lahrsbericht über Fortschritte 
der roman. Philologie VHI, 2, p. 165 ş. u.; IX., 2. 279. 

(3) Raport cetit în Academia Română 1906, tipărit în Critice Ul, p. 
267 ş. u. (Bucureşti «Minerva»), 


MUZA ASTRELOR 


Intruchipare dulce de lumină, 

In plâzmuirea visurilor mele 

Te văd rătăcitoare printre stele 

Cu trupul gol, cu fruntea ta divină. 


O, tu mă chemi în țara ta senină 
„deseori, în nopțile acele 

Când genele de lacrimi calde-s grele 
Şi către țărnă fruntea mi se'nclină! 


Când safletu-mi de trup se va desparte 
Și va pieri în înnălțimi albastre 
Cum piere'n zori o lacrimă de rouă; 


Tu, întâlnindu-l colo'n slăvi, departe, 
Vei lumină metamorfoza nouă 
Si mi-l vei duce către alte astre. 


Paris, Mai 1912 


URANIA 


MARMURA. 


Pe țărmul furtunos, câutătorii 
Găsiră într'o zi un alb tezaur; 
O marmură cu care-un attic faur 
[și dobândi olimpicele glorii. 


Dă sculptorului ramura de laur, 
Apollon, tu, ce mângăi visătorii! 
Cerescul chip e luminos ca zorii 
Și pune'n umbră stelele de aur. 


A îmbrăcat-o într'un nimb de rază, 
Un nimb de plete care luminează 
Ca norii când îi mărginește luna; 


l-a ridicat spre alte lumi privirea 
Ce oglindește'n ea nemărginirea, 
Iumărmurind-o pentru totdeauna! 


EM 


„ CIOMAC 


VRĂBIOANȚA 


Făceau atâta zarvă învrăşmăşitele ţopăitoare, în acea 
dimineaţă, primenită de gâlgâiala ploaiei de peste noapte, 
în cât, cu toată toropeala somnului, îmi aruncai privirea 
pe fereastra dinspre bătătură. 

Le văzui clădărie pe arie, dând târcoale in preajma unui 
motan mustăcios, care se depărta liniştit, mormăind a plă- 
cere, cu prada între dinţi, spre stogul de meiu netreierat. 

Erau multe, puzderie. 

Multe şi neputincioase în faţa duşmanului, care se aşeza 
pe brânci cu labele ghemuite, tabetliu, ca şi cum sar fi 
pregătit să tragă o lulea de mahorcă. 

Se învârteau, ca nişte sfârleze, pe picioruşele lor subțiri 
ca beţele de chibrit; băteau năbădâăios din aripeoarele lor 
străvezii; ca şi cum ar fi fost nişte jucării scăpate din 
şuruburi; gângureau din cioculeţele lor, cam bodocănoase, 
ca şi cum ar fi fost prinse de istericale. 

Unele se lăsau din salcâm, altele se ridicau spre cren- 
gile lui; şi toate ciripeau; şi toate se imbărbătau la luptă; 
Şi toate la un loc, vrăbionti şi vrăbioanțe, nu plăteau nici 
cât un vârf de ghiară a motanului. 

„ Şi, eră atâta durere în vaerul lor neputincios!... 

... Atâta durere, în acea diinineată fermecătoare!.,., 

Mi se făcu milă. 

Mă repezii în arie şi, — cruzime peste cruzime ..., — înfur- 
cai degetele după ceafa motanului şi il făcui să lase prada. 

Era o vietate micuță, pipernicită, cu penele pământii, ca 
ale puilor de pitpalacă. 

Când l-am luat în palmă, inimioara ii zvâcnea atât de 
tare, de spaimă, in cât îi simţiam ticăitul. 

In dreptul şalelor, unde se ţinfipsese colții motanului, 
puful îi era năclăit de sânge, incă fierbinte. 

La rădăcina botului avea două pielițe de caş gălbiu, ca 
două flencuri de meşină. 

Cu ochişorii lui, cât nişte boabe de neghină, mă privi 

Fără indoială, eră un puişor prostănac şi neindemânatec, 
care in acea dimineaţă incântătoare, fusese imbiat de pä- 
rinţii lui să iasă din cuib, să-şi încerce zborul. 

Şi, după durerea cu care ciripea vrăbioanţa, şi după 
rotocoalele îndrăzneţe pe cari vrăbionţul mi le dădea în 
jurul capului, pricepui că trebue să fi fost «unicul» sau «cel 
din urmă» e... 

Motanul mă privi lung, ca şi cum ar fi vrut să-mi facă 
o învinuire; apoi, se linse pe bot cu liuba lui subţire şi 
ascuţită şi plecă din nou la pândă, în alt colţ al ariei. 

lar norodul de vrăbii nu mai contenea cu larma şi cu 
perghelurile. 

Acum, eu, le eram dușmanul. 

Ca să le mai potolesc, lăsai puiul pe bătătura ariei şi 
mă trăsei la adăpostul stogului. 

Intr'o clipă gureşele dădură buzna asupra lui cu ciripituri 
şi mai zgomotoase,dar de data asta de bucurie,.... 

Unele ciuguleau cu ciocul în pământ, ca şi cum l-ar fi 
imbiat la mâncare; altele se tăvăliau in tărână, ca în pezmet, 
ca şi cum l-ar fi poftit la joc; altele, țopăiau şi săltau din 
aripe, ca şi cum l-ar fi chemat să zboare cu ele spre salcâm. 

Dar, el, zăcea nemişcat, pe o coastă; cu aripele pleoştite, 
cu pleoapele ochilor aproape lăsate, fără privire, gojind 
a moarte,.... 

Mama lui se apropie, îi prinse ciocul într'al ei şi, zmâci; şi... 
icni, par'că ar fi vrut să-lnutrească ; par'că ar fi vrut să-l så- 
rute; par'că ar fi vrut să-i sufle din viaţa ei..... 

Incetul cu încetul se făcu linişte. Celelalte vrăbii zbu- 
rară iară; se depărtară, ca şi cumnimic nu s'ar fi petrecut. 

La capul bietului puişor nu mai rămăsese de cât mama 


748 M. CHIRIȚESCU 


lui, care nu ştiă ce să-i mai facă şi vrăbionțul uluit, care, 
şi el, țopăia incoace şi încolo, fără nici un rost. 

Apoi, micuțul căscă, pentru cea din urmă dată, ciocuşorul 
lui cel tivit cu caş gălbui, răsfiră aripioarele şi rămase 
nemiscat pe bătătura, ariei, e se E e e o 

Atunci şi perechea părinţilor ìl părăsi. 

Dar, eră atâta jale în zborul lor, în cât, dacă, în după 
amiaza aceleeaş zile, nu i-aş fi văzut giugiulindu-se, sub 
arşița soarelui, pe streaşina de stuf a pătulului, aş fi 
fost momit a crede, că acele năpârstoace de păsărele au 
rupt mai mult din veşnicia durerei de cât namilele de oameni... 


M. CHIRIŢESCU, 


SAPHO 


COMEDIE ANTICĂ, II ACTE IN VERSURI, 


(Urmare) 


ACTUL AL II-lea 


SCENA I 


IRIS — STATILIUS 


IRIS 
Bine ai venit Statiliu! 
STATILIUS 
Cum îți par aşå stăpână? 
Vrui din sclavul lui Segestus nici un semn să nu rămână. 
IRIS 
Ţi-ai privit în apă chipul? 
STATILIUS 
Nu, dar totuși na rămas 
Nici o urmă! 
IRIS 
Te-or cunoaște. 


STATILILS 


Nu cred, pentru că m'am ras. 
Și apoi peruca asta mă fereşte .. Doamne sfinte. 
Cât de greu am câștigat-o? 


IRIS 
O, Statiliu, n'am cuvinte 
Să-ţi admir deșteptăciunea! Totuşi nu mă lămuresc... 

STATILIUS 
Inţeleg ! Bătrânu-i altfel; nici mau vrut să rătăcesc 
Pe stăpânul meu, cu toate că puteam... 
IRIS 
Ce spui! 
STATILIUS 
Nu crezi? 
Eu am fost actor; prea bine cu boieli și cu pomezi 
Reușiam să fiu Emiliu... însă nu e necesar, 
Mi-aşi f încurcat stăpânul ! 
IRIS 
Vrei atuncea aşă dar, 
Să induci în rătăcire doar pe Sapho?.. 
STATILIUS 


Pre-cum zici! 
(Ins: Efiialos) 
IRIS (scaţânu-l val vârtej din scenă) 


Ce mai trei?.. Sunt toate gata! Haide, cară-te de-aici! 
I.ucrurile şi văd de cale precum noi am plănuit... 
Sapho n'a fost la Athena! 


STATII.IUS 


Pentru ce?.. 


IRIS (pufnind ) 
S'a 'nbolnăvit!.. 


STATILIUS 


Prevedeam!.. E greu nu-i vorbă să rămâi nepăsătoare 
La iubirea lui Segestus... Omul ăsta-i ca o floare 
Tu, îl mai iubești?.. 


IRIS energică) 
Statilius !.. 
STATILIUS (cu osinceritate prefăcută) 


lartă-mă!.. 

IRIS 
Nu-l mai iubesc... 
L'am iubit prea mult odată!.. Pam uitat... şi nu doresc 
Nici o rază din lumina ce de-apururi a perit!., 
lam iubit cu toată viața! 
STATILIUS (ap) 
Cât de gras te-a mai plătit. 
IRIS 
Eu ţi-oi sta în ajutoare; vezi să joci inteligent! 
Zici cai fost actor, atuncea lucru-i lesne! 
STATILIUS 
Evident! 
Pentru ori și ce întâmplare mi-am compus și o tiradă. 
IRIS 
Dar de nu se prinde jocul?.. 
STATILIUS 
Un sfârșit de Iliadă. 
Totuşi Aphrodite-i bună... 
IRIS 
Să sperăm!.. eu ... 
STATILIUS 
Un cuvânt! 
Ce te face să fii astfel? Ai făcut vre-un legământ, 
Pariași cu vre-un prieten pentru jocul nostru?.. 


IRIS 
Ba! 
STA TILICS 
Ce atunci?.. Îl vrei pe Hector!.. 
IRIS (plecând ochii.) 
Te rog nu mai întrebă! 
STATILIUS 
De acord, căci îmi ajunge!.. Aşă dar avem o cale? 

IRIS 
Tu cu-a'mele pân'la urmă, eu de-acum cu ale tale. 


STATILIUS 
Toate's bune! 


IRIS 
Dar ia seam când îţi faci intrarea! 


STATILIUS 
Stiu! 
IRIS 
Si-acum pleacă! 
STATILIUS 
Insă unde? 
IRIS * 


Intrun colț uitat, pustiu, 
Intr'un colț al casei, poate vei află un loc, lumină 
Nu e multă "n ori ce parte..., 


STATILIUS 
Nu, mai bine-i în grădină! 
IRIS 
Ii auzi? Incep să vie!.. Pleacă!.. 


STATILIUS 
Da, rămâi cu bine! 
SCENA II. ( Statilius iese prin fund, se inserează tot mai mult. ) 


HECTOR — GLYCE— IRIS și mai târziu ARCHIAS 


HECTOR (intrând) 
Sumpă Glyce, simt că-mi arde tot obrazul de rușine! 
Bănuiam pe biata Sapho, că iubeşte pe Segest; 
l-am făcut și-o mică scenă; ea mi-a zis: «Ca să-ți contest 
Bănuiala ta nedreaptă... 


IRIS (satirica) 


..Hai să mergem astă seară 
La ospățul ce-l oferă!> 

HECTOR 
Pentru ce mă'ntrerupi? 


GLYCE 
Iară 


Vă certați? 
IRIS 
O, cum se poate să mă cert cu un archont? 
Hector este cel mai darnic şi mai bun din Helespont! 
Poate facem câte-o glumă... 
HECTOR (cu bunătate) 
Numai glumă și de aceia 
lau drept glumă totdeauna ce îmi trăncăne femeia. 
IRIS 
Chiar și ce-ţi descântă Sapho ?.. Nu mă miră... un bătrân.. 
HECTOR 
Un bătrân îţi spune verde: du-te iadului! 
IRIS (copilăroasa) 
Rămân 
Ca să-ți fac o boroboaţă ! 
GLYCE 
Lasă-l Iris! 
HECTOR 
Ce făcui !,.. 
lartă-mi vorbele, frumoaso — vorbele bătrânului — 


Văd şi eu că ai dreptate!.. Eh! ce vrei !.. o întâmplare 
Ce-a făcut-o şi pe Iris să nu fie... 


(ii şoptetie ceva la ureche) 
IRIS (râzând) 
Nu-i mirare 
Dacă mia plăcut aceasta ! 


HECTOR (fire!) 
Spune-mi sincer, ţi-a plăcut? 


Convorbiri Literare.— Anul XLVI. 3 

IRIS 
O, ba bine! 

GLYCE 

Ce spui Iris?.. Zău e de nepriceput, 
Par'c'ați fi copii ! 
HECTOR (en a melancolie ușoară), 

Da, Iris, nu suntem decât copii 
Şi toți oamenii sunt astfel! Ori şi cât de tare-ai fi, 
Ori cât de bătrân ori tânăr subjugat acelei sorți 
Doar figura ţi-se schimbă pân'la stigicile porţi, 
Din hotarul ce desparte omenirea de Apollo, 
Nici o floare nu-i ştiută, nici o rază!... 

GLICE. 

Fugi de-acolo! 

Sunt lumini şi-aici pe lume şi-aici este fericire, 
Nu mai stă nelămurită. Dintr'un picur de iubire 
Poţi ca să desfunzi oceane, dacă știi s'o înţelegi: 
Nu "'ncerca doar 'ncercatul și furtuna s'o deslegi. 
Marea lumii are 'n sânu-i mii şi mii măgăritare. 
Ce aruncă din cristale focul florilor solare, 
lar pământul de-o ființă cu întregul nostru lut, 
Poate să-ți deschidă 'n viață cer superb, necunoscut, 
Diamantele de rouă licăresc neînțelese, 
lar izvorul de murmură, valul spunei de şi-l țese — 
Cine merge să-l privească, să 'nțeleagă ce murmură?. 
Nu-n Olimp e fericirea .. . fericirea-i în făptură! 
Mulţumit cu ce-ţi întinde, cu ce poate să-ți întindă 
Huma care te susține, lasă-ți sufletul să prindă 
Ca 'ntr'o mreajă iscusită tot, ce-i zicem bucurie, 
Tot, ce poate să formeze un crâmpei de poezie, 


ARCHIAS (care apăruse la ulimela versuri) 
Ce-i cu tine scumpă Glyce? Din izvoarele iubirii 
Faci cu Iris și cu Hector teoria fericirii? ... 
GLYCE (ii sare de gât) 


Te iubesc fiind condusă tot de-aceeaşi teorie! 

ARCHIAS 


N auziţi cum suflă vântul?.,. O, pe fațați-ți viorie 
Numai flori mirositoare, iar în părul tău bălai 
Nu mai râuri parfumate, Glyce ești o nimfă! 


HECTOR 
Vai! 
IRIS 
Pentru ce oftaşi?.., 
HECTOR 
Nici nu știu!... 
ARCHIAS 
Vai ce tare bate vântul!,., 
Spune Hector mai departe, te făcui să-ți pierzi cuvântul. 
HECTOR 
Nui nimica ! 
ARCHIAS 
Atunci spune unde-i Sapho? 
HECTOR 
Nu ţi-am spus?... 
Mai avea să-şi strângă brâul! Eu eram grăbit... mam dus 
Pân' la templu și de acolo am venit aici... credeam 
C'a plecat şi fără mine... 
IRIS 
Mai cuminte te vedeam! 
HECTOR 
Ai dreptate... nu mai vine! 
GLYCE 
Nu-i nimica, vine ea! 
IRIS 


Haide Hector, pe terasă, de-acold putem vedea 
Toată calea pân'la tine! 

HECTOR 
Ce idee nemerită ! (urcă cu Iris pe terasa) 
GLYCE (inspertând masa) 
Toate-s gata ...’n ulcioare vinul spumegă! 


IRIS (ni Hector râzând) 
Păzită ? 
Nu se poate! 


SCENA III. 
ANTECENDENȚII — SEGESTUS 


SEGESTUS 
Du-te-acasă şi sfârșeşte-ţi lucrul ! 
SLAVUL (de atara) 
Bine! 
SEGESTUS 
Excelenţii mei prieteni, vă salut! 
HECTOR 


Să mă duc să o întâmpin! 
SEGESTUS 
Hector, Sapho a sosit! 
HECTOR (coboară) 
Cum se poate! 
GLYCE 
lacă vorbă! 
ARCHIAS 
Hector trebui pedepsit; 
Pentru ce atâta grijă şi ne'ncredere? Mai ieri 
Imi vorbiă fară 'ndoială! 
HECTOR (ueclamatoric) 
Sunt amaruri și dureri 
Ce-ar fi bine niciodată să nu-ţi fie cunoscute ! 


SAPHO 757 


SCENA IV 


ANTECEDENȚII — SAPHO 


SAPHO 
Vă salut! 

HECTOR 

O prea frumoaso, Hector vrea să îți sărute 
Mâna ! 
SAPHO | întinzându-i mâna ) 
Bine, Hector, bine! 
IRIS (coboară) 


Phah ! ce idilă bizară!,. 
Te salut Olimpe!.. Vântul care bântue pe-afară 
Te-a adus așa de iute?.. Totuşi dorurile tale 
Pentru Hector nu sunt doruri, ci porunci! 


SAPHO 


Qrextaie !., 
Scumpă Iris, mi-se pare că tu te sfârșești cu zile, 
Ce dorințe te frământă, ce proecte? 
IRIS 
Xelpe tie 
ARCHIAS 
Par'c'ați fi rivale, doamne, ce saluturi ! 


GLYCE 
Eh, ce vrei, 


Sunt prăpăstii fără funduri în raporturi de femei ! 
ARCHIAS ( Giycei ) 

Numai tu nu ai nimica cu nici una! 
SEGESTUS ( muşcător ) 


Prea e bună 
Şi prea tânără să aibă! 

IRIS 
Mai chemat acum o lună 
La serbarea ta, să facem stabiliri de vârstă?.. Hai?.. 


ARCHIAS 
Pentru ce ești astfel? 


SAPHO 
Doamne, nici o grije să nu ai; 
O să-i treacă... neliniştea... cât mai repede! 
IRIS 
Crezi?.. Fie- 
Pricepându-te la versuri, o să cânți în poezie 
Și pe Iris... 
SAPHO 
Mai e vobră? 
SEGESTUS (Iris ei, arâtându-i pumnul) 
Ai nevoe de-un calmant. 
SAPHO 
Iris poate să formeze subiect interesant, 
Pentr'o rară comedie... pentr-o intrigă! 


GLYCE 
Nu cred! 


SAPHO 
Totuși lucrul este astfel, subiectul e concret. 


(în irepieduri isbucnesc luminile) 
SEGESTUS (la Sapho) 
Şi costumul ăsta antic !.. Uite azi eşti pe deplin 
Cântăreaţa legendarâ... 
SAPHO (silabisând) 
Minus cupa de venin !.. 
SEGESTUS (intenţionat) 


Mulţumesc pentru plăcerea ce mi-o faci. 


SAPHO (cochetă ) 
Mai lămurit? 


SAPHO [i 


SEGESTUS 
Eu credeam că eşti departe şi-am rămas înmărmurit 
Când văzui că mă'nșelasem 

SAPHO 
N'am plecat!.. A doua zi... 
Dar ţi-oi spune mai pe urmă... poate că ne-ar auzi... 

ARCHIAS 
Ei, destul acum cu vorba! Vinul spumegăn garafe, 
Dar doreşte-un loc mai vrednic!.. Cine-i tare în agrale 
Poate bea mai mult... iar cine are copciile mici 
Să îl soarbă cu prudenţă... dar cu sete! 

GLYCE (râzând lui Archias care a lăsă în pace) 
Fugi de-aici! 


tlircă taţi la masă. Orchesira incepe în surdina’ 
ARCHIAS 
Capul mesei pentru Sapho!... Lângă dânsa stă Segest! 
IRIS (cu a satisfe. rautăcioasă) 
Ori ce-am spune vântul bate încontinu dinspre vest! 
SAPHO (intelegâna aluzia) 
Dacă vrei, nu-i lucru mare, numai să nu simți plăcere! 
ARCHIAS (intervenind) 
«Nu-i cuminte cel ce tace, nici nebun cel care cere» 
Ştiţi cu toții zăcătoarea !.. pentru aceea ori și ce 
Veţi pofti, să'mi spuneţi numai! 
GLYCE 
Nici o grijă nu mai e 
Despre asta ! 
ARCHIAS 
Lângă Hector cine vrea să ia un scaun? 
IRIS 


Oh, ce vorbă! Bietul Hector cu picioarele-i de Faun 
Si-ar învineți vecinul. 


59 

GLYCE 
larăşi Hector, ce-ai cu dânsul? 


HECTOR 
Iris, de mai spui o vorbă, vezi să nu te'nnece plânsul! 


SEGESTUS (ridicând cupa) 
Şi acum în cinstea voastră! 
SAPHO (aplecându-se voluptoavă spre el) 
Pentru tine! 


GLICE 
Pentru voi! 


HECTOR (cătră Sapho) 
Pentru tine Aphrodite! 


SAPUO (puţin pliciisită de Hector ) 
Pentru-a cerurilor ploi 
Ce dau ierburilor vieață! 


SEGESTUS (aprinzându-se) 
Pentru zeii din Olimp, 
Pentru lira lui Orpheus?! 


SAPHO (uăindu-i vorba cu bunătatea) 
Pentru asta mai e timp! 
HECTOR (spre Sapho) 
Beau în cinstea ta, stăpână! 
IRIS 


Dar în cinstea lui Hefest 
Nu bea nimeni, scumpe Hector? 
HECTOR 
Nu ; eu beau pentru Segest. 
IRIS 
Bea şi 'n cinstea lui Hefestos, ţi-e tovarăș... stai să-ți toarne! 
Amândoi aveți o vârstă și purtaţi aceleași coroane! 
SAPHO (lui Hector) 
Crezi ce-ţi spune? 


SAPIIO 
SEGESTUS 
Pentru Hebe! 


HECTOR 
Nu cred Sapho! 


SAPHO 


Eşti cuminte !.. 


SEGESTUS (fixând pe Sapho) 


Pentru flăcările negre ce îmi fulgeră 'n nainte, 
Pentru ținta care-mi toarce fără mil'-al vieţi caer! 


IRIS (intenţionat) 
Din săgețile Dianei, câte nu sau frânt în aer?... 


HECTOR. (naiv) 


Vrei să spui despre săgeata ce-o asvârle Cupidon?... 


ARCHIAS 
Uite, uite! Se topește ghiața de pe Helicon? 


(rad cu totii, orchestra tace), 


SAPHO (intervenind pentru Hector) 
ii ; : Sr 
In orgiile nsoţite de ghitare şi timpan, 


Ori de sunete de sistre ori de trestia lui Pan, 
Lunecând în voluptatea unor clipe neștiute 


Câte nu-ți mai trec prin minte din durerile trecute !... 


Un archont cum este Hector, plin de glorii și,..averi 
A luat de toartă cupa idealelor dureri 
Și turnând din ea otrava într'o cupă de-ambrozic 
A băut-o pân” la drojdii! 
IRIS 
Ce frumoasă poezie! 


SAPHO 
Un archont cum este Hector, de viață 'ngârbovit 
A trecut printr'ale, lumii ca un zeu nebiruit 
Si iubind din frumusețe amănuntele subtile, 
Fermecat în nopți senine de concerte de Sybile, 
Sa plecat în fața vieţii stăpânind-o; sa plecat 

Ca un Jupiter în fața unui cer întunecat, 

Focul ochilor, conturul unei pulpe, sânul tare,— 

Tot ce bruna Aphrodite într'o caldă inspirare 

A putut să dea femeiei, femeninei frumuseți, — 

Au format întreagă ținta fericitei lui vieți. 

Un archont, cum este Hector, a iubit și noi greşim 
Dacă-l torturăm cu vorba, „dacă îl învinuim! 

S'or fi frânt săgeți, nu-i vorbă, din săgețile Dianei, 
Dar de ce nu întrebarăți spumele Mediteranei, 

Pentru ce nu întrebarăți al oceanelor suspin, 

Toate mările Greciei până 'n Pontul-Euxin — 

Să vă spună cine-i Hector, domnul vastelor imperii 

Pe poianele de apă 7... joacă razele puzderii 

Pe argintul care-l poartă răsfirat în părul său! 

N'aţi văzut nici când că poartă un fragment de curcubeu 
Pe brăzdata-i frunte ?,.. Bine! Spune Iris mai departe, 
Râzi cu poftă dacă-ți place!... daco clipă te desparte 
De acela pentru care, altădată, ţi-ai fi dat 


Toată viața cred că asta nu-i nici crimă, nici păcat! 
(Otchestra începe inrăș) 


HECTOR (plângând) 
Mulțumesc!.. O, bună Sapho! 


IRIS 


E ciudat cu toate-aceste, 
Ca să-și piarză astăzi Hector, cea din urmă din neveste. 


HECTOR (sâpici!) 
Cum ai spus? 
IRIS 
O vorbă, Hector! 
SEGESTUS 


Prea frumoasă Iris, taci. 
Pentru-o țintă neştiută toată marfa ţi-o desfaci, 
Toată marfa răutăţii| 

IRIS 
Dacă-i vorba de comerț, 
Vreau să mi-o desfac, nu-i vorbă! 


SAPHO 
Dar nu face un sesterț 
Marfa ta... 
IRIS 
Şi aceast'o spune’... 


SAPHO 
Cine te cunoaște bine! 


HECTOR (încet lui Archias ) 
A murit de mult într'însa sentimentul de ruşine. 


ARCHIAS 
Ei destule glume, vinul se acreşte! 
SEGESTUS 
Pentru Bachus, 
Pentru Venus,.., pentru Sapho, pentru Glyce și Priapus! 


(orchestra tace) 


SAPHO 
Dar Silenus cui rămâne? 

GLYGE 

Cui îl are! 


HECTOR 
Ce vorbeşti ?... 

Când din trestiea-i măiastră ţi-o cânta — întinereşti! 
Flautul, flautul lui Silenus!... sună jalnic şi ferbinte 
Ca o rugă nențeleasă; sună dulce şi cuminte. 
Toate visurile sale, toate vorbele-i de dor 
Mi-le-a spus când stam odată ca triremele'n Bosfor! 
Tremurau pe maluri ulmii, iară stelele pe ceruri 
Dormitau clipind din gene.— Din tăcutele misteruri 
Ce le aduceau zefirii, se-auzia himeric, rar, 
Desprinzându-se un cântec într'un ritm duios barbar. 

Se părea căn ritmu-acela erà vorba de-o virgină 
Care genele-şi închide subt o rază de lumină!.. 
Faunii-i pândesc cărarea și prinzând-o o despoaie. 
De întreaga-i tinerețe ... Ochii-i varsă lacrimi ploaie!... 
Cea din urmă'nfiorare a luminii tinereții 
I-sa stins pe fața-i pală ... In izvoarele vieții 
A secat întreg şivoiul!.. și pe-un pat de orient 
Cu podoabe sireene, par'că rupt din firmament. 
Stă întinsă şi ... pătată!... Însă ritmul flautului 
Schimbă vorbele duioase și subt arcul cerului 
Le zăresc cum se'ntrupează ... cum dispar, cum se înclee 
Dând viață, unui basmu, începând o epopee. 
Le. vedeam ca o beție, ca un scop al altui gând 
Deslipit de nebunia uriașului pământ! ... 
“Toate stelele, nebune de plăcere, le prindeam 
Şi în sânul lor de aur în fluide se topeau. 
Flautul, fiautul lui Silenus !.. (bea) 
(Orchestra incepe iarăși) 

SAPHO 

Ce zici Iris, e frumos? 

IRIS 
Nu mai zic nimic. 

ARCHIAS 
Eh, bravo! Totuşi lucru-i curios !... 


SEGESTUS 
Toate-s bune, numai una n'o înțeleg... dacă venirăm 
La acest ospăț, puţine din dorințe înplinirăm! 
Să trăești cât poţi mai bine... când eşti tânăr—iată totul 
Pentru-a dragostii scânteie să treci marea cu înnotul, 
Să o treci, dar când se poate săte bucuri de scânteie 
Si de focul care arde întrun suflet de femeie. 


SAPHO 
Ințeleg! Să-ţi dau dreptate? 
SEGESTUS 
Cred co merit! 

SAPHO (Eochera) 
Nu se știe! 
HECTOR (declamând) 
Dyonisos, varsă-mi astăzi din a cupei vecinicie 
Cel din urmă picur! 
GLYCE 
Hector, crezi că ai trăit destul?.. 
HECTOR 
Cine ştie! 
ARCHIAS 
Să mori Hector, însă vezi să mori sătul! 
SAPHO (cu dragoste) 
Nici o grijă despre asta! 
HECTOR 
De mâncări și băutură 
Nu mă plâng... 
IRIS 
Eşti gestul mare dela mână până la gură! 
HECTOR 
Şi ce-ţi pasă! 
ARCHIAS a 
Spune Sapho, cum te simți? 
GLYCE 
Desigur bine! 
-SAPHO (dominând pe frix) 
Fericită ca Electra!... Dintr'al urii mărăcine 
Nici un spin nu mai rămase în z///zrea mea de azil.. 
IRIS 


Inţeleg, sosi Oreste!... dintro turmă de nomazi 
Ce colindă școala noastră, ţi-ai ales pe cel mai harnic 
Și mai bun de răzbunare! 

HECTOR (lui Archias) 
Pe Iunona fii mai darnic 
Toarnă-mi vin! 
SAPHO 
la seama Hector, știi că suferi!.. 


HECTOR 
De stomac? 
Când Icar văzu pământul cât un sâmbure de mac, 
Crezi că șa 'nfrânat avântul?. . 


SEGETUS 
Dar se prăbuși in mare! 


HECTOR 
Ori acum, ori peste-o clipă!.. din a traiului cărare 
Mi-a rămas puțin în față!.. pentru Sapho! (be!) 


IRIS (lui Hectar) 
Pentru tine! 


HECTOR (Inisei) 


Mulţumesc frumoasă nimfă!...— Tot cu binele-i mai bine! 
Si mi-e cald... mi-e cald... 


IRIS 
Ce vorbă! 


ARCHIAS 
Vântul bate ca nebun, 
E răcoare, scumpe Hector! 


HECTOR (ameţie) 
E răcoare?... La ce bun? 


(Orchesru se aude in surdină de tat) 
Vreau şi'n clipele din urmă, numai flăcări, numai focl. 
„+ Focul fu în totdeauna visu-mi dulce de noroc !... 
... Toarnă-mi vin frumoasă Glyce!... Dacă vâptul dinspre vest 
Te-a bătu prin țara noastră admirabile Segest 
Vreau să uit că azi o lună mi'ai făcut şi supărare!.., 
Mi-a trecut !.. Deci, pentru... tine! (bea) 

IRIS (lui Hector) 
Vezi, să nu zici vorbă mare! 


HECTOR. (impleticindu-se) 
Scumpă Sapho... mi-e cam lene... nu mai beau, de aceia eu 
M'ași culca puțin !.. 


ARCHIAS (ajutându-l) 
Treci, Hector în apartamentul meu. 
Poţi să dormi cât vrei!... 


HECTOR 
Ce bine!... Doar o clipă... doară unal.., 
Mi-a plăcut şi somnul prieteni-— mi-a plăcut !... Intotdeauna 
Am slăvit... şi voluptatea lenevosului Morpheu !... 
Pentru Hector, însă, cine, o să beie?.. Cine?.. 


IRIS (victorioasă) 
Eu! 


(Heciar iese, fris sună in disc) 


Şi acum iubiţi prieteni... vezi că nu-auzim orchestra ! 
(Efr, iese) 


Cum ziceam sosi Oreste!.. Să mai moară Clytemnestra 
Si afacerea-i făcută !.. Cu Egist e mai uşor! 


(Vântul a incerat Orchestra se aude foarte iare) 
Toarnă 'n cupa mea nectarul, pântecosule ulcior! 


Pentru voi iubiți prieteni! 
(bea) 


SAPHO (cu căldură) 
Pentru tine, scumpă Iris! 


IRIS 
Am fost rea, eu, care vecinic, chiar și nunta lui Osiris 
Am cinstit-o 
SEvESTUS 


Pentru Venus! 
(bea) 


SAPHO 
Pentru Venus nu mai bea! 


ARCHIAS 
Silde cern. 


68 ION AL-GEORGE 


SAPHO 
Acum Segestus, poți să bei și 'n cinstea mea. 


(Se ridică şi reciră) 
Beau pentru tine soare, 
Pentru raza 
Ce ’n zori deschide-a florilor potire! 
GLYCE 
Ce idee fericită! 
SEGESTUS (recita) 
Şi pentru tine Sapho, 
pentru tine 
Co porți în ochi imperii de iubire! 
ARCHIAS 
Şi ce duo! 
SAPHO 


Beau pentru tine soare, 
pentru holda 
Ce tremură în valuri mari de aur; 


GILYCE 
Mai departe! 
SEGESTUS 
Și pentru tine Sapho, 


pentru tine 
Al Greciei unic şi sfânt tezaur! 


ARCHIAS 


Dyonisos, ce din cupă-i toate harurile 'mparte, 
A fost bun de data asta! 


(Sapha in timpul replicei lui Archias şi-a arunca! haina şi n începu! dansul) 
IRIS (urcând spre terasă) 
Evghe, Sapho! 


GLYCE (lui Archias) 
Pentru tine! 

SEGESTUS (əprius, urmărind dansul, lui Archias) 
Ce mişcări şerpuitoare!.. mlădierile-i feline 
Ar aprinde și'mpetrita temelie a țărânii 
Ce suportă omenireal... Ia, priviți mişcarea mânii!.. 
Cum se 'mlădie de mijloc ca o trestie de vânt 
Cum privirea-i varsă flăcări... câtă lene, cât avânt!... 
E pământ și are aripi... este suflet fără humă... 
Pare lenesă şi uite ca un bob ușor de spumă... 
Ca o floare obosită de furtună se apleacă... 
Se oprește... stă de piatră... seînvoltură... şi pleacă... 
Din conturul pulpei sale nici nuanța cea mai mică 
Nu alunecă greşită... şi ce salturi de pisică! 
Pentru tine împărăteasă a cântărilor ! (bea lung) 


(Pe terasă se vede silueia lris-ei cum se apleacă peste halustradă, chemând pe cineva.) 


Romani, 
Ardeți gloriile Romii cumpărate pentru bani!.. 
Fărâmaţi de-acum podoaba Forului!.. Sfărâmați statuia 
Lui L.upercus şi-a lui Marte!,. Nu mai spuneți nimănuia 
Că în Roma legendară, barem umbra frumuseţii 
Sar fi furişat vreo-dată!'.. Din izvoarele vieții 
Nu mai beie nici odată curtezanele romane; 
Adunaţi-le splendoarea pe nisipuri caldeiane 
Si-aprindeţi-o 

ARCHIAS (domolindu-l) 
Segestus 


GLYCE 
Ce delir! 
SEGESTUS 


Ce poezie 


{Archias şi Glyce râd) 


IRIS (cabunră tepede; la urechea lui Sieg.) 
Vezi, că joci de-acum Segestus într'un rol de comedie! 
SEGESTUS 
Nu "'nţeleg! 


Convorbiri Literare — Anul XLVI. 4 


770 ION AL-GEORGE 


TIRIS 
Urmează numai! 

SEGESTUS 

Toarnă-mi Glyce, toarnă-mi vin! 
Inchegați Mediterana în mocirle de venin, 
Nici corăbii, nici trireme să se legene pe apă! 
la,... priviţi... priviți! Din şolduri pulpele i-se-adapă 
Și din sân făptura "'ntreagă! Evghe, Sapho! pentru tine! 
Zboră ca o rândunică... râură din mâni,,. revine... 
Pe conturele sculptate haina parcă se topește, 
Vălul cade... îl agită... Se frământă... se roteşte!.. 
Toată patima femeii... toată goliciunea ei... 
Toate cad, cum curg în noapte jos cereștile scântei... 
la priviți... priviţi-i ritmul!.. Cum își mlădie piciorul, 
Adu sculptore aicea într'o clipă și ulciorul!.. 
Cerul şi-a topit albastrul în cereştile priviri, 
Are soarele în pieptu-i și pe față trandafiri!.. 
Ca o floare în bătaia vântului se încovoae 
Si ca bradul se înnalță: cântăreață evolie. 
Pentru tine Afrodite, pentru tine... pentru tine!.. 


STATILIUS (apărut de câteva clipe) 
Pe luminele vieții mă cutremur de ruşine! 
Archias dispare a clipă şi revine. Orchexira tuce) 
SCENA FINALĂ 
ANTECEDENȚII — STATILIUS (coboară) 

Așa dar acesta-i fiu-mi, așa dar mă văd aci!... 

SEGESTUS 
Cine ești? 

STATILIUS 

Te văd Segestus și nu pot a-ți porunci, 

Nici a spune:o vorbă blândă! Tu eşti, tu ești fiul meu? 


Ceruri îndurare-acuma! Fi împărat, ori fi?pygmeu, 
N’o să știi în veci ce parte vei avea pân'la sfârșit! 


SAPHO 


SEGESTUS 
Omule, nu bate câmpii! 
STATILIUS 
Doamne, trist mi-am ispăşit 
Vieţuirea glorioasă! 
SAPHO 
Cine-i, cine e streinul? 


STATILIUS 
Nici o vorbă, desfrânato!.. Şi dulceaţa și veninul, 
Pe întinsul lumii noastre, e chimeră! O, vai mie! 
SEGESTUS 
Lămureşte-ne odată, ce doreşti?... 
STATILIUS (crescendo) 
Z Mărinimie, 
Dac'ai existat vre-odată, vino'n sufietul meu trist 
Şi cerşeşte-mi îndurarea!.. O, Segestus! 


IRIS (ui Seg.) 
Bun artist! 


STATILIUS 
Nu te mustră conștiința după banii risipiţi, 
Cu stricatele Greciei?... Ceruri sfiinte, isbutiți 
A-mi turna o clipă barem, peste suflet liniştirea! 
Hades, varsă-ți din adâncuri peste disc, pe toată firea 
Tot ce Hades poate bine ca să verse; nemuriri 
Ce susțineți cârma lumii, iaduri, harpii, uneltiri 
Subjugaţi-i rătăcirea celui mai stricat!.. 

SEGESTUS 

Bătrâne 

l.asă-ți gluma nesărată! 


STATILIUS (apropiindu-se de Sex.) 
Așa dară îmi rămâne 
Drept uneltă de peire, fiul meu; dar cum se poate 


Să-mi vorbeşti așa! 
(şapt. lui 5eg.) 


NI 


nai | 

Statiliu! 


(tare) 
Cine ’ndreaptă și socoate 
Vina celor din viață, dacă tu m'ai și uitat?.. 
SAPHO 
Cine e bătrânul ăsta, spuneţi-mi adevărat! 
STATILIUS (lui Seg.) 
Haide, spune-le odată! Pentru ce ascunzi?..- 
SEGESTUS (începând Jocul) 
Dar eu 

Nu te mai cunosc! 

STATILIUS 

Pe Marte, ăsta-i, ăsta-i fiul meu?...— 
Nu-s doi ani decând din Roma ai plecat!.. Ti-aduci aminte. 
La plecarea ta ce lacrimi!.. Ce dureri, ce rugăminte 
Să te porţi pe-aicea bine?.! Doamne sfinte, nu mai am 
Nici nădejdea de mai bine! La plecare, cum credeam — 
C'o să te găsesc, Segetus—Şi cum te-am găsit!.. O, zei! 
Rupeţi porţile de-aramă de pe cămpii Elizei 
Să-i ocupe păcătoșii!... Bine, vorba mea nu ți pare 
Cai m'ai auzit-o?... Ochii, roşi de lacrimi şi plânsoare 
Nu-i mai recunoşti?.., Sunt ochii ce-au privit de-atâtea-ori 
Peste patul tău nevrâstnic!... Mori Hecate, Pluto mori! 
Nu mai străjuiți pământul ce-a hrănit pe fiul meu! 
Desfundaţi-vă deluvii ! Feciorelnic curcubeu 
Trageţi haina peste față, haina norilor, nici când 
Nu înveseli tăria!... dacă mă vedeţi plângând, 
Dacă părul alb de vremuri, dacă lutul meu slăbit 
Vă cerşeşte ajutorul — e că, fiul meu iubit 
Nu-și mai recunoaște tatăl! 


SEGESTUS 


lartă-mă, acum te văd, 
Dar nu se putea într'altfel! Cum puteam ca să prevăd 
Ne-visata ta sosire! 

STATILIUS 
Si de-acea fâră frică 
Risipeai averea toată !... 
SEGESTUS (Iris-ei) 
Tot ce am zidit, îmi strică! 
IRIS 
Te înșeli, susține jocul! 
SAPHO (Glscei) 
Cum rămânem?... 


SEGESTUS (lui Sat.) 
Un moment, 
Eşti părintele meu, însă, pasul tău inconștient, 
Vorbele-ți insultătoare, răcnetele tale multe, 
Cu ce ţi-au greşit aceştia, ca să stea să le asculte? 
STATILIUS 
Nu cum-va mă scoţi pe mine vinovat? 
SEGESTUS 
Ba da, te scot! 
De mi-ai dat averi şi viață, nu ți le-am cerut! Socot 
Că mi-ai fost dator cu ele! 
STATILIUS 
Te desmoştenesc!... 
SEGESTUS 
Nu mi pasă! 
SEGESTUS (bucurându-se in sine) 
Ce faci? 
S EGESTUS 
Ce-au făcut şi alții. 
SAPHO 
Dar nu-i bine ce faci ! 


SEGESTUS (foarte sincer) 
Lasă. 


Te iubesc şi în credința unei vieți întrezărite 

Eu am renunțat la toate! Din simțiri nebiruite, 
Din simţirile ce nimeni nu le 'nvinge, mi-am făcut 
Tinta vieţii viitoare și-a vieții din trecut. 
Sapho, te iubesc— nu-mi pasă ! 
O, bătrâne nici nu știi 
Cât de tare te urăște... fiul tău! 
SAPHO 
Ce nerozii! 
Pentru ce-i vorbeşti într'astfel; pentru ce mă mai iubeşti 
Când ştii bine că proectul no să poți să-l izbândești?,.. 
Ia-ți copilul! De sunt Psapha -- (Desfrânata cum spuneai -—) 
Sunt femeia pentru care — dacă tu mă cunoşteai— 
Ai fi-avut mai multă stimă, poate şi mai multă milă!.,,. 
Mai rănit adânc stăpâne, dar te iert!... 
SEGESTUS 
Nu fii copilă! 
SAPHO 
Prevedeam această clipă! ... 
STATILIUS (speriat) 
Nu se poate, prevedeai? .... 


SAPHO 
Da; Mă așteptam la toate! Ne-apărat că te gândeai 
Ca să vii să-ți vezi copilul! Nu credeam să ne găsești 
La orgie! Eh, dar ce vrei, am greșit!... Mă ierți?... 

SEGESTUS 
Glumeșşti! 

Doamne sfinte, ce ruşine! 

SAPHO 

Pentru ce rușine?... Dacă 
Ai iubit ceva în mine şi daca putut să-ți placă 
Din ființa mea, comoara numai ţie cunoscută 
Pentru mine eşti acelaș!... Nebunia e făcută! 


STATILIUS (prinzând inimă) 
Cât de bine se preface! 

SAPHO 
Mă prefac? 
SEGESTUS 
Destul de-acum! 
Ia-ţi averile şi.... haide! 


STATILIUS 
Mă gonsești? 
SEGESTUS 
Noroc la drum ! 
Când ai dat năvală, dacă n'am putut să te cunosc — 
Acum nu mai vreau! 


SAPHO 
Segestus, zău nu te mai recunosc! 
Te știam cu mult mai mare şi cu mult mai bun la suflet! 


STATILIUS 
După căi nemăsurate, Dup'atât amar de umblet 
Cu durerile iubirii şi-ale dorului, în sânge, 
lată-mă ajuns acuma alungat... 
SAPHO 
Segestus, plânge!.. 
SEGESTUS 
Şi ce-mi pasă! 
SAPHO 
Cum ce-ţi pasă?.. Tea iubit; așa plăteşti 
Celor ce ţi-au dat viață?.. Și mai spui că mă iubești!.. 


Ce-aşi găsi şi eu în tine, dacă te-aşi iubi?,. 
STATILTUS ( ţipâna ca din gură de şarpe ) 


Nu vreu 
Nici să mai aud de asta! 
(lui Sez) 
Mă urmezi?.. 
SEGESTUS 


Imi pare rău, 
Dar te vei întoarce singur în Italia! 

SAPHO (lui Sia.) 
Destul ? 


Sunt sătulă de suspine cum de mine eşti sătul, 
Intr'o vorbă: Dacă Sapho, ar avea și acest capriciu 
Să iubească pe Segestus — (N'ar fi tocmai mare viciu!) 
Nu... nici toga ta, nici părul n'ar putea să mă oprească!.. 
Ci sosirea-ți furtunoasă a putut să-mi dovedească 
Multe lucruri, pentru-aceea mă lipsesc! 
SEGESTUS (gata să mărturisească) 
O, nu, nu vreau 
Ca să crezi; ești înșelată!., 


STATILIUS (tăindu-i vorba) 
De te iau, de nu te iau 
In Italia, de-acuma nu-mi mai eşti copil! 
SAPHO (speriata) 
Ce zici? 
lartă-l], iartă-l ; nu-i de vină! 
STATILIUS (autorita?) 
Haide, cară-te de-aici! 
SAPHO 
Numai eu sunt pentru care... numai eu sunt vinovată; 
Spune-mi c'ai minţit, o spunemi numai eu... 


STATILIUS (menţionându-se) 
Prostituată! 


SEGESTUS 
Gluma merge prea departe! 
SAPHO (rănită) 
Nu mă doare, spune-mi tot, 
Eu sunt vinovată ... spune-mi!.. 
SEGESTUS 


Pe Mercuriu, nu mai pot 
Să îndur!... 


SAPHO TAL 


SAPHO 
Te opresc, stăpâne, e păcat... ce vrei să faci? 


(cade in genuchi) 


Sapho-i cea mai vinovată, nu Sepestus!.. lartă-l,!.. 


STATILIUS (urlând) 

Taci! 
Pe Vuicanus, nici iubirea părintească nu mai e 
In putere să-mi abată hotărârea! Eu plec! 

SAPHO (se scoala hotărită) 

9 A 
Fie dar! Ai vrut aceasta!.. Prigonit pentru frumos, 
Indurând aceeași scară pieptul meu aprins, setos 


De iubiri cu mult mai calde ca acele din trecut— 
(işi rupe haina de pe piept) 


Vino scumpul meu Segestus, sunt iubirii tale scut! 
Şi de astăzi înnainte fie-ţi pieptu-mi căpătâi 
Cum iubirea-ți mi-o fi mie... Te-am iubit din ceasu 'ntâi, 
Din minutul când pe stâncă lângă mare ne-am văzut 
Te-am iubit, cât niciodată să iubesc n ași fi crezut. 
Am luptat cu mine însă-ini multă vreme, dar gândirea 
Ce predonină în toate, îşi topeşte strălucirea 
Când e vorba de durerea unei inimi!.. Am luptat 
Piept la piept și totuși iată... gândul piere sfărâmat. 
Te-am iubit peste măsură — nu ţi-am spus-o—te-am iubit 
Şi Oracolul din Delphi va rămâne mulțumit. 

(pauză) 
Ştergeţi lacrimile dară lasă-ți pasul în neștire, 
Suntem unul pentru altul şi născuți pentru iubire! 
Rupe:mi floarea de pe gură, rupe-mi floarea de carmin 
Dătătoare de ispite, de 'nșelare, de suspin, 
Pentru tine a fost pusă, tu cu gura ta soiei— 
Căci aceasta-i tot ce poate să se ia unei femei. 
Ce mai zici acum bătrîne; pentru ce ești vesel?.. 


STATILIUS (ironic) 
N'am 
Nici o vorbă împotrivă ... totuși nu mă aşteptam 
La atâta abnegare! Poţi să juri pe ce faci?.. 

SAPHO 
Bine: 
Pe puterile Junonei; pe câmpiile senine 
Inflorite 'n nesfârşirea miliardelor de stele, 
Pe Hecate și pe liades!.. Sapho nu vrea să te 'nşele! 


Il iubesc mai mult acuma părăsit şi 'ntunecat! 
(nisa Efsialas) 


EFRIALOS 
Hector a murit! 


IRIS (rasnita) 
Ah! Vita! A murit intoxicat! 
(pood me 
De-am pierdut acum partida ce-o jucam, atât mai rău! 
Amuţirăţi toți! ... Şi totuș nu curg lacrime pârâu 
Pe obrajii voştrii:... Sapho, tu nu zici nimic”... 


SAPHO 
Ce pot!... 


IRIS 
Să te duci in orice parte și să-ți cauţi un preot; 
Jurământul de-adineauri, l-ai făcut pentr-o minciună! 
SAPHO 
Nu'nțeleg! 
IRIS 
Ascultă Sapho!... 
STATILIUS 
Spune-i tot! Acum o lună... 
IRIS (smulgându-i peruca depe cap ) 
Nu'.. încep de astăzi!,. Sapho, omul ăsta nu-i Emiliu! 
SAPHO 
Cine atunci? 
SEGESTUS (amenințător) 


Ascultă Iris!,. 

IRIS 
Sclavul lui Segest, Statiliu! 
SAPHO (ke clatină, pauză mare) 


Lovitura este mare; dar făceai cu mult mai bine 

De țineai secretul ăsta, scupă Iris, pentru tine. 
Negândind de-acum vre-odată ce-am făcut, — (ce am putut 
Ca să fac) — ştiu totuși una că, făcui ce mi-a plăcut! 
Nu-ţi impun nimic, Segestus: Ai jucat cu mult talent 
Ai jucat o comedie pentru dragoste! Regent, 

Aspirant la tronul care, bietul Hector Pa lăsat 
Măgulindu-mă cu toate, m'ai iubit şi înșelat. 

Sfâşiat de-acum vesmintul ce-ţi acoperise țelul 

Tu, desmiardă-l cum îţi place, ori străpunge:l cu oţelul, 
Căci stăpân pe tot ce poate să se pună stăpânire 

Poţi să-ți întrupezi aevea idealul de iubire. 

Din proectele ce Iris le-a făcut cu bietul Hector, 

N'a rămas nimic, iubite! fi-mi şi slugă și protector 

Eu ţi-oi fi asemeni ție— doar acu sunt în măsură 

Ca să-mi răsplătesc amicii cu iubire şi cu ură! 

Nu regret nimic, Segestus — ce-am făcut, făcut rămâne. 


SEGESTUS (căzând pe Statilius care se apropie) 


Tu Statilius de-acuma zi-mi: amice, nu sfăpâne! 


CORTINA 


ION AL-GEURGE 


IN RITMUL ANTIC. 


Cum scoica Svârlită pe țărmuri păstrează 
Deapururea freamătul mării sălbateci, 
In mine talazul vremii lăsat-a 

Un suflet Păgân. 


Poseidon răsară din valuri ; Tritonii 

Să vie cu apa în turmă nebună; 

Nereus, păstorul, din bucium să sune 
Cu Glokos pe stânci. 


In pârtia de spumă din urma corăbii 

Vâsiașii, proptindu-și lopetile grele, 

Privească tăcuți şi plini de mirare 
Sirene jucând. 


lar eu părăsindu-mi pământul şi legea 

Spre mare m'oi duce, spre vecinica mare, 

Căci astă-zi dorința-mi mă face de-un sânge 
Cu neamul străbun. 


Şi noaptea când bruma de lună se lasă, 
Când valuri se sparg și iarăși se'nnalță : 
Porni-voi stăpân pe mugetul apei 

Și zeii-delfini. 


1, PILLAT 

Sunt puţini aceia cari își mai reamintesc de Costache 
Negri și mai rostesc numele lui. Noi, românii, uităm prea 
iute, tocmai măreţele figuri ce vecinic ar trebui să le avem 
în amintirea noastră. 

„Imi amintesc bine, spune—un tânăr scriitor român (1),— 
„că întrun lung șir de ani de învăţătură, numele lui Co- 
„stache Negri ma răsunat nici odată, în clasele şcoalelor 
„prin care am trecut. Se spunea uneori despre el sau des- 
„pre Cogălniceanu, cum spune de obiceiu şcolarul la lec- 
„ţia de geografie cu gândul întraiurea că: „Negoiul şi 
„Ceahlăul sunt cele mai înalte vârfuri ale Carpaţilor”. 
„Uitarea însă, nu poate învălui pe veci numele figurilor 
„mari, cari au înfăptuit România de astăzi. Vine vremea 
„când sufletul se încălzeşte. Atunci, uitarea se topește, 
„cum de pe piscurile înalte se topește ceața în bătaia unui 
„răsărit de soare”. 

Răsăritul acesta, pare a se ivi acum și pentru Costache 
Negri ; câteva suflete generoase căutând, prin graiu și prin 
scris, să reamintească însuşirile alese ale acestui nepre- 
tuit român. Nu e ușor însă, să pui în adevărata lor lumină, 
aceste calități. E, ca şi cum, fiind pictor, și voind să faci 
portretul unui model frumos, nu ai voi nici să suprimi 
ceva ; nici, să intri în prea multe amănunte. Intr'un fel, ai 
vătăma frumusețea portretului; în celălalt, asemănarea 
lui (2). Cu cât timpul trece; cu atât, chipul lui Costa- 
che Negri, apare luminat de un nimb strălucitor. Ima- 
gina lui, ar fi trebuit deci să împodobească pereţii tuturor 
şcoalelor, pentru ca tinerile generaţiuni să iea pildă dela 
faptele lui mari și patriotice, și să se inspire, din viaţa 


(î) Em. Gârleanu: «Studiu asupra vieţei şi scrierilor lui C, Negri». 
(2) G. Missail: «Costache Negri», Ziarul «Românul» 1376. 

acestui „caracter“ care a-pus în serviciul patriei, dezin- 
teresarea personală şi sacrificiul împins până la jertfirea 
de sine. Aceasta, ar fi trebuit cu atât mai mult, cu cât, a- 
devăratele caractere, încep să se întrevadă din ce în ce mai 
rar. Şi lucrul nu e mirare dacă, se uită amintirile trecutu- 
lui; dacă, se uită istoria; dacă, încep să se uite şi poeziile 
populare unde, se oglindesc puternic, calităţile poporului 
românesc și mai ales, integritatea caracterului lui. Sau ui- 
tat însuşirile sufleteşti ale lui Mircea cel bătrân ; vitejia lui 
Ştefan şi a lui Mihaiu; devotamentul și pietatea soţiei lui 
Neagoe Basarab; dar, mai ales, energia, tăria aceea ex- 
traordinară de caracter, a mumei lui Ștefan-Cel-Mare ; fe- 
meia sublimă, care, înăbușind în suflet iubirea de mamă, 
preferea să-şi vadă fiul mai bine mort însă învingător; 
decât viu, învins (1). 

Când amintiri de felul acesta se şterg, cum să mai re- 
nască forța morală, cum să se mai formeze caracterele şi 
să se mai întărească energiile? Când învățătorii, aceşti 
îndrumători ai tinerimei, nu caută să le arate gloriile nea- 
mului nostru, şi să le reîmprospăteze mintea, cu imaginile 
măreţelor figuri cari au regenerat România ; cum, voiţi, ca 
numele lui Costache Negri să mai fie rostit și virtuțile lui, 
luate drept pildă ? Faptul acesta, ca să nu zic, dezintere- 
sarea aceasta culpabilă, a magiștrilor noştri intelectuali ; 
a făcut cred, pe Augustul nostru Suveran, cu ocazia Jubi- 
leului de 40 de ani de Domnie, răspunzând, Rectorului Uni- 
versității din Bucureşti, ce-i aducea urări în numele cor- 
pului profesoral și al studențimei universitare, să spună, 
între altele: 

„Pătruns fiind, că în şcoală se tăurește viitorul Țărei; 
„plină de grea răspundere vă este chemarea de oarece, ge- 
„nerația de mâine, va fi opera voastră. Pregătiţi-ne dar, 
„bărbaţi cu iubire de țară, cu sufletul curat, cu voința în- 
„dreptată spre muncă conștiincioasă şi folositoare. Nu ui- 
„taţi că caracterele, mai mult decât talentele, hotăresc 
„Soarta popoarelor și că, numai forţa morală, le poate 
apară)  deminvingere" și nimicire. 


. . . . 


Cuvintele acestea sunt o prevestire mai mult decât un 
sfat. Sufletul şi mintea tinerimei, nu se poate formă mai 
bine decât, numai când aceștia, vor cunoaște viața şi fap- 


(1) I. Craciunesco: «Le peuple rcumain dapres ses chants nationaux» 

tele săvârşite de aceia, cari, cu adevărat şi-au iubit țara; 
și vor căută, cât mai mult, să-și însușiască podoabele lor 
sufletești. Intre românii cari, şi-au iubit neamul și ţara, 
cu o dragoste ce nu cunoştea margini, în primul loc am 
putea pune pe Costache Negri. Soarta crudă, ce-şi arată 
ironia mai totdeauna, cu sufletele alese; face, ca patriotul 
acesta înflăcărat, să vadă prima lumină a zilei la laşi în 
1812; an, de tristă amintire, când, o parte a ţărei se des- 
prindea dela sânul patriei mume. Ea avea, să-și continue 
ironia, în viaţa lui întreagă. Incă de mic copil, rămâne fără 
tată. Mama sa Zulnia, frumoasa Zulnie, cum i se zicea, 
rămasă văduvă de timpuriu se recăsătorește la 1828 cu bo- 
gatul și învățatul boer Costache Konaki, poetul cel mai 
gustat al Moldovei, pe acele timpuri. Tatăl vitrig, luă ast- 
fel, locul tatălui iubit, plecat, prea de vreme, de lângă el. 
Poetul Konaki, fire sentimentală şi delicată, nu a fost 
însă nu tată vitreg în adevăratul ințeles al cuvântului; el, 
iubi mult, pe micul Negri, în care, întrevedea simţiminte 
nobile și mai târziu voi să-l înfieze, lăsându-i moștenire nu- 
mele şi marea lui avere. Negri, ajuns acum adolescent 
aprecie mărinimia și dragostea ce-i arătă poetul; respinse 
însă, bogăţia și numele lui slăvit preferind, bruma de avere, 
ce-i rămăsese dela tatăl său și nevoind să schimbe, pe ni- 
mic în lume, numele care îi reamintea, o imagină scumpă. 
Acest act al adolescenţei învedera destul de bine, ce avea 
să tie Costache Negri mai târziu (1). Firea lui dreaptă, su- 
fletul lui bun, mintea lui cumpănită, i-a atras încă de co- 
pil prietenia lui Kogălniceanu, a lui Cuza, cu care viața 
politică avea să-l lege mai târziu; dar, mai cu seamă, in- 
timitatea lui Vasile Alexandri, cu care a rămas nedespărțit 
până la moarte; fiindcă, nimeni, ca bardul dela Mircești, 
nu a înţeles mai bine simțimintele nobile şi avântul pa- 
triotic ce colcoteă în sufletul lui Costache Negri. Cu ace- 
ştia, şi-a făcut primele studii; şi tot cu ei, mai apoi, a 
luat drumul spre Franţa patria luminei și a libertăţei, ca 
să completeze cunoștințele căpătate în țară. Ideile înain- 
tate şi mai ales, spiritul de independenţă, cu cari ş'au um- 
plut acolo sufletul lor, aveă să sufere o crudă dezamăgire 
la intoarcerea în țară dela prima ciocnire, cu regimul de 
tristă amintire cunoscut, în Moldova, sub numele de „regi- 
mul lui Mihail Vodă Sturza”. Urmăriţi cu înverșunare, de 


(1) D. Eolintiatanu: Viaţa lvi Cuza-Vodă». 

Domnitor, din cauza, ideiłor ce împrăştiau și mai cu deo- 
sebire, din pricina caracterului lor cinstit; ei, au îndurat 
tot soiul de mizerii, şi de multe ori şi temniţele. Stare de 
lucruri, care a făcut, pe Mihail Kogălniceanu, colegul de 
suferințe a lui Negri, să spună celor ce aşteptau prin ţări 
străine sfârşirea mai repede a învățăturilor ca să se îna- 
poieze în patrie: 

„Sărmani înstrăinaţi! Câte deziluzii vă aşteaptă la mar- 
„ginea țărei! câte lupte și câte loviri, în frumoasele voa- 
Se (res penă rii a 

Tinerii din aceea generație au avut însă, destulă ener- 
gie, ca să nu se dea învinşi şi luptând din greu întocmai 
ca lucrătorii ce lovesc cu ciocanul în cremene, şi-au deschis 
drumul în viitor şi au suit, treaptă după treaptă, scara ce-i 
ducea la înălțimi (1). 

Bine înțeles, că simțimintele patriotice, că onestitatea, 
ce voiau să vadă domnind în funcțiunile publice, că tezau- 
rul de idei noi, ce adusese de prin şcolile apusului; nu 
puteau decât, să sperie pe învechiţii în rele; cari, în groaza 
lor nebună, căutară să lovească în „nedușşii la biserică”? 
cum supranumiseră ei pe tinerii înaintați. 

Mizeriile ce îndurară ne mai contenind, mulți din ei, se 
hotăriîră să plece din țară pentru câtva timp; mai ales, că 
nu puteau să dea patriei prinosul muncei lor. Negri, îm- 
preună cu Cuza și Alexandri, luă drumul Italiei. Vizitară 
rând pe rând, comorile ce ascunde această frumoasă ţară; 
admirară, podoabele Florenței, Neapolului, Veneției; însă 
gândul lor sbură tot spre patria iubită. 

La Veneția, în liniştea de ţintirim a nopţilor, lăsă Negri, 
sbor liber imaginaţiei, să-și dea roadele. Aci, scrise el, 
acele „,Seri” din Veneţia, în care se oglindesc ca în undele 
canalului, inspirațiuni poetice şi însufleţiri patriotice de 
o mare frumuseţe; aci, în nopțile senine, când palida lu- 
mină a lunei, se revărsă în plin, asupra palatelor de mar- 
mură ; visă dânsul, la patria depărtată, la locurile unde pe- 
trecuse primii ani ai copilăriei ; suvenire scumpe, pe care, 
nici frumoasa Italie cu cerul ei deapururea lin şi albastru 
nu putea să i le şteargă din gând. Căci, dorul de ţară, 
l-a urmărit pe Negri pretutindeni şi în: „Mânăstirea“ o 
lucrare literară a lui, apărută la Paris, pe la 1840 cuvin- 
tele, puse în gura pribeagului Corrad, când, zice Moldovei: 


(1) G. Missail: «Ziarul Românul» (1876). 

„O Moldovo! dulce eşti pentru toată suflarea ce în sânu-ți 
a crescut”! învederează cu prisosință, chinurile sufletului 
său, și dorul de patrie cel muncea. 

Pentru a alină această nostalgie după 1810 se reîn- 
toarse în ţară, în mijlocul prietenilor, care-l respectau pen- 
tru înțelepciunea lui asemănătoare aceleia, a unui bătrân 
sfătos, peste care ninsese multe ierni; dar, mai cu deose- 
bire, pentru noblețea caracterului lui, ce se aurise mai mult, 
sub soarele arzător al Italiei. Dintre tinerii luminați din 
acele timpuri, nimeni altul ca Costache Negri, nu a avut 
darul să apropie pe aceia ce se adăpase la isvorul culturei 
franceze cu aceia, ce studiase în școlile germane; pe 
Moldoveni, cu Munteni și chiar cu cei din Ardeal. La 
„Mânjâna” moșioara din Covurlui rămasă dela tatăl său, 
se adunau cu toții; şi curând, ea deveni ceea ce, pentru fa- 
bricanţii de clopote, e forma, în care, se toarnă feluritele 
metaluri topite, spre a scoate clopotul care va da unul 
şi acelaș ton (1). Moldoveanul și Munteanul ce se ducea 
la Mânjâna se întorcea numai român; soldat, al Ţărei și 
apostol, al idei mari: „Unirea celor două Principate”. 

Tot la „Mânjâna” ca odinioară în frumoasa Italie, a lă- 
sat Costache Negri inspiraţia-i poetică, să fluture în voe 
pe colinele înverzite ; făurind, acele versuri, învăluite une- 
ori de o uşoară melancolie, alteori, de un mare avânt pa- 
triotic. 

Câtă tristețe pune el, în versurile din: „Moartea Emi- 
liei’ sărmana străină sfârşită departe de țara ei, pe mor- 
mântul căreia, nici un semn nu va arătă vreodată neferici- 
tilor părinți ce ar veni s'o plângă, locul, unde ea se odih- 
nea pe veci. Sau, în Stelele” când, cântă așă de duios, 
ochii iubitei, pierdută pentru totdeauna. Pentru ca apoi 
in: „Hora dela Ruducăneni” să lase să dispară, nota 
tristă, spre a face loc acelor versuri săltărețe în cari, pa- 
triotismul înflăcărat să îmbie cu avântul poetic. 

Suferințele celor asupriţi şi conrupțiunea administrativă 
au dat prilej lui Negri, ca îmbrăţişind „fabula”, să biciu- 
iască moravurile urîte şi destrăbălarea ce domnea pe a- 
tunci. In „Floarea Caprei", în „Fluturul şi Toporaşul”, în 
Țânțarul și Boul” dânsul, satiriză pe stăpânitorul ce în- 
chide gura gălăgioșilor aruncându-le o slujbă productivă ; 
pe lumea, ce prea se lasă să fie ademenită, de reclamagii, 


(1) G. Missail: «Românul» 1876. 
Convorbiri Literare — Anul XLVI. 5 

ce trâmbițează merite pe care nu le-au; cum și, pe aceia 
cari, ajunşi în posturi înalte graţie, spinărei lor prea fle- 
xibilă, cred că odată înălțaţi atât de sus, lumea numai şi 
numai la ei priveşte. 

Dar „Mânjâna” n’a fost numai un cuib de inspiraţie pen- 
tru Negri; n’a fost numai, un loc de întâlnire, al tinerilor; 
ea, a fost, şi focarul de unde a radiat, frumoasa mișcare 
națională dela 1848; mișcare pe care, Mihail Vodă Sturza, 
„ăută s'o înăbuşe trimițând în surghiun, pe coriferii ei, 
între cari eră, și Costache Negri. 

Isgoniţi din patrie ei, se regăsiră cu toții, la Paris, care 
în curând deveni centrul mișcărei revoluționare. Aici, a 
treia zi de Crăciun, în ziua de Sfântu Ştefan, ținu Negri, 
în mijlocul românilor emigraţi și a studenţilor români din 
Capitala Franţei, toastul acela înălțător, ce începe cu cu- 
vintele: 

„Fraţilor! azi e ziua Sfântului Ştefan, azi e sărbătoarea 
„d-lui Ştefan-cel-Mare, acest fiu al unei mame române care 

„înădușind glasul inimei zicea după zidurile Cetăței Neam- 
„tului : „Mergi fiule, de te bate cu dușmanii ţărei noastre, 
„Şi să nu mi te întorci, decât mort învins, sau, viu învin- 
„gător”! „Azi e ziua să serbăm sfânta aducere aminte a 
„atâtor bărbaţi de slavă, care ne-au păstrat o patrie dulce 
„şi frumoasă! 

„Aşezaţi precum suntem, în mijlocul îndoitului despo- 
„tism al Europei și al Asiei, să ne dăm împreună trăţească 
„mână de unire, şi să zicem cu toţii: Trăiască Moldova, 
„Trăiască Valahia! dar, învrednicească-ne Dumnezeu să 
„putem strigă întro zi: „Trăiască România unită !” Atunci 
„fraţilor, soarele luminei, va pătrunde şi va împrăștia 
„adâncul întuneric în care zăcem ; atunci numai, vom fi ceea 
„ce trebue să fim; fii, unei singure şi puternice moșii. 
„Suntem milioane de Români răsleţi!. . .... . . 

„Ce ne lipsește să ajungem un neam tare? Unirea, numai 
„Unirea ! 

„Urarea şi închinarea mea este, ca această strălucită zi, 
„în care ne-am adunat să serbăm falnica umbră a lui Şte- 
„fan, această zi, să fie şi pornirea unei strânse legături 
„intre noi de a lucră cu toţii, la ridicarea din ţărână a 
„României, și de a ne trezi la glasul eroicului său trecut, 
„strigând cu toții: „Trăiască unita Românie“! 

Suntem milioane de Români răsleţi, zicea Negri, cu tot 
focul ce-i ardeă sufletul pentru soarta fraților subjugaţi 

şi pentru suferințele îndurate de ei; preocupare, ce nu l-a 
părăsit nici odată. El a fost acela care, împreună cu Va- 
sile Ureche a stăruit de poetul Bolintineanu când, acesta 
ajunsese 'Ministru al Cultelor și Instrucţiunei, să înființeze 
primele școli românești în Macedonia ; realizând prin acea- 
sta una din dorinţele vii și mult așteptate ale fraţilor dela 
Pind cari, luptă până în ziua de astăzi, contra împilărilor 
cu nădejdea că va veni o zi când, suferinţele lor vor încetă 
şi se vor şterge atunci, şi amitirile trecutului, înroşit de 
sângele atâtor martiri! 

La puţin timp, după retragerea din domnie a lui Vodă- 
Sturza şi venirea la tronul Moldovei, a lui Grigore Ghika ; 
tinerii exilați, se reîntorc în țară şi unora dintre ei, li se 
încredințează înalte demnități. Costache Negri a fost nu- 
mit Ministru de lucrări publice. Ca sfetnic a lui Vodă Ghika 
începe el viața politică și caută să înbunătățească starea 
ţăranului şi să desființeze robia ţiganilor. 

Grija lui cea mare a fost însă, ca românii, să înfăptu- 
iască marele act al Unirei ; ideal, la care alipise şi pe Dom- 
nitorul Grigorie Ghika. 

Pe acel timp, răsboiul Crimeei, luase sfârşit, și Țările 
Românești, fuseseră puse sub protecția Rusiei. Atunci, se 
convocase la Viena, la Paris și la Constantinopole confe- 
rințe, în care, diplomații, aveau să discute printre altele 
şi chestiunea reorganizărei Principatelor românești. Safvet- 
Paşa, ministrul de externe al Turciei, trimise la 7 Aprilie 
1855 lui Grigore Ghika-Vodă, o adresă, concepută în ter- 
menii următori : 

„Am onoare de a încunoștiința pe Alteța Voastră, că 
„Sublima Poartă, a hotărît, trimiterea la Viena, a unui boer 
„din fiecare Principat, care va fi sub ordinele trimisului 
„plenipotenţiar al guvernului Imperial Suveran, în calitate 
„de informaior. Misiunea sa, se va mărgini în a da lămu- 
„tiri reprezentantului Majestăţei Sale Imperiale acreditat 
„pe lângă conferinţă, asupra cestiunilor privitoare la Prin- 
„cipate; drept care, înaintez alăturat, Alteţei Voastre, o 
„listă de 3 boeri aleşi de guvernul Imperial, printre care 
„Altețea Voastră, va desemnă pe acela, ce va fi dispus, să 
„se achite de misiunea aceasta. Pe dată ce, Alteţea Voastră, 
„va hotărî persoana, nu va avea decât, s'o aducă la cu- 
„noștința Alteţei Sale Ali-Paşa, trimisul plenipotențiar Im- 

„perial la Viena, și să raporteze faptul și Sublimei Porţi” (1). 

Cei 3 boeri aleşi de guvernul Imperial Otoman erau: 
Spătarul Mihail Cantacuzino-Paşcanu ; Vornicul Gheorghe 
Sturdza și Vornicul Costache Negri. Acesta din urmă, a fost 
ales de Vodă Ghica, să meargă la Viena pe lângă Ali-Paşa. 
Conferința strămutându-se mai târziu la Constantinopole, 
în ședințele acestei conferinţe, Negri, între cestiunile refe- 
ritoare la Principate a ridicat și pe aceea a secularizărei 
averilor mânăstirilor închinate. Tratativele în chestiunea a- 
ceasta, nu s'au sfârşit în acel timp ; ele, au fost întrerupte, 
spre a fi reluate sub domnia lui Vodă Cuza; când, tot lui 
Costache Negri, i-a fost dat să negocieze, și de astă dată, 
să ducă la bun sfârșit, această chestiune, ce-i stă pe su- 
flet; şi în care, pe lângă calități de abil diplomat, a dat 
dovadă, mai presus de toate, de un caracter integru. Che- 
stiunea secularizărei averilor mânăstireşti şi aceea privi- 
toare la desrobirea țiganilor ar fi putut, ele singure să 
pună îndeajuns într'o frumoasă lumină, figura acestui lup- 
tător neobosit pentru binele obştesc; a acestui boer de 
viţă care, nu făcea deosebire de clasă și simpatiza mai 
ales, cu acei mici, umiliţi şi oropsiţi de soartă. Lucru pe 
care l-a mărturisit el singur, în 1856 când, la ospăţul ce 
sărbătoarea întoarcerea din exil, a bravului ostaş maiorul 
Filipescu, supranumit: „floarea lăncierilor” ridicând pa- 
harul a zis: 

„Fiindcă, sa rostit aicea cuvântul de mari şi mici; și 
„fiindcă eu unul, nu am făcut nici odată în inima mea, o 
„asemenea deosebire ; propun să bem în sănătatea acestor 
„muzicanți, feciori de ciobani şi de plugari cari, îmbră- 
„când uniforma, s'au făcut aşa de buni muzicanți, în cât 
„se pot pune alăturea fără de rușine, cu aceia ai altor nea- 
„muri civilizate“ (2). 

Dragostea aceasta a lui Negri, pentru acei umili a fă- 
cut să se creadă de unii că e socialist, poreclă ce parcă 
Sar confirmă şi de, Vaillant care, într'un raport confiden- 
tial adresat ministrului de externe al Franţei, Contele Wa- 
lewski, pe timpul luptelor năprasnice duse în țară cu ocazia 
alegerei de Domn ; și când, se vorbea mult, de alegerea lui 


(1) D. Sturdza: «Acte şi documente privitoare la Istoria Renaşterei 
României», vol, II. 
(2) «Steaua Dunării» (1856). No. 25. 


ÎN AMINTIREA LUI COSTACHE NEGRI 789 


Negri să spună că: Tandis que le public, qui voyait dans 
NOTU RUN ocinliste A OP pr. 
Părere cu totul greșită căci, Negri, numai socialist nu a 
fost; cum, nu au fost Socialiști, în adevăratul înţeles al cu- 
vântului, tinerii boeri din generaţia lui. Nu erau socia- 
lişti dar, erau iubitori cu adevărat, de cei obijduiţi; erau, 
însufleţiţi de simţiminte nobile și pasiunile politice, destul 
de înverșunate și pe atunci, nu isbutiseră totuși să le otră- 
vească sufletele și să le schimbe caracterele. Lupta lor, 
avea de ţel regenerarea şi moralizarea Țărilor românești ; 
luptă dezinteresată, lipsită de intenţiuni egoiste și de fo- 
los personal. ! 

Când au văzut că salvarea Țărei stă în Unirea ambelor 
Principate ; şi când, şi-au dat bine seama că nu vor face 
nimic, cât timp, vor fi desbinaţi ; atunci, și-au întins mâna 
frățeşte, și visul mult dorit s'a isbândit. 

La via lui Petrache Mavrogheni dela Socola (1) se în- 
truniră, la 25 Maiu 1856, mai mulţi Moldoveni şi întocmiră 
un act pentru Unirea Principatelor sub un Principe străin 
dintr'o familie domnitoare a Europei. Actul a fost acope- 
rit de 21 de iscălituri a celor prezenţi. Costache Negri, 
fiind față, semnă actul, făcând însă rezervă, în ceea ce pri- 
vea Suirea pe tronul Țărei a Princepelui străin. Naţiona- 
lismul lui înfocat, aproape sălbatec, l-a făcut fără îndoială, 
să nu vadă destul de limpede că, a continuă cu Domnii pă- 
mânteni eră a duce România de râpă; fapt afirmat, de în- 
suşi unul din foştii Domnitori ai Moldovei, de Principele 
Grigore Al. Ghika care, întrun memoriu adresat la Paris 
pe la 1857, Comitelui Walewscki spuneă cu privire la prin- 
cipele străin (2). 

„Unindu-se Principatele să se pue un prinț străin a le 
„guvernă căci, numai un străin, va fi în stare să le facă 
„fericite. Dacă li sar da un prinț pământean, le face ia- 
„răşi cel mai mare rău; fiindcă, eu, din experiență cunosc 
„aceasta și cu rușinea mea mărturisesc că în timp de 7 ani, 
„cât am guvernat Moldova, am făcut o mulțime de nedrep- 
»tăți și de nelegiuiri ; cugetul mă mustră; Dumnezeu, să 
„se îndure și să mă ierte. Insă, ce puteam să fac, când 


(1) D. Sturdza: «Acte şi documente privitoare la Istoria Renașterei 
Român ei», vol. II. 
(2) D. Sturdza: «Acte şi documente etc., vol. 1X. 

„eram în înrudire şi în amiciţie cu toți boerii? Cum eră 
„Să nu pun ministru pe vărul meu, logofăt mare pe cus- 
»crul meu, postelnic pe fiul meu, președintele Divanului 
„pe cumnatul meu, ispravnici pe nepoți şi polițai pe oa- 
„menii lor. Și dacă, vreunul din ei, nedrepiăţea pe oameni; 
„dacă condamnau pe nevinovați; dacă răpeau făţişi onoa- 
„rea și averea cuiva, ce eră să fac eu? puteam să fiu tot- 
„deauna drept? De-i depărtam din funcţii trebuia să rîn- 
„duesc pe alţii tot ca ei, pentrucă, Regulamentul Orga- 
„Nic, nu-mi da voe să pun pe orcine avea merite. Am avut 
„Isimţire de român, am fost patriot, sufletul meu striga 
„pururea dreptate şi totuşi, nu puteam face nimic. Aşi fi 
„fost mult mai mulțumit, şi aşi fi dorit mai bine, să nu 
„fi trăit nişte zile în care am suferit mult, şi în care am 
„cunoscut ce va să zică invidia, zaviştia și dușmănia. De 
„aceea, trebue un prinț străin, numai un astfel de prin- 
„Cipe va putea să ţie echilibrul. Cu principele pământean, 
„Sar deschide iarăş drumul tuturor aristocraților să tindă 
„la domnie; împrejurare, care a produs și va produce in- 
„trigi şi diferite partizi din care, naște cea mai mare mi- 
„zerie pentru ţară”. 

Faptele arătate în acest memoriu s'au adeverit pe de- 
plin, cu prilejul unirei Principatelor și a alegerei de Domn. 
Pe baza tratatului dela Paris din 30 Martie 1856 Poarta, 
promisese marelor Puteri, ce luaseră Țările Românești sub 
ocrotirea lor ; că va convocà pe dată, în Principate, câte un 
Divan ad-hoc compus în așă fel în cât, să fie reprezen- 
tarea exactă, a tuturor intereselor claselor sociale din Prin- 
cipate. Se institue o Căimăcămie numindu-se, în Muntenia, 
Caimacam Prinţul Al. Ghika; iar, în Moldova, Tudoriţă 
Balş înlocuit mai pe urmă, cu Vogoride ; și în conformitate 
cu art. 23 al sus menţionatului tratat, se institue și o co- 
misiune de anchetă a Puterilor protectoare. 

După ce Sublima Poartă, publică firmanul de convocarea 
acestui Divan, încep în ţară, luptele teribile dintre parti- 
dele așă zise: unioniste şi separatiste. In Moldova mai ales, 
curentul pentru Unirea Principatelor cuprinsese, aproape 
întreaga suflare omenească. Vogoride, ostil „Unirei”” exer- 
cită mari presiuni şi merse până în a falșifică listele elec- 
torale ; pentru ca astfel, deputaţii, eşiți din urnă să se 
pronunțe contra Unirei; lucru, dorit de altfel, și de Su- 
blima Poartă şi de multe dintre Puteri. Ziua de 19 Iulie 
1857 când se fac în Moldova alegerile ar puteă cu drept 

cuvânt să fie botezată. „Ziua ingerinţelor”. Se protestează 
la Comisiunea de anchetă a Puterilor; se protestează la 
Poartă cerându-se, anularea acestor alegeri rușinoase. Su- 
blima Poartă interesată în cauză, nu dă bine înţeles, ur- 
mare protesturilor. Numai, după ce se prinde o corespon- 
dență confidențială a lui Vogoride din care, eşeă la lu- 
mină intrigile prin care Turcia și Austria, voiau să nimi- 
cească curentul pentru Unire; numai atunci, Poarta, a fost 
nevoită să ordone lui Vogoride să anuleze alegerile, să re- 
vizuiască listele electorale şi să facă noi alegeri; cari, au 
avut loc după cincisprezece zile, desfășurându-se de rân- 
dul acesta, în cea mai mare liniște şi libertate (1). 

Costache Negri şi Colonelul Alexandru Cuza sunt aleşi 
deputați ai Galaţului. Divanul ad-hoz al. Moldovei, se des- 
chide la laşi în 1875, sub preşedinţia Mitropolitului după 
cum eră datina. Adunarea hotăreşte să se aleagă şi un 
vice-președinte, al cărui mandat, să fie reinoit lunar, şi 
care avea să asiste pe Mitropolit în conducerea desbateri- 
lor. Vice-preşedinte al acestei Adunări a fost proclamat 
Costache Negri; și aici desfășură dânsul, mult tact, multă 
imparțialitate şi mult avânt patriotic. Prin felul cum a 
condus desbaterile se poate spune că eră adevărat indicat 
pentru această demnitate; şi avea dreptate, Victor Place, 
Consulul francez din laşi să spună la 21 Octomvrie 1857 
în depeşea trimisă Ministrului Afacerilor Străine al Fran- 
tei, prin care-i aducea la cunoştinţă, constituirea biroului 
Adunărei că: „Le vice-president elu est Monsieur Negri, 
„Pun des hommes qui ont dans ce pays la reputation la 
meilleure et la plus meritee“. 

Cu toate că era născut boer, Negri, a fost printre cei 
dintâiu deputaţi cari au susținut desființarea privilegiilor 
de clasă felicitând, la 29 Octomvrie 1857 Adunarea după 
ce abolise privilegiile prin cuvintele: „Această abnegaţie 
arată patriotisinul care însuflă Adunarea şi este un act, ce 
„va fi prețuit nu numai de națiunea românească, dar şi de 
„Europa şi de istorie”. Pentru Negri deosebirea dintre 
oameni o făcea numai talentul şi meritul. Mare iubitor al 
sătenilor, el propuse la 18 Decemvrie 1857 în Adunare, ca 
hoerii proprietari rurali, să vândă din pământurile lor ță- 
ranilor, însoțind această propunere cu cuvintele: „Zæ re- 
forme mari, trebue fapte şi inimă mare” ! 


(1) G. Missail: Ziarul «Românul», 1876. 

Nu toți membrii Adunărsei ad-hoc aveau însă un suflet 
mare; nu toți aveau simțimintele altruiste ale lui Negri. 
In furia lor văzându-și interesele şi avutul periclitat, se 
ridicară contra acestei propuneri îndrăsnețe, luptară din 
răsputeri, și isbutiră să o înlăture. 

Ce deosebire între ei şi Negri! între marea lui dezinte- 
resare de tot ce constituia bogăţie, şi între lăcomia celor- 
lalți. Vanitatea l-a lăsat totdeauna rece. Un cuvânt să fi 
spus și milioanele lui Konaki ar fi trecut la dânsul; cum, 
tot printrun cuvânt, ar fi putut să sue treptele tronului. 
Căci, la 5 lanuarie 1859, cu ocazia alegerei de Domn al 
Moldovei, numele lui a fost pus în fruntea celorlalţi can- 
didați la scaunul domnesc. A refuzat însă Coroana ce i 
se oferă, nu fiindcă se simtea nedemn să o poarte; dar, 
fiindcă, nu eră în conformitate cu legea pentru o așa de 
înaltă treaptă ; după legea electorală cea nouă, reavând nici 
censul legal spre a fi alegător, dar încă, candidat la domnie. 

„Dacă nu am șease mii de galbeni capital —scrieă el 
„bunului său prieten Alexandri (1) — cum pot avea trei mii 
„de galbeni venit pe an; fiind hotărit, chiar în sfaturile 
„Impăraţilor, că banii să fie un neapărat merit. Şi de vreme 
„ce nu m'am încercat a-mi faze drituri la deputaţie când 
„nu le aveam asemenea, nu mă voiu încercă a mi ie tace pen- 
„tru Domnie, când le am încă şi mai puţin. Plec dar capul 
„inaintea pravilei şi găsind rele în alţii, încercările de a o 
„călca ; cu atât mai rele, trebue să le găsesc, pentru mine 
„însumi, Rog dar pe prietenii noștri hotăritor, să înlătu- 
„reze combinarea cu numele meu pentru scaunul Domnesc, 
„pe care nici întrun chip nu o pot primi“. 

Pe lângă că legea îl oprea să năzuiască la domnie, mai 
ştia el bine, că boerii cei mari, proprietarii avuți, nu uita- 
seră propunerea lui pentru vânzarea pământurilor către 
aceia din braţele cărora, au isvorit totdauna visteriile ţării ; 
și că, vor fi cu toții, contra lui. 

Și, cu ce păcătuise oare Negri? ce rău mare făcuse dân- 
sul, fiindcă, ceruse o bucăţică din pământul lor pentru 
„nefericiţii aceia, cari, trăind în ţara cu pământul mănos 
„și cu munţii ce ascund comori; se târau în neagra 
„mizerie, acoperiţi de sdrenţe, — fantasme palide — cu pri- 
„„virea însă mândră ; căci, știau că dânșii, sunt producătorii 
„bogățiilor și a diamantelor, în care avuţii, înoată şi stră- 


(1) Scrisoare către V. Alexandri: 2 Decemvrie 18583. 

„Imcesc“ (1). Pentru desmoşteniții aceștia se ridicase Negri, 
și pentru grijea ce avea de soarta lor, ar fi pierdut Coroana 
domnescă pe care nu o dorea de fel. Providența a făcut însă, 
ca nici unul din marii boieri ai Moldovei, ce făcuseră ochi 
dulci Coroanei, să nu-și vadă îndeplinită ambiția deșartă ; 
voturile deputaților naționaliști ridicând la tron mai întâiu, 
în Moldova, şi apoi, în Muntenia, pe Colonelul Alexandru 
lon Cuza, cumaradul de școală, şi unul din cei mai apropiați 
prieteni a lui Negri. Ast el, prin dul alegere a lui Vodă- 
Cuza, se isbândi visul şi strigătul lui dela Paris în 1847 
când, în mijlocul exilaților exclamase: „Trăiască România 
unită“ ! 

După alegerea sa pe ambele tronuri ale Țărei, Vodă- 
Cuza găsi cu cale, să trimită Puterilor semnatare ale tra- 
tatului dela Paris, o notă prin care declară că: 

„Suit fără veste pe tronurile Provinciilor dunărene prin 
„unanimitatea Camerilor, este gata să depună ambele co- 
„„roane pe fruntea unui principe străin dacă, marile Puteri, 
„sunt doritoare să înfăptuească dorința națiunei românești 
„exprimată de Divanurile ad-hoc în 1858”. 

Cu remiterea acestei note a fost trimis la Paris, la Lon- 
dra şi la Turin poetul Vasile Alecsandri, care, scria din Paris 
lui Negri (2): „„Poetul, și-a strâns aripele și le-a ascuns 
sub mantia serioasă a diplomaţiei”. La Constantinopole 
a fost trimis Costache Negri. Acolo desvălui dânsul. aptitu- 
dinile unui diplomat de seamă, spre a obţine dela Sublima 
Poartă recunoașterea definitivă a Unirei Principatelor. Gra- 
ție tactului, energiei şi simpatiei ce ştiu să insufle ambasa- 
dorilor Puterilor, acreditaţi la Constantinopole; dar, mai 
ales, grație răbdărei fără margin: ce și-a impus, puti el 
— pilot îndemânatic — să strecoare vasul printre stâncele 
Bosforului, și să-l scoată neatins la liman; obținând, la 
1861, firmanul, prin care se recunoașteă de către Poartă: 
„Unirea Principatelor Române”. 

Vodă-Cuza, trimițând pe Alecsandri și Negri, să susțină 
în fața puterilor cauza „Unirei”” avusese mână fericită în 
alegerea făcută ; căci, numai ei, puteau să lupte cu adevă- 
rată dragoste pentru națiunea română ; mai ales, că însăr- 
cinarea nu eră prea uşoară ; de oarece marile Puteri nu pri- 
veau cu ochi buni Unirea Principatelor. 


(1) N, Bălcescu: «Question economique des Principautes danubiennes». 
(2) Manuscrisul 2254 «Academia Română» pag. 40. 

Comitele Walewscki, Ministrul Afacerilor Străine al 
Franței, spuse în audiența acordată lui Alecsandri (1): 

„Sentimentele de abnegare ale Domnitorului Cuza sunt 
„demne de toată lauda, însă, ele nu pot simplifică cestiunea 
„Principatelor. Este de netăgăduit că actul alegerei Dom- 
„nitorului săvârşit de Români, e de natură a le aduce multă 
„glorie; dar, tot deodată, a produs și grele complicări în 
„politica Orientului. Stiţi că Turcia şi Austria sunt în po- 
„triva Unirei Principatelor; că, Englitera, sprijină siste- 
„matic politica Turciei; că Prusia, nu are nici un interes 
„să fie favorabilă dorinţei Românilor ; cât despre Rusia”... 
şi, aici un gest al Ministrului, ţine locul cuvântului. Se 
cunoștea destul de bine de către Români natura sentimen- 
telor acestei vecine în cât, Contele, crezi și el de prisos, să 
mai adauge ceva. 

Retlecţiile lui Walewscki s'au justificat pe deplin în 
întrevederea pe care trimisul României o avù după puţin 
timp la Londra, cu lordul Malmersburg, Ministrul de ex- 
terne al Reginei Victoria. A trebuit fineţea și abilitatea di- 
plomatică a lui Alecsandri ; dar, mai cu seamă, a fost nece- 
sară căldura convingătoare a argumentelor lui spre a putea 
obţine în sprijinul cauzei simpatia rigidului lord, care, la 
începutul audienței, spusese categoric: „V'am acordat au- 
„dienţa nu ca unui reprezentant al Prințului Cuza ci ca unui 
„particular trimis de Colonelul Cuza” ; au trebuit zic, ac- 
centele calde ale poetului, pentru a topi ghiaţa și a face pe 
Malmersbourg la sfârşitul aceleiași audienţe să zică (2): 
„Sunt mulţumit, de informațiunile ce mi-aţi dat asupra eve- 
„nimentelor petrecute în România. Engiitera e patria li- 
„bertăţei şi prin urmare, nu are nici un interes, de a se 
„impotrivi la desvoitarea libertăţei altor naţiuni. Dacă este 
„adevărat, precum maţi încredințat, că aspiraţiunile Ro- 
„mânilor nu sunt contrarii intereselor Imperiului Otoman, 
„„vă declar că guvernul britanic, vă va da cele mai vii probe 
„de bunavoinţa sa”. 

Sprijinul puternic în isbânda cauzei l-a dat însă, Impă- 
ratul Napoleon Ill-a care, a (arătat atâta simpatie Românilor 
in cât a uimit pe Alecsandri. El scria lui Negri la Constan- 
tinopole, după audiența avută la Tuileries (3): „Imi pare 


(1) Manuscrisul 2254. Bibliot. «Academiei Române». 
(2) Manuscrisul 2254. A. R. 
(3) Idem. 

„că mă trezesc dintr'un vis atât de frumos și atât de nea- 
„Şteptat, în cât aşi voi să-l spun lumei întregi”, 

Greutățile cu care s'a luptat Alecsandri spre a putea să 
schimbe admosfera defavorabilă „Uhnirei” nu erau mai mari 
ca acelea, prin cari trecea Negri la Constantinopole. In 
scrisoarea dela 14 26 Maiu 1861 adresată lui Vodă-Cuza 
el comunică Domnitorului, că Rusia, ar fi voit mai bine ca 
Principatele să se unească sub un Principe străin: „Prin- 
„cipele Labanof mi-a spus că nu înțelege de loc Unirea 
„Principatelor fără de un principe străin” (1). 

La început nici Sublima Poartă nu voia să recunoască pe 
deplin „Unirea”. Ceea ce a făcut pe Negri într'o altă scri- 
soare particulară trimisă din Constantinopole să spună 
Domnitorului că (2): „Ali-Pașa, dă destulă atenţiune ace- 
„stei chestiuni şi m'a lăsat să înțeleg că rezultatul va fi 
„favorabil „dans les bornes au. possible”, cuvinte, din care 
„parcă ar eşi, că guvernul M. l. Imperiale voește să facă 
„Şi de data aceasta, ca de obiceiu, iucrurile pe jumătate”. 

Franţa, prin ambasadorul său la Constantinopole, Mar- 
chizul de Lavalette, a sprijinit, fată de Sublima Poartă şi 
de Puteri, dorințele Românilor, cu toată căldura; cum nu 
mai puțin a făcut şi Englitera, prin ambasadorul ei la Con- 
stantinopole, Sir Bulwer (3). 

Cu toată simpatia de care se bucură această chestiune 
din partea celor mai de seamă Puteri, recunoașterea defini- 
tivă a „Unirei” tare cu greu a fost adusă la îndeplinire şi, 
în scrisoarea dela 18 30 Aprilie 1861 Negri, anunțând lui 
Vodă-Cuza, apropierea recunoașterei „Unirei” de către Sub- 
lima Poartă, scrie cu satisfacţie: 

„In sfârşit, iată-ne ajunşi, nu fără multe necazuri, la a- 
propierea sigură a îndeplinirei dorințelor noastre cele 
„mai îndreptățite. Să dea Dumnezeu, ca cu aceiași răbdare 
„Şi cu aceiaşi prudență, să putem atinge și alte rezultate 
„tot atât de trebuincioase la reorganizarea şi liniştea ţărei. 
„|n ce mă priveşte, eu, sunt pe deplin mulțumit; pentrucă, 
„toate supărările şi amărăciunile ce le-am îndurat aici, 
„vor fi cel puţin recompensate de satisfacția ce o va da 
pisbânda. In sfârşit totul s'a isprăvit și spun încă odată, 


(1) Manuscrisul 794 «Academia Română». (Corespondenţa particulară 
a lui Negri cu Vodă Cuza ţinută în limba franceză). 

(2) Iidem 

(3) Idem 

„Alteței Voastre, că întru cât mă priveşte, sunt cât se poate 
„de mulțumit” (1). Ac h ET 

Şi, cu drept cuvânt, putea să fie mulțumit; căci, sfârșise 
cu bine, această chestiune care-l muncise tare mult: „De 
multe ori, am eşit dela o ambasadă cu sângele la cap” 
scria dânsul, la 9 lulie 1861 lui Alecsandri (2). 

Chestiunea recunoaşterei definitivă a „Unirei”” de către 
Sublima Poartă, odată sfârşită; o alta, tot aşă de însem- 
nată, fu încredințată lui Negri să o negocieze la Constanti- 
nopole, chestiunea: „Secularizărei averilor mănăstirești”, 
pe care începuse să o trateze pe vremea lui Ghika-Vodă ; 
și care atunci, ca și acum, îi aruncă în cale dificultăţi 
poate cu mult "mai mari, ca recunoaşterea „Unirei”. Negri, 
a sfărămat însă toate piedicele căci, luptă să înapoieze ță- 
rei, pe care a iubit-o cu atâta pasiune, peste şease sute de 
moşii așezate în cele mai frumoase poziţii ale ei. Intr un 
timp când, Țara Românească, avea nevoe, spre a apără de 
viforul cotropitor odoarele şi viața fiilor, de un adăpost 
mai sigur decât acela pe care-l oferea munții şi pădurile 
seculare ; atunci cei bătrâni, au înălțat acele locașuri pioase 
numite mânăstiri ; înzestrându-le cu averi și prevăzând în 
actele de fundațiune şi anumite sarcini. Inălțarea acestor 
locașuri sfinte, s'a făcut cum se vede, nu atât din spirit 
de bigotism ; dar, mai muit, ca o prevedere pentru vremurile 
de băjenie: 

«Se ricică mânăstiri 
Pentru timp de năvăliri» 


așă glăsueşte balada populară (3). 

Printre fondatori au fost mulți cari, orbiţi de strălucirea, 
ce înconjură clerul grec, după secolul al XVi-a au închinat 
locaşurile acestea de rugăciune la locurile aşă zise sfinte; 
sperând că, intenţiunile și sarcinels impuse prin actele de 
fundaţiune, vor fi aduse la îndeplinire cu mai multă stric- 
tețe de călugării greci (4). Insă, tocmai, ca fluturii cari 
fac roată în jurul unei lumini strălucitoare și la urmă atraşi 
de splendoarea ei, se aruncă în văpaia de foc şi îşi găsesc 
acolo sfârșitul ; tot astfel, şi donatorii aceștia, dând în mâi- 
nele clerului grec, bunurile, cu care înzestrau mânăstirile, 


a Manuscrisul 794. «Academia Ronana 

» 2 254 » 
o V. Alexandri; «Poezii populare a Românilor». 
(4) sMemoire sur les Couvents Roumains». 

s'au ars ca fluturii cei naivi 1). Fiindcă deși se prevedea 
în actele constitutive dispozițiunile privitoare la modul, 
cum vor fi administrate aceste averi; şi se dispunea, ca 
numai prisosul venitului anual, să se trimită la locurile 
sfinte ; călugării greci, profitând de starea de vecnică tur- 
burare în care se sbăteă, Țara Românească, au început să 
nu respecte aceste prescripţiuni și obligaţiuni ale donato- 
rilor ; unii, au mers până acolo în cât, au ascuns actele de 
donaţiune ; sustrăgându-se încetul cu încetul, și dela orce 
supraveghere. Sau încercat unii Domnitori pământeni ca 
Ioniță Sturza şi Grigore Ghika să-i deposedeze conform 
actelor de donaţiune. Poarta, însă mai totdeauna favorabilă 
călugărilor greci, înapoia acestora averile mânăstirilor, şi 
abuzurile mergeau înainte. Pe timpul Regulamentului Or- 
ganic, s'a încercat iarăş, ca mânăstirile închinate să fie 
supuse controlului guvernului românesc după cum erau şi 
mânăstirile neînchinate. S'a numit chiar o comisiune, com- 
pusă din Români şi egumeni Greci cari, să constate neorîn- 
duelele și să stabilească măsurile de îndreptare. Comisiu- 
nea nu a dat însă un rezultat mulţumitor; căci, călugării 
greci, voiau să li se recunoască drepturi de stăpânire asu- 
pra averilor mânăstirilor iar Românilor, să le dea ei, ce 
vor voi; așa, ca un fel de milă cum reese din raportul a- 
dresat la 1833, de generalul Mavros și de Barbu Stirbey, 
generalului rus Kiseleff (2). 

Cu venirea la tron a lui Grigore Ghika în Moldova şi a 
lui Vodă Stirbey în Muntenia, începe a se luă măsuri mai 
riguroase contra acestor străini ce se făcuse stăpâni pe 
bunurile țărei. Aceste măsuri au stârnit o furtună de pro- 
testări și, spre a nu se luă o soluțiune nedreaptă de Poartă, 
şi de Puteri, Grigore Ghika, trimite la Constantinopole la 
1855 pe Costache Negri și pe Dumitru Ralet, ca să apere 
această cauză destul de însemnată. 

Misiunea trimişilor români nu eră ușoară ; ei trebuind să 
lupte cu intrigile şi ipocrizia bizantină. Costache Negri, 
fusese însă acela, care la 1847 la Paris în toastul ținut a 
treia zi de Crăciun spusese: 

„Străbunii noștri au înzestrat școalele cu averi și moşii, 
„ce astăzi sunt prada călugărilor greci de prin munții lu- 
„mei! Bun însă e Dumnezeu ; veni-va odată ziua dreptăței 


(1) G. Missail: «Românul» 1876. 
(2) G. Missail «Românul» 1876. 


798 I. BOBESCU 


„când, fiecare, să rămâie cu ale sale”. Această zi, parcă 
începuse să se întrevadă, de aceea puse tot sufletul, ca 
dreptatea să triumfe. Ințelesese el, cam cu ce soiu de oa- 
meni avea să ducă lupta; bizantinii uitaseră însă, că pe 
țărmurile Dunărei, mai răşărea uneori, câte un diplomat, 
din şcoala logofătului lonică Tăutu, care, intrând la Marele 
Vizir, îşi trase cismele şi le dete slugei sale poruncindu-i, 
să le țină în fața lui chiar, în sala de primire ; lucru de care 
Vizirul, mirându-se și întrebându-l de nu cumva îi e teamă 
să nu i le fure, Tăutu, răspunse: „Nu știu; dar, cu niște 
oameni care vor să ne iea tot ce pot, trebue și noi să ne pă- 
străm, tot ce putem” (1). 

La Constantinopole, trimişii români, după ce au adus 
cauza la cunoștința ambasadorilor Franţei şi Angliei cari, 
făceau şi desfăceau totul pe atunci; au arătat comisi- 
unei numită de Turcia în fața căreia trebuiau să se pre- 
zinte ambele părți că, chestiunea, averilor mânăstirilor 
închinate, e o afacere de competinţa exclusivă a Țărei ro- 
mâneşti ; fiind o afacere mai mult de ordin intern şi că, 
misiunea lor are mai mult o nuanță de deferență față de 
Sublima Poartă. După nesfârşite argumente, Comisiunea, 
convingându-se în cele din urmă, ridică şedinţa, decla- 
rându-se necompetintă, spre a rezolvi chestiunea şi lăsând 
pentru mai târziu darea unei soluţiuni. Acest mai târziu, 
fu peste cinci ani când Principatele se uniseră sub un singur 
Domnitor şi pe când, Negri, eră Agent diplomatic la Con- 
stantinopole. Acum avea să termine el cu bine și această 
chestiune ca şi pe aceea a recunoașterei Unirei. Norocul 
l-a ajutat, de oarece în ţară, guvernul erà prezidat de Ko- 
gălniceanu, un alt mare patriot și prietenul lui din tinerețe. 
La 12 Decemvrie 1863 Mihail Kogălniceanu cu curagiul său 
firesc, supuse spre semnare lui Vodă-Cuza proiectul de 
lege prin care se ssculariza toate averile mânăstirilor din 
România, atât cele închinate cât şi neînchinate. Adunarea 
votă a 'douazi proiectul, rămânând în urmă, ca măsura luată 
de guvernul românesc să capete aprobarea şi la Constan- 
tinopole. Mulțumită lui Negri, se dete pe faţă turpitudinele 
călugărilor greci şi tertipurile lor de data aceasta, numai 
avură efect; deşi unele Puteri, şi în special Rusia, erau 
contra secularizărei. Negri trecu prin multe greutăți cum 


(1) N. Bălcescu: «Magazinul istoric al Daciei». 


ÎN AMINTIREA LUI COSTACHE NEGRI 799 


însuși spune, în scrisoarea următoare adresată din Con- 
stantinopole lui Vodă-Cuza (1). 

„Chestiunea aceasta a bunurilor mânâstirești e cea mai 
„spinoasă afacere ce am tratat aici. Dacă ea se va sfârși 
„cu bine, după cum nădăjduesc, Țara noastră va câștiga 
„mult căci, în afară de resistenţa ce am arătat în conferin- 
„tele de aici, și în afară de proprietăţile ce aparțin deja 
„fiscului, ne scăpăm de un element străin care, totdeauna, 
ne-a tost dușman ; și cu atât mai periculos, cu cât era tot 
„așa de puternic prin bogăţiile lui, pe cât era prin protec- 
„tiile de care se bucura” 

Prin tactul şi răbdarea ce şi-a impus, încetul cu încetul, 
Negri, câştigă pe ambasadorii Puterilor în partea cauzei. 
Rusia, nevoind să capituieze de bună voe, a fost nevoită 
în cele din urmă să cază la o înţelegere cum arată Negri 
în scrisoarea din 18 Iulie 1863 trimisă tot din Constantino- 
pole lui Vodă-Cuza, unde între altele îi spune (2). 

„Rusia, trebuind să-şi susțină cu orce preț vederile sale 
„ar dori mai bine o înțelegere. Am înţeles aceasta din în- 
„trevederile ce le-am avut cu d-l de Nowicof. Aştept ca 
„Ministerul să-mi arate în mod oficial care e suma prevă- 
„zută călugărilor greci spre a înmâna apoi o notă lui Ali- 
„Paşa în care-i voiu arătă ţifra acestei sume, ultimul no- 
„Stru cuvânt, în chestiunea mânăstirilor ; după ce, în prea- 
„labil, mă voiu sfătui cu ambasadorul Franţei care ne po- 
„Văţueşte să nu ne precipităm”. . 

Suma acordată ca despăgubire Sa fixat la 150 de mi- 
lioane de lei turceşti, care, vărsată de guvernul românesc 
la Banca Otomană din Constantinopole, puse capăt acestui 
conflict. Astfel, ajutat pe deoparte de Franţa, care prin 
reprezentantul ei la Constantinopole Marchizul de Mon- 
stier, s'a interesat mult de această cestiune ; iar pe de altă 
parte, de bunavoința lui Ali-Paşa, care, a sprijinit slab de 
tot, pe călugării greci, a putut Negri să vadă la 1865 reali- 
zată profetizarea lui că: „Va veni timpul când fiecare va 
rămâne în ale sale. Călugărul venetic cu rasa, Românul băsti- 
naș cu moşia“. Chestiunea aceasta a pus capăt şi vieţii lui politice 
căci, după actul din noaptea de 11 Fevruarie 1860 în timp ce 
fostul Domnitor Cuza luă drumul exilului ; Costache Negri, 
prietenul şi colaboratorul lui cel mai credincios, amărit 


(1) Manuscrisul 794. «Academia Română». 
(2) Manuscrisul 794. A. R. 

de cele întâmplate luă catea sihăstriei retrăgându-se din 
viaţa politică. In căsuţa dela T.-Ocna, singura, ce-i mai 
rămăsese din averea părintească de orce „„Mânjănă” pusă 
ipotecă spre a uşura, cu banii luați, multe suferințe, o 
pierduse de mult. In colțul acesta, uitat, se duse Negri 
să-și petreacă restul zilelor, întocmai, ca un Sihastru, a- 
vând cugetul împăcat că luptase şi jertfise totul, spre a 
da o nouă viaţă patriei lui. Pentruca să înnalțe moșia cea 
mare, România, pierduse moşioara lui, singura amintire 
dela tatăl său pe care, soarta nemiloasă, nu-i îngăduise 
măcar să-l cunoască bine. Faptele milostive făcute de 
Negri, mă duc cu gândul, la un călugăr care, întrebat 
odată de un cavaler, ce rămăsese uimit de simplicitatea lo- 
cuinței lui, de ce nu-și împodobește păreții; el, răspunse 
arătându-i doi săraci, pe care-i îngrijea: „Imi place mai 
bine să îmbrac pe aceşti sărmani, decât să împodobesc 
pereţii camerilor mele”. 

Intocmai ca și acest călugăr, Negri, retras în modesta lui 
locuință de lângă biserica Răducanu, ajută din puținul ce-i 
mai rămăsese, pe sermanii, cari băteau la ușa lui; filozo- 
fând în linişte, departe de intrigile, de ura şi de prigonirile 
politicianilor fără scrupule, la nemernicia omenească ; şi 
întărindu-se mai mult în convingerea ce-și făcuse, că: 
„Oamenii de treabă în ţara noastră adesea, sunt perse- 
„cutaţi și apăsaţi cu o scârboasă perseverență” cum spune 
dânsul într'o scrisoare către prietenul său Zane (1). 

Sufletul lui curat și caracterul lui leal, nu mai putea fi 
părtaş la decăderea morală în care se svârcoleă tara după 
1869. 

„Bucureștii — spune Alecsandri într'o scrisoare către Ne- 
„gri (2) — ajunsese acum un focar în care domnea o at- 
„mosferă de ură şi de laşitate. Drojdia demagogică îm- 
„prăştie balele ei peste tot, așa că, simți nevoe să te îm- 
„băezi, când eși dela o ședință a Camerei”. Starea de lu- 
cruri, care a făcut pe Negri să refuze mandatul de deputat 
al Capitalei, oferit de guvern care-i pusese fără știrea lui 
candidatura ; și cu toate insistențele puse pe lângă dânsul, 
să rămână neclintit, în refuzul său. Decât să vază cu ochii, 
priveliştea redată în scris de Alecsandri el, preferi să 
ducă o viață de pustnic lângă malurile Trotușului; şi să 


(1) Manuscrisul 235. «Academia Română» pag. 102. 
(2) » 2619. «Academia Română. 

observe zilnic, cum pe viața lui se lăsă ca şi pe zilele „Că- 
lugăriței” pe care o cântase odinioră : „O naframă înnegrită 
udă în lacrime de jale” căci, ochii lui au lăcrămat la sigur 
adeseori, văzând starea de plâns în care zăcea ţara și 
mizeria în care aproape căzuse el. 

Fiindcă, ce putea fi mai dureros, mai ales pentru un 
suflet simțitor ca al lui; şi cum putea oare, soarta, în 
ironia ei nemiloasă, să-l lovească mai crud ? decât silindu-l 
către sfârşitul vieţei să trăiască dintr'o colecție de mo- 
nede vechi de aur, monede, pe care le adunase una câte 
una, fără să bănuiască sărmanul, că ele vor servi odată, 
să-i susțină viața. Comoara aceasta, pe lângă valoarea ei 
metalică şi numismatică avea în ochii lui Negri farmecul 
elocinte al suvenirilor (1). Fiecare din ele reprezentând un 
colț din lumea pe unde fusese, un incident al vieţei lui de 
călător, o amintire, mai mult sau mai puţin interesantă. EI, 
atât de generos, devenea sgârcit când eră vorba de mone- 
dele-i scumpe. Mult timp, în zilele de răstrişte, a preferit 
mai bine să împrumute bani plătind dobânzi mari numai să 
nu atingă colecţia. Și, tocmai târziu, în ultimii ani ai vieței, 
mijloacele-i devenind din ce în ce mai restrânse, se ho- 
tări să se înfrupte dintr'ânsa. 

Odată intrat pe această cale, monedele se duseră unele 
după altele și când toate fură împrăștiate, când nu-i mai 
rămăsese decât cutioarele ce le adăpostise; sărmanul, le 
deschidea din când în când, le privea, şi o lacrimă-i pică, 
pe pustiul ce năvălise într'ânsele. Ajuns astfel, alături 
cu mizerie, respinse totuși, la 1870 cei 1.600 de galbeni 
trimişi de guvern ca rămășiță din apuntamentele ce i se 
mai cuveneau de pe timpul când fusese Agent diplomatic 
la Constantinopole spunând că: „Țara, e destul de împovo- 
rată ide datorii, ca să o mai îngreuneze și cu daraverile lui”. 

Un caracter ca acesta e mai mult decât clasic; și nu se 
întâlneşte decât foarte rar. Ceeace este trist, e faptul, că 
tocmai cu asemenea caractere, soarta găsește să-şi arăte, 
ironia ei. Cu Negri, ma putut însă să-și continue prea 
mult jocul; căci, ziua de 29 Septemvrie 1876, a pus căpăt 
suferințelor lui moraie și fizice. 

Trei zile în urmă, sub razele palide ale soarelui de 
toamnă, sicriul cu corpul celui ce fusese Costache Negri, 


(1) V. Alexandri «Scrisori» Vol. E. pagina 131. (Publ. Chendi-Car- 
«calechi), 

luă drumul spre mormânt. Clopetele din T.-Ocna, sunau a 
jale; şi ţăranii, ce veniseră să vadă pentru cea din urmă 
oară chipul blând al protectorului lor, rupseră cari b 
floare, cari o frunză din puţinele coroane depuse pe sicriu, 
ducându-le cu ei, să le păstreze, ca pe un odor sfânt (1). 

Astfel, plecă el din lumea aceasta, pe care o definea: 
„un minut între două vecinicii” (2). 

Şi dacă, pe movila de țărână ce ascunde rămășițele 
lui pământeşti, nu s'a mai depus o floare; dacă, mult 
timp nici măcar, o cruce sărăcăcioasă de lemn ma bătut-o 
vântul la capul acestui creștin pios; până când, o inimă 
nobilă (3) ca şi a lui s'a îndurat să-i ridice pe mormânt 
semnul acesta al creştinătăței ; dacă numele lui Costache 
Negri a fost aproape uitat căci, aceasta este răsplata celor 
ce hrănesc un ideal şi luptă pentru obşte; şi dacă tocmai 
după treizeci și mai bine de ani, din inițiativă particulară, 
s'a căutat să se imortalizeze în bronz chipul lui blând, acea- 
sta pentru acei Români, cari nu-şi uită trecutul și ştiu să pă- 
streze cu sființenie suvenirul celor ce au făcut gloria nea- 
mului, nu însemnează prea mult; căci, pentru ei imagina 
lui Negri, nu s'a șters nici odată; ea, fiind simbolul pa- 
triotismului luminat și al caracterului celui mai desăvârșit. 


ION B. BOBESCU 


(1) G. 1. Sicn: Curierul» 1875. , 
(2) Scrisoare către losefina (26 Ncem.rie 137:) 
(3) Principesa Elena Cuza. 


SCRISOARE 


Se'ntiude pe fărn:uri : terasa, 
O albă grădini de piatră 
Şi'n veșnică luptă cu malul 
Rasboinice valuri se-aruncă, 
Dar digul lenfruntă mânia 
Și sparge talazu'n cascadă 
De perle albastre şi albe 

Și val după val se încearcă 
Să lupte cu-a omului faptă. 


Pe-o navă cu pânza cârpită 

Alunec, cu gândul lu tine, 

Spre zarea'nnecată de ceață, 

In port, mai străluce Cazinul, 

O albă și mândră cetate, 

lar Farul, făclie măreață, 

Işi chiamă din larg rătăciții 

Cu țipete lungi şi trilate. 
. 

Din jiece val se ridică 

Spre navă acorduri ciudate, 

Vibrează în aer o clipă 

Și marea, cu brațe de spumă, 

Sălbatec, cântarea-și sugrumă, 

Ca alta din nou să-și înnalțe 

Șin cântecul veşnic al undei 

Pe navă adorm matelotții. .. 

Eu singur, pe bord, stau cu gândul 

Departe la tine, frumoaso! 
VINTILĂ V. PARASCHIVESCU 


CUGETĂRILE LUI MARCU AURELIU 
«CĂTRĂ SINE INSUŞI». 


CARTEA IIL 
llo 


Nu-i de ajuns, că viața se scurtează zi cu zi; adă-ți încă 
aminte că, chiar de ți-ar fi dat să trăeşti cât de mult, nu 
se știe dacă mintea ta va rămânea totdeauna în stare de 
a înțelege adevărul, ori a se înnălță mereu către culmea, de 
unde se văd bine și cele divine şi cele umane. Căci poți 
să începi a-ți pierde minţile, măcar că respirația, nutriția, 
imaginaţia şi dorinţele tale rămân neturburate; pe când 
stăpânirea de tine, cunoștința deplină a tuturor datoriilor 
tale, putinţa de a alege momentul eșirei din viaţă și atâ- 
tea altele, care cer o minte încercată şi întărită de mai 
înnainte în lupte, se sting de vreme. De aceca trebue să 
te grăbeşti; căci pe lângă că te apropii de moarte, dar 
poţi pierde de grabă şi înțelesul și legătura lucrurilor din lume. 

2 


E bine să te gândești că toate cele ce vin dela natură 
au numai prin aceasta ceva frumos, ce le stă bine. Pâinea, 
de pildă, când se coace crapă pe unele locuri; Ei bine, 
acest defect, departe de a fi neplăcut, ne atrage și ne-o 
face plăcută la gust. Tot aşa crapă smochinele când dau 
în copt, iar măslinele capătă parcă un gust de descom- 
punere, care le dă însă o aromă particulară. De asemenea 
spicele înclinate la pământ, sprincenele leului, spuma dela 
gura mistrețului și altele ca acestea sunt departe de a fi 
frumoase prin ele însele, dar stau bine la locul lor, dând 


SI i 


CUGETĂRILE LUI MARCU AURELIU 805 


pretutindeni un farmec nou, ce încântă sufletul. lată de 
ce, cine are dragostea de a pătrunde mai adânc înlăn- 
țuirea fenomenelor Universului, greu ar puteă găsi cevă 
care să nu-şi aibă rostul său și să nu-i stea bine în le- 
gătura lui armonică cu întregul. Gura mare a animalelor 
sălbatece trebue dar privită cu aceeaş plăcere, cu care 
am admira-o când ar fi opera unui pictor ori sculptor. O 
minte ageră poate descoperi în fața sbârcită a unei babe 
ori moșneag tot atâta graţie şi frumuseţe ca și în figura 
dragălașă a unui copil. Şi-s multe de acestea; dar nu pen- 
tru ochii tuturora. Numai înțeleptului care a pătruns na- 
tura și operele ei, îi este dat a le pătrunde. 


Bi 


Hippocrates a vindecat multe boale; la urmă l-a învins 
una și de boală a murit şi el. Haldeii au prezis moartea 
multora ; apoi le-a venit şi lor rândul şi s'au dus, care 
cum le-a fost împărţit. Alexandru, Pompeiu și Cesar, după 
ce de atâtea ori au ras de pe fața pământului cetăți în- 
tregi și au nimicit în răsboae șiruri fără număr de călă- 
reți şi pedestrași, și-au luat şi ei odată rămas bun dela 
lume. Heraclit, după ce vorbise atâta despre sfârşitul lu- 
mei prin foc, a murit de hidropsie, învălit în gunoi de 
vite. Viermii au omorit pe Democrit şi tot un fel de viermi 
au ucis pe Socrates. Ce înseamnă acestea? Te-ai suit în 
corabie, ţi-ai împlinit drumul pe apă, ai ajuns la liman; 
dă-te jos! Intri pe altă lume? Zeii sunt pretutindeni ; îi 
vei gasi şi acolo. Intri în nesimţirea deplină? Ai scăpat 
de suferințe şi plăceri, ai scăpat de închisoarea acestui 
corp pământesc, în care te-ai sbuciumat atâta vreme, cu 
toată superioritatea ta. Căci tu eşti minte și geniu; el pă- 
mânt și tină. 


4. 


Nu-ţi risipi puținul de viață ce-ţi rămâne cu gândurile la 
alţii, dacă aceasta nu ajută binelui public. Căci gândindu-te 

mereu, ce face cutare și pentru ce, ce zice, ce doreşte, şi 
ce are de gând, tu te abaţi dela norma îndreptătoare a ra- 
țiunii tale. Căci trebue să-ţi fereșşti şirul ideilor tale de 
dezordine şi frământare fără rost și cu atât mai mult de 
tot ce e netolositor ori imoral. Trebue să te deprinzi 
dar a avea numai gânduri aşă de curate, în cât dacă te-ar 
întrebă cineva fără veste: la ce te gândești? să poţi răs- 
punde imediat şi cu toată sinceritatea: iată la ce! Să se 
vadă astfel lămurit că sentimentele tale sunt drepte şi 
binevoitoare, cum se cuvine unui om ce are a trăi în so- 
cietate, indiferent la plăceri şi ademenirile lor, neştiind 
de dușmănie, de răzbunare, de bănuială ori altele ca ace- 
stea, de care să te înroşeşti, când te-ar prinde cineva gân- 
dind la dânsele. Un om ca acesta nu numai că e mai pre- 
sus de toţi, dar e totodată un preot şi un servitor al zei- 
lor, strâns legat cu Divinitatea care îşi are templul în in- 
teriorul lui, păzindu-l nepătat de plăceri, invulnerabil la 
suferințe, nepăsător la insultă, nesimţitor la răutate, erou 
în lupta cea mai mare,— lupta pentru înfrângerea pati- 
milor, pătruns de simţul dreptăţii, salutând și primind cu 
voe bună tot ce-i este scris și împarţit. Un astfel de om 
nu se gândeşte mult și fără o necesitate de ordin public, 
ce o fi zicând, ce o fi făcând or ce o fi gândind altul? El 
își îndreaptă toată energia către faptele lui, cugetă zi şi 
noapte la destinaţia ce i-au impus-o legile eterne ale na- 
turei ; ce-i stă în putere face frumos, ce-i vine dela soartă 
iea ca bun; căci fiecare are ursita lui în țesătura feno- 
menelor şi nu-i dat nimănui s'o poată schimbă. El iea 
aminte că tot ce are rațiune e de aceeaș fire, și că e în 
firea omului a iubi pe toţi semenii lui; că nu trebue să 
ne conducem căutând aprobarea gloatei, ci numai după mo- 
delul celor ce trăesc conform raţiunii. El vede mereu cum 
se poartă în casă şi afară, ziua şi noaptea și cu cine se 
însoțesc cei ce nu trăesc aşă. 

Cum ar putea el dar să ţie seamă de lauda unor oameni, 
cari nu sunt împăcaţi cu ei înșiși? 

5, 


Nu face nimic cu rea voință, nici contra binelui comun, 
nici cu mândrie îngâmfată! Nu-ţi îmbrăcă ideile în figuri 
frumoase de stil; nu vorbi mult şi nu te apucă de multe! 
Fă așă ca Zeul ce locueşte în tine să fie îndreptătorul 
unui bărbat adevărat, vrednic de respect şi iubitor de so- 
cietate, al unui Roman şi al unui Impărat, care se stăpâ- 
neşte întâiu pe sine, gata a-şi sacrifică viața, fără a fi 
legat prin jurământ ori martori, când va auzi sunând 
trâmbiţa. Intraceasta stă independenţa ce mare nevoe de 
ajutor străin, nici de liniştea și pacea care vine dela alţii. 
Căci omul trebue să fie drept, nu îndreptat. 


6. 


Dacă în viaţa omenească tu găseşti cevă mai bun decât 
dreptatea, adevărul, înțelepciunea, vitejia, întrun cuvânt, 
decât deplina stăpânire a cugetării tale, care te îndeamnă 
să faci cele ce-ţi stau în putință, conform rațiunii și să: 
te supui, în cele ce sunt mai presus de tine, Soartei; dacă 
găsești, zic, cevă mai bun decât toate acestea, întoarce-te 
cu tot sufletul într'acolo şi bucură-te de cea mai înnaltă 
comoară ce ţi-a fost dat, să o afli tu! Dar dacă nu gă- 
sești nimic mai bun decât geniul ce locueşte în tine, în- 
frînându-ți poftele, cercetându-ți gândurile şi abătându-te 
dela ispitele simțurilor, cum zice Socrates, supunându-se 
zeilor și devotându-se oamenilor, dacă toate celelalte sunt 
de nimic și fără preț pe lângă acestea, atunci aici să-ți 
rămâe gândul. Căci dacă ai alunecat odată nu-ți mai este 
cu putinţă să scapi și să-ţi închini viața singurului bun, 
care este al tău într'adevăr. Și nu-i ertat, ca un bun ca 
acesta, întemeiat pe rațiune şi binele general, să-l pui 
alăturea cu altele de natură aşă de deosebită cum este 
lauda mulțimei, domnia, avuția ori plăcerile simțurilor. 
Toate acestea, de și nu ţi-ar veni a crede, dacă le-ai des- 
chis cât de puţin inima ta, te înving îndată și al lor ră- 


808 C. FEDELEȘ 


mâi! Alege dar, îţi zic, liber și hotărit ce crezi mai bun 
şi ţine-te apoi cu tot sufletul de ce ai ales! Ascultă de ra- 
țiune şi nu da ascultare nevoilor corpului tău! Păzeşște-ţi 
judecata limpede, căci numai așă poţi pătrunde toate până 
în fund. 


K 


Să nu crezi nici odată că-ți poate fi de folos ceea ce 
te-ar silì vre-odată să-ți calci cuvântul, să-ți pierzi onoarea, 
să urăști pe cineva, să-l bănuești, să-l blestemi, să te pre- 
faci în faţa lui, ori să doreşti cevă ce trebue ascuns după 
ziduri ori perdele. Acela care își respectă mintea şi ge- 
niul dintr'însul, precum şi virtutea misterioasă a acestei 
divinități intime, mare nevoe de exclamaţii tragice, nici de 
gemete, nici de singurătate, nici de mulțime. El va trăi — 
şi aici stă cel mai mare bine — nici alergând după viaţă, 
dar nici fugind de ea, nepăsător dacă sufletul său va 
păstră mai mult ori mai puţin învălişul corpului pămân- 
tesc. Și de-ar trebui să plece îndată din viață, el se des- 
parte tot aşa de vesel, ca şi cum ar fi vorba de o faptă 
ce trebue împlinită cu cinste şi demnitate. Un singur gând 
îl stăpânește totdeauna: să-și păstreze mintea curată de 
orce gând nedemn de o ființă gânditoare și socială. 


8. 


Intr'un suflet ales şi curat nu poţi nici odată găsi co- 
rupție, pată ori prefacere. Nici soarta nu-i poate curmă 
viața neisprăvită, cum s'ar putea zice despre un actor ce 
a fost răpit de pe scenă înnainte de sfârșitul rolului și 
desnodământul dramei. La un om ca acesta nu căută în- 
josire, nici paradă, nici atârnare, nici discordie internă; 
nimic de ponegrit şi nimic de ascuns de lumina zilei. 


9. 


Inchină-te înnaintea puterii minţii! Fereşte-te și nu lăsă 
să iea naştere în tine vre-o părere nedemnă de mintea ta, 

ori contrară naturii, ori rațiunii. Căci aici stă totul: să 
cugeţi încet şi fără pripire, să fii bun cu oamenii şi să 
te supui fără cârtire Zeilor. 


10. 


Dă toate la o parte şi ţine bine numai acestea puține: 
Adu-ți aminte că noi nu trăim decât prezentul, —o clipă 
neînsemnată. Trecutul l-am trăit și nu mai e al nostru; 
viitorul nu ni e încă dat și nu se ştie de vom avea 
parte de el. O nimica toată e deci viața noastră, o nimica 
colțul pământesc unde trăim, o nimica gloria de după 
moarte, chiar orcât ar fi de mare, când te gândești ce 
scurtă e viaţa generaţiilor trecătoare ce o transmit mai 
departe și cum bieţii oameni nu se cunosc nici măcar pe 
sine, necum oamenii morți de atâta amar de vreme. 


Ul 


Și încă o regulă mai adaugă la cele de până acuma. 
Despre orce lucru din jurul tău fă-ți o noțiune clară, așă 
în cât să știi bine cu ce ai a face, din ce părți se com- 
pune, cum se cheamă fiecare și la ce se reduce în ultimă 
analiză. Nimic nu este mai înnălțător de suflet decât să 
poţi privi pe drumul vieţii tale drept în faţă și în lumina 
adevărului orce s'ar întâmplă să-ţi iasă înnainte și să cu- 
noști îndată din ce lanț de cauze face parte, de ce folos 
poate fi, ce valoare poate avea faţă de totul în care se 
produce, ce valoare pentru om, ca cetăţean al Cetăţei 
Supreme în care toate celelalte sunt asemenea caselor în- 
tr'un oraș. Intreabă-te: ce este, din ce părți se compune și 
cât poate dură ceea ce lucrează acum asupra minţei mele ? 
Și de ce virtute este nevoe în fața acestui lucru? De blân- 
deţe, de vitejie, de adevăr, de încredere, de simplicitate, ori 
de independență ? Zi dar la toate aşă: aceasta vine dela 
Dumnezeu ; aceasta din înlănţuirea și combinarea determi- 
nată a împrejurărilor; din cutare conjunctură, din cutare 
întâmplare ; aceasta este fapta unui semen al meu, din ace- 


310 C. FEDELEŞ 


eaş specie, din aceeaş familie, din aceeaşș societate ca şi 
mine, dar care nu ştie ce-i pentru el conform cu natura. Eu 
însă ştiu bine; şi de aceea trebue să mă port față de dân- 
sul, cum cer legile societăţii, cu bună voinţă şi dreptate şi 
totodată să preţuesc, chiar lucrurile indiferente, după ade- 
vărata lor valoare. 


12. 


Dacă în faptele tale tu urmezi cu drag dreapta rațiune, 
curajos, sârguitor și fără cea mai mică abatere, păstrân- 
du-ţi geniul tău interior în toată puritatea lui, ca şi cum 
ar fi să-l dai la moment înnapoi; dacă faci aceasta cu li- 
niștea deplină a conştiinţei, că fapta ce o ai de făcut e 
conformă naturei şi adevărului eroic, care trebue să dom- 
nească în tot ce tu zici şi rostești, — atunci vei trăi o 
viață fericită. Căci nu-i pe lume nimeni să te poată îm- 
piedică! 

13. 


Cum doctorii au totdeauna gata şi la îndemână apara- 
tele și uneltele lor, pentru a veni în ajutorul bolnavilor 
la orce clipă, așă şi tu caută de ai la tine câteva principii 
filosofice, care să-ţi ajute a înțelege şi cele ce vin dela 
Zei, şi cele ce vin dela oameni și să faci toate, până la 
cel mai mic lucru așă, în cât să înţelegi îndată legătura 
ce le înlănțueşte într'o serie determinată. Căci nu poți 
aduce la îndeplinire o faptă omenească fără a avea în 
vedere cele divine, şi nici invers. 


14. 


Lasă odată rătăcirile! Căci nu mai ai timp de citit nici 
amintirile tale personale, nici faptele Romanilor și Gre- 
cilor de demult, nici culegerile din lecturi pe care le-ai 
strâns spre a-ți mângâia bătrâneţele cu dânsele. Indreap- 
tă-te dar către ţinta ta! Lasă speranțele deşarte și, dacă 
ai grijă de tine, mântuește-te până mai e încă timp. 

15. 


Câte înțelesuri nu au vorbele: a fură, a sămănă, a 
cumpărà, a se odihnì, a vedeà ce-i de făcut! Căci acesta 
nu se vede cu ochii, ci cu altă ceva. 


16. 


Corp, suflet, minte. Corpul are simţire, sufletul pasiuni, 
mintea principii. A primi impresii dela lucruri este dat și 
vitelor. A simți în nervii săi furia unei patimi este dat 
şi fiarelor şi famenilor şi unui Phalaris şi unui Nerone. 
A da minţei conducerea în datoriile exterioare și formale,— 
o poate face şi cel ce nu crede în Zei, ca şi cel ce-și pă- 
răseşte Patria în primejdie, ori cel ce face toate, după ce a 
închis ușa, să nu se vadă. Dar dacă toate acestea sunt co- 
mune acestor ființe, ceea ce distinge şi înnalță pe omul 
de bine deasupra tuturor, este iubirea cu care el îmbră- 
țţişează plin de mulțumire tot ce-i aduce timpul, sau i-a 
tors ursita. El nu-şi pângăreşte geniul său lăuntric, nici 
nu lasă mulțimea confusă a ideilor să-l amețească, ci se 
închină umilit, împlinind legile lui Dumnezeu. Vorba lui 
nu calcă nici odată adevărul, nici fapta lui dreptatea. Şi 
dacă toţi oamenii de pe lume nu l-ar crede, că el trăește 
simplu, cu demnitate și cu curaj, el nici nu ţine pe nime- 
nea de rău pentru aceasta, supărându-se, nici nu se abate 
din calea apucată a vieţii lui, mergând spre ţintă, curat, 
liniştit, gata a se deslegă ușor de toate, și deplin împăcat 
cu soarta ce i-a fost hărăzită. 


C. FEDELEȘ 


GHEORGHE ASACHI 


— Incercare Biografică — 


(Urmare) 


Cel dintâiu examen al gimnaziului Vasilian avulocal 19 Fevrua- 
rie 1829, în prezența Mitropolitului şi a eforilor. La acest examen 
Aga Asachi citi (1) un sonet ocazional «făcut într'adins pentru 
această întâmplare, plin de idei poeticeşti foarte frumoase 
carele s'a văzut şi pe aici tipărit». 

Indată însă după acest semn de reînviere culturală, isbucni 
ciuma care puse stavilă ori cărui avânt până în primăvara 
anului 1830, De altminteri, Asachi care erâ la București, în 
comisia de redactare a regulamentului organic, se întoarse 
cu M. Sturza și Iordache Catargiu, abia la 7 aprilie 1830. 
Câteva zile după aceia —la 13 Aprilie — direcția învățăturilor 
publice vestiă deschiderea școalelor dela Trei-lerarhi pentru 
ziua de 1 Maiu 1830 (2). O altă înştiinţare din 22 Aprilie a 
lui Asachi ne dă un program analitic al cursurilor pe acest an, 
amintind și de un curs în limba română de știința dreptului 
românesc. (3) 

Atât apucă să facă Asachi, și îl şi vedem plecând cu Mihaiu 
Sturza la Petersburg, la 13 Maiu, de unde avea să se întoarcă 
singur, la 21 Noemvrie 1830. 

In răstimpul anului 1830-—31, școala dela Trei-lerarhi cu- 
prindea un curs elementar pentru citire, scriere şi socoteală 
(având ca profesori pe Teodor Verescu şi I. Nanu); un curs 
normal, după cum se numeau celelalte clase primare (având 
ca profesori pe lon Silvan Sachelarie şi Gheorghe Filipescu); 


(1) O dare de seamă în Curierul românesc, No. 2 din 12 Aprilie 1829. 
Curierul afirmă că la acest gimnaziu urmează 300 de elevi. 

Un istoric al începutului acestei școli în Albina, 30 lan. 1830, în care 
se spune că asupra examenelor din Iulie 1828 şi din 20 Febr. 1829 
au scris şi «gazeta oficială de Petresburg, asemenea gazetele franțuzeşti 
și cele ale Germaniei», 

(2) Albina, No. 27. 

(3) Albina, No. 33 din 4 Maiu 1830. 

și deocamdată numai un clas gimnazial (având ca pro- 
fesori pe Economul Constantin, G. Săulescu, Vasile Fabian 
şi G. Filipescu). Se mai adăugă ca cursuri complimentare, 
cursul de drept românesc al lui Chr. Flechtenmacher, un curs 
de l. franceză predat de Etienne Marius Mouton, un curs de 
l. elinească predat de căminarul Gheorghe și un curs de l. 
rusească predat de Vasile Peltichi. In Septemvrie 1830 epi- 
tropia mai adăugă şi curs de |. germană predat de Samuel 
Botezatu, Român bucovinean. În lanuarie 1831, prin stăruința 
lui Asachi, harpistul Paulicec fu însărcinat cu un curs de mu- 
zică vocală, aşa că la împărţirea premiilor dela 1 lunie 1831 
corul şcoalei cântă imnul ocazional scris de G. Asachi, pe 
aria din opera Moise a lui Rossini (1). 

In anul următor școalele intrară sub regimul nou al Regu- 
lamentului organic, care desigur eră un progres față de 
trecut. 

In acest Regulament găsim în adevăr prevăzute măsuri 
salutare pentru bunul mers al instrucției publice, dintre care 
unele, ce e drept, rămaseră ca nişte desiderate. Astfel în 
art. 42 se prevăd şcoli de ambe-sexe în fiecare reşedinţă de 
județ, precum și un institut superior de fete in Capitală. Tot 
in Regulament se recunoaște limba română ca limba sta- 
tului, a bisericci, a justiţiei, se mai recunoaște apoi și dreptul 
celor ce au certificate dela şcoli de a ocupă funcţii pu- 
blice, după cum se recunoştea şi în hrisovul lui Grigore 
Ghica caşi în hrisovul din 1828 al lui loan Sandu Sturza. 

Prin articolul 419 se întărește actul de donaţie al lui Va- 
sile Lupul, şi fiindcă la Trei-lerarchi nu e un local încăpător, 
se hotărăște ca să rămână acolo numai școala normală. Gim- 
naziul urmă să se mute la Golia în clădirea de curând ri- 
dicată. Se făgăduește de asemenea înființarea unei Academii. 

Partea de conlucrare a lui Asachi în elaborarea acestui 
Regulament nu se poate, fireşte, tăgădui. 

In acest an, gimnaziul Vasilian primeşte prin urmare un 
mai mare imbold. (2) 


(1) Asupra acestui examen cf. suplementul la A/bina, No. 18 din 4 
lunie 1831. Se dă cuvântarea vornicului M. Sturza, în calitate de epi- 
trop, şi imnul lui Asachi. 

(2) Diferite măsuri de ordin secundar luate de Asachi cu privire la 
Gimnaziul Vasilian in Urechia, o. cit., I. p. 206. Asupra examenulu 
din Fevr. 1832, Albina, No. 13 din 14 Fevr. 1832; asupra examenului 
din lulic, Albina, No. 54 şi 57. In urma acestui examen Mihai Sturza 
dădh câte 1000 lei ca premiu la trei școlari, în trei ani. Urechia, op. cit. 
IV, p. 336. 

Articolul 423 din Regulamentul organic cereă întemeerea 
unui colegiu, în care să fie crescuţi pe socoteala epitropiei 
școalelor 100 de copii, fii şi orfanii de funcționari ai statului. 

Asachi primi deocamdată 20 de «alievi», cei mai mulți fii 
de boeri, cum cereă Regulamentul (Teodor Balş, Alecu Ma- 
vrocordat, lancu Alecsandri, etc.) pe lângă care, din îndem 
propriu, mai admise şi alți câțiva «stipendişti> din clasele de 
Jos, ce aveau să-şi facă un nume (Anastasie Fătu, Dimitrie 
Gusti, Alecu Costinescu etc.) Acești estipendişti» fură primiți 
numai în urma unui examen. 

Asupra mersului sşcoalelor de până acum, Asachi publică 
un articol în Albina întitulat „Statistica învățăturilor pu- 
blice în Moldova“ (1) din care iese că în școala începătoare 
după metoda lui Lancastru au urmat 411 de şcolari; în clasul 
Normei, 166 școlari, în clasul gimnazial, 103. Numărul sti- 
pendiștilor e de 25; iar numărul şcolarilor din anul curent e 
de 227. Numărul total al şcolarilor ce au trecut prin școlile 
dela Trei-lerarchi, dela 1828, e de 680. 


Regulamentul organic prevedea și înființarea la lași a unei 
Academii mai înalte. Asachi se puse deci să lucreze pentru 
înfăptuirea acestei făgăduinţi. Printr'o publicaţie din 18 Fe- 
vruarie 1832 a Epitropiei se căută cinci profesori pentru vii- 
toarea Academie, şi anume de : filosofie, de teoria matema- 
ticilor, de matematici aplicate, de economie rurală, şi de 
limbă şi literatură franceză (2). 

Totodată se întocmi și statutul instrucției publice care fusese 
prevăzut încă din Regulament (3): prin acest statut se regle- 
mentează îndatoririle epitropiei, ale referendarului școalelor, 
şi alte multe dispoziţii interne ale școalelor; se enumeră 
școlile existente şi se făgădueşte zidirea unei Academii cu 
un comitet Academic compus din profesorii Academiei. Pe 
lângă Academie se va alipi un institut pentru o sută de 
copii de impiegaţi și o casă de educație pentru fete. După 
înființarea Academiei, gimnaziul Vasilian urmă să rămână- 
numai ca v școală elementară. Se da și programul amănunțit 


(1) No. 14 din 18 Fevr. 1832. 

(2) Urechia, og. cit. I. p. 211. Publicaţia e iscălită de Veniamin, Vor- 
nicul C. Mavrocordat, Vel. Vistierul M. Sturza și ca referendar Aga 
G. Asachi. 

(3) Acest Reglement de Piustruction publique en Moldavie, repu- 
blicat de V. A. Urechia, op. cit. IV, p. 337. 

al acestei școli. Pe lângă școala dela Trei-lerarhi se orân- 
dueşte un internat provizoriu, în care se primesc două feluri 
de bursieri: 21 feciori de impiegaţi ce vor locui în catul de 
sus, şi 40 de orfani sau fii de părinți săraci în catul de jos. 
Primirea lor se face prin concurs; primirea fiilor de func- 
ționari se face prin tragere la sorp (1). 

La 23 Decemvrie 1832 se înjghebă şi comitetul academic, 
compunându-se din: referendarul G. Asachi ca preşedinte şi 
din Chr. Flechtenmacher, (G. Săulescu, V. Fabian și profesorul 
din clasul normal, Iconomu Constantin lon. 

Pentru acest comitet, Asachi pregătește proectul unui regu- 
lament scolastic, ce intră în discuţia comitetului încă dela 12 
Ianuarie 1833 ; cel din urmă jurnal al acestui comitet e din 
1) Martie: iar jurnalul de încheiere al Epitropiei e din 15 (2). 

In 1834, înainte de a se fi isprăvit clădirea Academiei, se 
începu chiar în gimnaziul Vasilian cursul anului întâiu de filo- 
zofie după sistemele întrebuințate de alte academii, şi anume: 
logică, algebră și istoria universală rezonată (3), lar drul 
Cihac, cu învoirea epitropiei, deschise un curs de istorie na- 
turală (4). 

la 1 Maiu, epitropia aduse pe Tholhausen, din Francfort pe 
Main, cu scop de a reorganiza internatul. (5). 

In acest an se poate înfăptui planul tăcut încă din August 
1833, de a se trimete bursieri în străinătate. Prin jurnalul epi- 
tropiei din 10 Maiu 1834, sunt trimişi următorii tineri: T, 
Stamate, Anton Velini, A. Costinescu, C. Zefirescu. A. Fătu 
și Leon Filipescu care se duc la Viena, unde sunt puşi sub 
privegherea lui C. Popp. (6). 

Conform Regulamentului organic, tot acum se mai creeză 
la lași şi o şcoală pentru educaţia fetelor, în urma anaforalei 
din 14 Sept. 1834, a lui Veniamin și Asachi, întărită de M. 
Sturza prin rezoluția din 5 Oct. 1834. (7). 


(1) Lista populaţiei internatului se poate vedea dintr'o publicație a 
Epitropiei retipărită de V. A. Urechia, op, cit. IV. p. 342. 

(2) Jurnalele s'au tipărit îu Urechia, op. cit. I. p. 227. 

(3) Albina, p. 374. idem Urechia op. cit. 1, p. 266, 

(4) Urechia, op. cit. 1. 266. 

(5) Urechia, op. cit. p. 267. 

(6) Acest jurnal iscălit de Veniamin şi Vornicul Asachi, e tipărit de 
Urechia, of. cit, |. p. 268 unde se dau şi alte multe amănunte asupra 
acestor bursieri. 

(7) Urechia, op. cit. L, 271 publică şi regulamentul acestei şcoli. 

Scoala fu orânduită la mânăstirea Dancului. Se prevăzură trei 
ani de studiu, de fapt fură insă patru. Tendinţa școalei erà 
curat profesională. Intâiul examen a avut loc în Maiu 1835, 
numărul elevilor fiind de 72. 

In acest timp pregătirile pentru deschiderea Academiei nu 
contineau şi în discursul său către Domn, din 1 lanuarie 1835, 
Asachi aminteşte nevoia de a se deschide mai repede această 
înaltă şcoală prevăzută prin Regulamentul organic. 

Epitropia, desigur prin pana lui Asachi, pregăti în cursul 
anului un Regulament special al şcoalelor (2), a cărui prefață 
e o parafrasă a prefeței Regulamentului din Muntenia. 

Prin acest regulament școalele sunt împărțite în ordinare 
și extraordinare. 

La rândul lor şcoalele ordinare se împart în: 

a) începătoare ca școala lancastrică de un an și școala 
normală de doi ani; 

b) gimnaziu cu două clase pregătitoare și două umanioare, 
după care vine cursul filosoficesc, pentru cei ce au terminat 
cei patru ani; 

c) Academia cu trei facultăţi: filozofică, juridică, teologică 
şi două cursuri extraordinare: geometrico-practic și cursul 
economiei. 

Şcoalele extraordinare numără: școala reală, institutul tehnic, 
cursurile filologice ale limbilor elenă, franceză, germană, ru- 
siană, italiană; cursul frumoaselor meşteşuguri: desenul de 
arhitectură şi geometrie, cum şi desenul de figuri istorice. 

Urmează apoi toate dispoziţiile de amănunt privitoare la 
școli, Ja internat, la cărți, la chipul de formare şi pregătire a 
profesorilor şi chiar la stema Academiei «în cer albastru un 
luceafăr de argint, având în mijloc pe Sfântul Duh ca po- 
rumbel, iar la margine cuvintele «Academia Mihăileană 1834». 


Inaugurarea Academiei se făcu la 16 Iunie 1835 (2). Asachi 


(1) Regulamentul şcoalelor publice din Principatul Moldovei, sub 
au ficiile Prea Inattului Domn Mihail Grigoriu Sturdza Voevod. 
întocmit de Epitropia învălăturilor publice — Iaşi, 1835. Originalul se 
află in Bibl, Univ. din lași. E publicat în Urechia, o,cif, 1V, p. 389. 
Anaforaua Epitropiei prin care se recomandă acest regulament, Ure- 
chia, 04. cit. I, p. 286. 

(2) Asupra inaugurărei: A/bina, No. 48 şi 49 (20 și 23 Iunie 1835). Se 
dă în extens cuvântarea Domnului și a lui G. Asachi, Regulamentul 
prevedea deschiderea Academiei la Golia; s'a instalat totuș în casele 


GHEORGHE ASACHI 817 


țină cu acest prilej o cuvântare, expunând mai ales progre- 
sele înfăptuite în învățământ dela 1828 încoace; 3420 de elevi 
Sau împărtășit dela binefacerile școalelor din Iaşi și a celor 
6 şcoli ţinutale înființate prin Regulamentul organic. 

Nefiind încă elevi pregătiți pentru clasele umanioare, co- 
mitetul Academiei, prin jurnalul din 17 lunie 1835, decise 
ținerea unor cursuri de vacanță, pregătitoare, cu două clase 
«în care se vor împărți după a lor putere elevii institutului 
și cei noui externi școlari spre a învăță gramatica română, 
limba latină, geografia, aritmetica, catechismul și caligrafia», 
Prin jurnalul din 28 Octomvrie 1835, comitetul Academiei (1) 
alege 21 școlari mai buni din clasa Il pentru a formă cu ei 
clasa I de umanioare. Pe lângă Academie se alipește un in- 
ternat pentru fii de boieri şi de funcționari. — pe când fii de 
negustori și bursieri continuară a stă în internatul redus acum 
dela “Trei-lerarhi, conduşi fiind de pedagogi la cursurile dela 
Academie, 

In anul următor 1836, prinde a se simți o adiere de os- 
tilitate împotriva noului așezământ de cultură. Această mișcare 
acoperită încă plecă chiar de la Mihai Sturza care, înce- 
pând să se îngrijească de avântul ideilor naționale, urzi 
un adevărat complot împotriva limbei române. Şi anume doi din 
membrii comitetului academic (de curând introduşi) Crassan 
și Repey, făcură un proect de reformă prin care voiau ca limba 
de predare a cursurilor în Academie să fie limba franceză. 
Ceilalți membri ai comitetului (Săulescu, Asachi, Singurov, 
și Flechtenmacher) se impotriviră însă (raportul din 28 Iu- 
nie 1836). 

Primejdia fu înlăturată deocamdată, dar Sturza introduse pe 
lângă comitet un procuror al şcoalelor, pe Costin Veissa, cu 
ținta de a controlă actele comitetului și ale referendarului, 
Fostul protector al școalelor naţionale începe de acum înainte 
să se arate ca o uneltă mlădioasă în mâinele Rusiei. Printr'un 
ofis din 2 Noemvrie 1836, (2) Sturza pune în vedere Epi- 
tropiei între altele să cerceteze dacă profesorii Academiei 
răspund menirii lor și işi exprimă dorința ca limba franceză, mai 
bogată, să se substitue limbei române. 


Spătarului Petrache Cazimir în urma anaforalei Epitropiei. (Urechia, 
op. cit. IV. p. 425). Actul de fundaţie e reprodus în C. Erbiceanu şi 
A. D. Xenopol, Serbarea şcolară. 

(1) Comitetul eră compus din G. Asachi, G. Săulescu, V. Fabian, 
Major Singuroff. 

(2) Urechia, op. cit. I. 325. 


Convorbiri Literare. — Anu! XLV]. 1 


818 E. LOVINESCU 


Acest ofis domnesc fu înaintat de Epitropie Comitetului A- 
cademiei care răspunse Epitropiei printr'o foarte lungă și in- 
teresantă întâmpinare [29 Noemvrie 1836) (1). Comitetul con- 
stată bunul mers al Academiei, şi, sprijinindu-se pe Regula- 
mentul organic [cap. IX. $ 357], se declară cu energie pentru 
păstrarea limbei române în predarea tuturor materiilor. Această 
întâmpinare e plină de cele mai frumoase și mai nobile sen- 
timente; ea face cinste celor ce au iscălit-o. 

Lupta în jurul limbei naţionale în școli avea să continue şi 
în 1837. Prin jurnalul din 19 Martie, Epitropia se dădu de 
partea comitetului academic, opinând la păstrarea limbei ro- 
mâne, și pentru înlăturarea oricărei obiecţii caută să îmbu- 
nătăţească corpul didactic pe care Vodă îl învinuise ca- 
incapabil; dispuse deci să se cheme doctorul Petre Câmpeanu, 
să se întoarcă bursierii de la Viena, să se aducă un nou pro- 
fesor de l. şi literatura franceză, alese o comisiune pentru 
compunerea, traducerea și revizuirea cărților didactice și a 
unui lexicon românesc (2). 

Şi, în adevăr, câțiva profesori buni se adăugară la corpul 
didactic al Academiei ca: P. Câmpeanu, doctorul Cihac. A. 
Costinescu, I. Ionescu, doctorul Maisonabe, St. Andre etc. 
Rector al Academiei e numit Maisonabe, censor al Studiilor 
e Câmpeanu. 

In anul următor înrâurirea rusească creste și mai mult. Profe- 
sorul Maisonabe, suspect prin ideile lui liberale. e silit să plece 
din țară. 

Se numeşte de asemenea o comisie compusă din comitetul 
academic pe lângă care se adaugă doctorii Cuciureanu şi Cihac 
pentru a întocmi un plan de reorganizare a școalelor. Rapor- 
tul acestei comisii, din 23 Aprilie 1838, nu e iscălit de Asachi 
şi de fapt e o critică a programelor de până acum, întocmite 
de Asachi. Abia în Octomvrie epitropia supuse Domnului o 
nouă reformă a școalelor, care însă nu e întărită de iscălitura 
lui Vodă. Asachi publică la 3 Iulie o broșură întitulată „/ee- 
lafiunea istorică asupra şcoalelor Moldovei“ în care face 
bilanțul școalelor pe răstimpul de zece ani. 

Lucrurile rămân pe loc până în 1843, când se pregătește 


(1) Iscălită de Flechtenmacher, Asachi, Singuroff, Bojinca, Săulescu, e 
reprodusă de Ureche, op. cit. p. 327. 

(2) Anaforaua Epitropici către Domn e reprodusă în Urechia, op, cit. 
I. p. 326, e iscălită de Veniamin, Canta, Logof! Ghica, și Asachi. Sturza 
aprobă această anafora, 

o nouă reformă a învățământului, la care conlucrează şi con- 
sulul prusac Neugebauer. In urma mai multor ședințe ținut 
de Epitropie si comitet, se elaborează un regulament care 
după ce sufere observările Domnului, ale lui Neugebauer, și 
ale Referendarului, e trimes din nou la Comitet pentru redac- 
tarea definitivă [adresa No. 402 din 11 Iulie 1843]. 

Tendența acestui proect e reacționară; sunt mai ales de 
relevat două puncte, şi anume: 

a) <Dovedindu-se din cercare că mulți din elevi din afară 
a Academiei sunt fii a părinţilor nevoe, și, cari nu au chipuri 
de a întâmpină a lor ţinere, asemenea copii nu vor fi vol- 
nici a urmă decât numai acele două clasuri a ghimnaziei, unde 
ei vor învăță a ceti și a scrie în a lor maică limbă acele 4 
speţii de aritmetică, cathechism și principiile moralului.» 

Ceia ce însemnă înlăturarea copiilor sărăci dela binefacerile 
culturei; pentru ei școalele primare erau îndestulătoare. E drept 
însă că aliniatul următor aducea o oarecare îndulcire. 

« Ocărmuirea va aveă drit de a alege dintre elevil a stării 
celor neavuţi, pre acei cari se vor deosebi prin a lor alese 
talenturi, pre care îi va creşte pe cheltuiala Statului, spre a-i 
face vrednici a fi în viitorime în slujba deosebitelor ramuri a 
învățăturilor publice.» 

Al doilea punct e îndreptat împotriva limbei romine : 

b) «Deși limba românească s'au primit a fi limba fundamen- 
ta[ă în învățăturile Academiei, dar cercarea a dovedit că spre 
a înlesni elevilor folositoare mijloace de îndeletnicire, neapărat 
este a se paradosi în toate zilele limba franceză; spre acest 
scop, în numărul pedagogilor se vor primi doi străini, cari 
vor ghimnasi pe elevi, întru învăţare mathemelor de toate zilele, 
ce vor fi primit în limb. franceză și cea germană.» 

Acest jurnal e publicat zn-exfenso de Urechia, împreună 
chiar cu niște note marginale scrise probabil de Asachi; în ele 
bătrânul istoric vede lupta lui Asachi împotriva reacţiunii. Mie nu 
mi se pare într'atit; in ele văd mai ales dorința lui Asachi de 
a dovedi că toate noile dispoziţii pleacă din spiritul Regula- 
mentului scolastic, al cărui autor era. 

In 1845 Referendarul Gh. Asachi publică o nouă broșură 
asupra mersului educației sub titlul « /xposifia sfărei învă- 
făturilor publice în Moldova» în care pe lângă un istoric 
al școalelor, atât de obișnuit sub pana lui Asachi, se mai află 
și un proect de reformă, cu gândul de a întâmpina refor- 
mele ce stăteau oarecum în aer, 

În adevăr în luna lanuarie a acestui an Obşteasca Adu- 

nare numi o comisie compusă din Vornicul Balş, Vornicub 
Sturza, Beldiman, C. Negruzzi şi Vornicul A. Sturza cu în- 
sărcinarea de a cercetă pricina neprogresului școalelor. 

Comisia se adresă fireşte Epitropiei, cerându-i lămu- 
riri şi îndrumări pentru viitor. Epitropia nuşi prea grăbi 
răspunsul, cunoscând bine de altminteri intenţiile oarecum 
dușmănoase ale comisiei; într'un târziu îi trimise programele 
si toate elementele ma: mult de ordin statistic, regula- 
mente, bugete. 

Abia la 6 Martie Epitropia răspunse comisiei la între- 
barea de căpetenie: pricinele neprogresului școalelor, care 
ar fi în faptul că «după toată stăruirea Epitropiei, potrivit cu 
hotărârea Înaltului Domn, nu s'au putut aduce încă în de- 
obște condiția care să îndatorească la învățătură regulată pe 
fiecare tânăr doritor de a intră în vre-o slujbă a Statului. 
Cu toate astea, Epitropia ia în linie generală apărarea şcoa- 
lelor, arătând că chipul lor de organizație e adoptat după 
organizația școalelor apusane, şi că rezultatele, cu toate lips- 
urile, sunt încă apreciabile. Lupta acum se declară pe față 
ntre comisie şi epitropie. Comisia văzând că nu se poate în- 
țelege cu Epitropia începu a se adresă individual pe la pro- 
fesorii din comitetul academic, cerându-le părerea asupra îm- 
bunătăţirilor ce sunt de făcut. Aflând epitropia de acest de- 
mers, invită pe profesori să-și comunice mai întâiu păre- 
rile Epitropiei, care în urmă le va da curs. Mai mult decât 
atât, Epitropia se adresă direct către Obşteasca Adunare 
plângându-se împotriva comisiei care, în loc de a vizită şcoa- 
lele, culesese numai părerile unora din profesori, ce atingeau 
direcţia învățăturilor. 

Epitropia nu se poate deci uni cu vederile comisiei pre- 
zentate adunării; de altminteri, comisia se mărginește în rapor- 
tul său numai la critica şcoalelor fără să facă vreo propunere 
de îndreptare. Asachi înaintă adunărei, după cum înain- 
tase şi comisiei, lucrarea sa „Cvestia învățăturii“ în care 
făcea aluzie la înrâurirea obscurantistă a unor din boeri, care 
«deprinși a consideră dregătoriile aducătoare de câştig ca o 
clironomie priveligiată a familiilor mari, erau departe de a 
incuviință un sistem de învățătură publică, care îndănuiă 
fără deosebire cu toate acele cunoștințe pe acei avuţi ca și 
pe cei săraci, și de cari acești din urmă deseori se folosiau 
mai mult; de aceea sau şi insuflat neincredere în ţintirea 
acestui sistem». 

Din aceste rânduri se vede lupta lui Asachi împotriva reac- 

ționarilor ce voiu să limiteze beneficiile culturii numai la o 
clasă socială. 

In acest răstimp îşi prezintă și comisia raportul său în care 
ajungeå la următoarele încheieri, în ceia ce priveşte scăderile 
învățământului. Pricinile sunt: 

1. Nepăzirea unei statornice bine organizate sisteme a în- 
vățăturei, măcar pe un timp de 12 ani. Desele reforme mai 
ales în facultăți au fost de mare împiedicare. 

2. Neimformare de şcoale începătoare mai înainte de crearea 
colegiului. 

lar mai apoi, publicând și un „Proect pentru reorgani- 
zarea învățăturilor“, comisia își dădu pe față adevăratele 
sale intenţii conservatoare «dregătoriile publice n'ar putea fi 
încredințate decât la oamenii cu oare care stare, pe când 
cealaltă parte a cetățenilor se dedă la îndeletnicirele nego- 
țului şi meşteșugurilor şi a lucrării pământului de unde ar 
urmă, că dacă am da tot acea învățătură treptelor societății 
care se găsesc în împrejurări deosebite, ar fi tot aşa precum 
de a supune la una și aceiași hrană vietăți de soiuri deose- 
bite». 

Alte observații de amănunt veneau apoi cu vădita tendență 
de a lovì în Asachi. 

Adunarea cerù dela Vodă ca amintita comisie să dureze 
mai departe, numind în ea şi pe Beizedea Grigore Sturza, 
ceea ce domnul întări. 

Rând pe rând Sturza numi ca epitropi pe Beizedea N. Şuţu, 
Aga Lascăr Rosetti și în locul demisionatului Vornic Balș pe 
Beizedea Grigore. Comisia rânduită de adunare nu se mai 
puteă aduna; fel de fel de piedeci îi amânau reunirea, care 
se infăptui în sfârşit spre finele lui Oct. 1845. In loc însă să 
lucreze, ea intră din nou în neînțelegeri cu Epitropia. 

La sfârșitul anului Epitropia înaintează un referat către 
comisie, de un cuprins reacționar. V. A Urechia crede că 
Asachi n'ar fi avut nici o parte la elaborarea acestui referat 
care arată între altele că scopul școalelor trebue să fie câş- 
tigarea cunoştinţelor elementare şi nu a științelor înalte, 
Pentru cei săraci, Epitropia cere înființarea de școale reale, 
«cari vor ţinti către lățirea cunoștinței industriele, comerciale 
şi agricole». Totodată mai cere și întemeiarea de școli la 
sate; cât despre învățământul superior, organizarea lui trebue 
amânată pe mai târziu. Dealtminteri, limba națională nici nu are 
toată înmlădierea pentru învățământul academic. 

In 1847 Domnitorul M. Sturza redeschise chestia limbii na- 

ționale. Tendenţa reactiunei era distrugerea întregului învăță- 
mint secundar. Academia fusese redusă numai la două clase cu 
îndreptare mai mult spre realism decît spre clasicism. In schimb se 
întemeiase un liceu francez sub direcția lui Malgouvern€, pentru 
fii de boeri; acest liceu se instala pe urmă chiar în aripa 
Academiei unde era internatul... 

Revoluţia dela 1848 concretiză în chip vădit starea spiri- 
tului public față de măsurele reacționare ale domnitorului. 
M. Sturza crezu că preintimpină nemulțumirea obștească, pro- 
clamând de obligatoare introducerea unui curs de gramatică 
romină, în clasele superioare ale Institutului francez (6 Fevr. 
1848). 

Reacţiunea care distrusese Academia Mihaileană avea să di- 
strugă de fapt și Seminariul de la Socola, prin mijlocirea ne- 
vrednicului mitropolit Meletie. 


Ne oprim aci cu istoricul școalelor în Moldova, de oarece 
aci se opreşte și rolul lui Asachi în propășirea lor. 

In adevăr, la 20 August 1849 bătrănul apostol se retrase 
din postul de referendar al scoalelor. Grigore Ghica îi primi 
demisia la 3 Sept, recunoscându i meritele şi serviciile aduse 
cauzei învățământului public în Moldova. 


E. LOVINESCU. 


FAPTE, RECENZII, REVISTE. 


1. FAPTE. 


BIOLOGIE. Viafa şi microbii. Se ştie că aproape toate viețuitoarele 
au în intestinul lor o bogată floră microbiană. 

Incă dela primele descoperiri asupra microbilor se pusese întrebarea 
dacă această simbioză constitue o condiţie sine qua non pentru vieaţă 
sau dacă poate fi viață şi fără microbi. 

Din lămurirea acestei probleme foarte interesante sar putea de- 
duce mai egzact rolul față de organismul nostru al nenumăratelor specii 
de microbi ce populează intestinul. Problema mai trebuia cercetată cu atât 
mai mult cu cât autori ca Pasteur susțineau — teoreticește — că individul 
cu flora sa intestinală coexistau dela origine şi că astfel s'a stabilit 
«o adaptare naturală perfectă fără de care viaţa ar fi cu neputinţă». 

Cercetări noi se impuneau. Indemnul fu dat mai cu seamă de când 
Metehnicotf şi cu alţii au constatat, că chiar în mod firesc sunt unele 
nevertebrate -~ scorpioni, omizi, unii viermi și unele larve ș.a. — care 
vieţuesc cu totul lipsite de microbi. Era o excepție dela cele ce credea 
Pasteur, trebuiau însă exemple din lumea vertebratelor, mai ales a pasă- 
rilor sau mamiferelor, a căror floră intestinală e foarte bogată în mi- 
crobi. In acest sens au fost făcute experiențe de Cahendy, al căror 
rezultat, după 3 ani de cercetări, l-a publicat de curând în Analele 
Institutului Pasteur. 

«Din acest studiu reese că vieaţa fără microbi este posibilă pentru 
găină, care normal are o bogată floră microbiană și că această viață 
aseptică nu aduce după sine nici o vătămare organismului,» 

Rolul de suplinire a sucurilor digestive ce se atribuia microbilor 
în primele săptămâni, când glandele nu sunt bine desvolta:e, a fost 
arătat că e nul, de oarece puii au trecut, fără să sufere, această perioadă. 

S'a constatat însă, că în excremente se găseau mai multe substanţe 
neutilizate, de unde şi consumarea lor de către pasări, în cantitate mai 
mare. Se pare că microbii ar avea întru câtva -- la pasări cel puţin — 
un rol efectiv în transformarea şi absorbţia alimentelor. 

Dacă animalele de experiență — puii de găină — sunt apoi lăsaţi In 
mediul obișnuit, în mai puțin de 24 de ore conţinutul intestinului este 

cotropit de microbi şi — fapt important — puii continuau să crească și 
să ouă ca şi când dela început ar fi fost lăsaţi în condiţiile normale. 

De aci «o probă că prepararea în lupta contra microbilor nu este 
rezultatul unei achiziții individuale ci ereditară», 

Se vede dar că cercetările de laborator, întreprinse la vertebrate şi 
dintre acele cu flora intestinală bogată. au confirmat faptele observate 
în natură la unele nevertebrate. Se poate generaliza oare la toate 
vertebratele înlăturându-se astfel credința de până acum? De şi 
unii par a o afirma, de sigur, cu toată greutatea technicei, şi alte ex- 
perienţe cu manifere se impun. LIN 


FIZIOLOGIE: Un procedeu pentru a spori capacitatea de muncă a 
minții. In urma cercetărilor făcute spre a stabili natura ostenelii fizice 
şi mintale, de către profesorul W. Weichardt, dela Unversitatea din 
Erlangen, s'a ajuns să se constate, ca rezultat al oboselei, «existenţa 
unui produs tocsic din desfacerea albuminei». Acest produs, numit Ke- 
notoxina, a fost după aceea preparat pe cale artificială şi anihilat prin- 
irun anticorp specific. «Kenotoxina, injectată sub pielea animalelor în 
cantități mici, produce o scădere a temperaturei». Cu toate acestea, dacă 
aceleaşi animale au fost tratate cu antikenotoxină, ele îşi păstrează 
buna dispoziţe şi respiraţia lor nu se slăbește. 

Profesorul F. Lorentz (verhand/ungen des XI lahresversammlung 
des Deutschen Vereines für Schulgesundheitspflege, Berlin, 1912), după 
ce a experimentat asupra-şi acest procedeu, l-a întrebuințat şi la o 
clasă pe care o dirija. Spre a se putea constată diminuarea capacității 
mintale, el a făcut încercări în care nu se intrebuința kenotoxina. 
Rezultatul a fost următorul: «Pe când exerciţiile inițiale (acele făcute 
înnaintea orelor de lecţii) se isprăvesc de 3 elevi în 5 minute, de 33 elevi 
în 8 minute şi de 16 în 10 minute, exerciile dela sfârşitul clasei sunt 
terminate de 1 elev în 5 minute, de 26 în 8 şi de 23 în zece». 

Când însă la aceste din urmă exerciţii se întrebuințează antikenotoxina 
(vaporizată în sală) se constată că 3 elevi isprăvesc lucrul în 3 minute, 31 
în 4 şi unul numai, în 10. Această ameliorare mintală se mai constată 
şi prin reducerea numărului erorilor şi a, corecturilor făcute de elevi în 
cuprinsul lucrărilor. (Revue generale des Sciences, 30 Aprilie). c. 


HIGIENA. — Rolul apei în timpul mesei. Biologii americani Mattil 
şi Hawk din Chicago au supus unei cercetări decizive problema, atât de 
obişnuit pusă, dacă este folositor sau nu să se consume apă în tim- 
pul mesei. Cu materialul pe care laboratoriile americane îl pun la dis- 
poziţia unor astfel de cercetări de chimie fiziologică, autorii americani 
în rezultate publicate de curând, par a fi rezolvat definitiv această pro- 
blemă, asupra căreia până în cele din urmă medici și fiziologisți nu 


CRONICA 825 


erau deacord, de oarece unii propuneau întrebuințarea apei în cursul 
mesei, alţii o condamnau, susținând că «este mai mult o obişnuinţă 
decât o necesitate». Experiențele științifice ale celor 2 autori arată că 
ingerarea !a masă a unei cantităţi de apă chiar mare — 1 litru — este 
foarte necesară, de oarece alimentele — fie grăsimi, amidon sau albu- 


mine — sunt mai complet și mai bine absorbite de organism. 
t 


MEDICINĂ. Aufo-intoxicația alimentară. In legătură cu hipoteza 
atât de cunoscută în lumea ştiinţifică şi susținută cu atâta convingere 
de Metchnikoff, cum că bătrânețea s'ar datori în mare parte otrăvu- 
rilor născute în intestin, savantul biolog a căutat prin noi experienţe, 
împreună cu Voliman, un mijloc de înlăturare a acestor otrăvuri. Cum 
cea mai mare parte din aceste otrăvuri absorbite în intestin se dato- 
reşte acţiunei unor microbi din intestinul gros asupra substanțelor 
albuminoide, mijlocul urmărit de cei doi autori erå să «transforme flora 
intestinală într”o floră inofensivă». 

Spre realizarea acestui scop au întrebuințat culturile unui microb 
care în prezența substanţelor amidonoase se desvoltă foarte bine, tran- 
sformând amidonul în zahăr şi împiedică efectul celorlalți microbi 
— lupta pentru existență — asupra substanţelor albuminoide şi astfel 
substanțele toxice rezultate — indol — scatol ş. a. sunt reduse la mi- 
nim şi deci şi absorbţia acestora în sânge este foarte mult scăzută. 

Experiențele făcute pe animale şi oameni printr'un regim apropriat, 
pius cultura de microbi, au corespuns în totul aşteptărilor celor doi 
cercetători. [ai Na 


PEDAGOGIE: Congres de educație. In luna August, dela 22 până 
la 27 st. n. se va ţine la Haga al doilea «congres internaţional de 
educaţie morală». Cel dintâi congres de acest fel a avut loc în anul 
1908, la Londra. Scopul urmărit de congresişt: e de a se pune în dis- 
cuţie toate părerile temeinic susținute şi dela care s'ar putea inspiră 
educatorii. De pildă comiteiul francez, declară următoarele : «Noi voim 
ca toate doctrinele şi toate credințele, filosofice sau religioase, să se 
întâlnească în delegaţia franceză dela Haga. Voim să dovedim altora 
şi să ne dovedim nouă inşine că, oricare ar fi deosebirea de idei, sun- 
tem în stare a ne uni într'un reciproc respect, într'o comună iubire a 
copilului, într'o deopotrvă grijă a viitorului moral al omenirei.» 

(Revue Bleue, 6 Iulie) Ga 


2. RECENZII. 


LEO CLARETIE. La Roumanie intellectuelle contemporaine, Paris 1912. 
«lată cum şi prin ce bogată falangă e reprezentată poezia română 

contemporană, d-l Anghel are amploarea şi o mare puritate de formă 
în culegerile sale poetice ...El e poetul delicat al parfumurilor, al 
florilor şi al visului. A scris împreună cu prietenul său St. O. Iosif 
faimosul Cateidoscopul lui Mirea. Arghezzi are îndrăsneala tinereţii. Tran- 
silvăneanul Popovici-Bănățanu are căldură. /on Bârseanul e liric. Be- 
cescu amestecă visurile cu lăcrămile. Be/diceanu e cântăreţul melan- 
colic al doinelor. Prinţesa V. Bibescu a adus din Persia viziuni în proză 
de o poezie subtilă. Jon Borcia, traducătorul Ifigeniei lui Goethe, n'a 
cules încă la un loc poeziile răspândite în reviste... Stefan Brabo- 
rescu nu e fără interes. Alice Călugăru, poeta stelelor, e încă tânără; 
Viorelele sale promit, 

Mihail Canianu e un aed popular şi pitoresc “.., lar d-l Leo Cla- 
retie pare a fi un umorist...,,un flâneur qui a lu, qui a vu, et qui 
tente de payer son plaisir à ses amis par une propagande bien merite 
et trop modeste», 

Am vrea să ştim cum plătește d-l Claretie dușmanilor săi. ..? 


DR. V. BOLOGA, Anuarul şcoalei civile de fete a aAsociațiunii 
pentru literatura şi cultura poporului român, Sibiu, 1912. Pe copertă 
observăm Nagyszeben (Sibiu), Tiparul tipografiei arhidiecezane. 

Nici pe cărţi tipărite de Români, numele oraşelor nu pot fi scrise 
fără ocară ? 

Anuarul cuprinde multe date cu privire la mersul şcoalei. In acelaş 
timp publică şi un studiu asupra tânărului scriitor Borcia, fost profe- 
sor al școalei şi două cuvântări rostite la înmormăntarea lui. Relevăm 
această împrejurare pentru anuarile ce se publică în regat. Partea 
personală, care arată viaţa mai intimă a corpului didactic, e aci lăsată 
prea în umbră, școala nu e îndestul familie. T. N, 


AL, T. STAMADIAD : Poemele în proză ale lui Baudelaire. Bucu- 
rești, 1912. 

De vre-o trei — patru ani d-l Stamatiad a tipărit şi a retipărit mereu 
prin feiurite ziare şi reviste, aceste poeme în proză pe care ni le dă 
astăzi în forma lor definitivă — strânse întrun volum de o rară ele- 
ganţă, 

Mulţi, poate, nu vor găsi nimerită alegerea d-lui Stamatiad: dece 
Baudelaire şi nu alt scriitor? Nu vom discută această chestiune care 
ne-ar duce mult mai departe decât spaţiul restrâns al unei recensii. 
Fapt este că Baudelaire a avut şi are în Franţa o inrâurire simţitoare. 
Admiratori, era firesc lucru să aibă şi la noi: în reflexe palide, în imi- 
taţii calculate, influența lui a fost remarcată și ’n versurile unor publi- 
ciști contimporani ... Un bun serviciu însă, — ca adevărat înțelegátor 

şi admirator — i-a făcut d-l Stamatiad, autorul poemelor «Din tâm- 
bite de aur». 

Poemele în proză, puţin cunoscute, d-sa a căutat să le tăimăcească 
în limba noastră lipsită încă de subtilități de stil, sensaţii neobișnuite, 
nuanțe care scapă la prima cetire — unele din caracteristicele poeziei 
lui Baudelaire. Cine'şi va da osteneala să compare textul francez cu 
traducerile d-lui Stamatiad se va convinge de muncă așa de conştiin- 
cioasă, râvna deosebită de-a redă în româneşte, eliminând chiar pasagii 
nepotrivite spiritului limbei noastre, — sufletul deseori bizar, totdeauna 
interesant, care palpită în aceste poeme ale lui Baudelaire. Muzicali- 
tatea frazei, limba curat literară, simţul transpunerilor sufleteşti, vor fi 
remarcate de oricine va ceti aceste traduceri, căpătând tot odată con- 
vingerea că o mai bună tălmăcire greu se mai poate face. 

D-nii Gropeanu, Poitevin-Scheletti şi Steriade au însemnat în frun- 
tea paginilor admirabile ilustrațiuni. TRI De i 


3. REVISTE. 


RE\UE BLEUE, 15 lunie, 1912. O sărbătoare culturală. La 12 ale 
lunei Iunie (st. n.) a avut loc sărbătorirea semi-centenarului revistelor 
Revue Bleue şi Revue Scieetifique, Intemeiate la început ca organe de pu- 
blicitate universitare: (Revue des cours litteraires și Revue des cours 
scientifiques) în anul 1863,—avură și au scopul de a fi «un fel de en- 
ciclopedie a cunoștințelor». In această dintâi fază a lor au avut de 
fondator şi conducător pe Odysse Barot; cu vremea, incepând cu Eugene 
Jung, aceste reviste avură năzuinţa să fie și un mijloc de liberă mani- 
festare şi ce răspârdire a oricărei dcctrine temeinic susținută. 

«Esenţialul, zice unul dinlre cuvântători, din fericire nu e ca să în- 
veți tot, asta nu se poate; esenţialul e de a întrevedea şi întinderea 
şi puternicul interes al diverselor ctestiuni pe care mai putut să le 
studiezi. 

Atât mai rău pentru omul c re nu se preocupă decât de indeletnicirea 
iui. Mai întâi că el perde o parte a fericirii sale, aceasta fiind, dacă 
e să crecem vorba lui Goethe, desvoltarea armonică a tuturor facul- 
tăților noastre. Apoi că, oricât de înzestrat să fie un om, ṣi oricât de 
drept spirit, în mod firesc, ar avea, poate să fie sigur că judecata sa 
va fi falșificată, în anume momente, mulțămită unei îngustimi arti- 
ficial câștigată şi scump plătită. Dar asta nu e tot: originalitatea e 
atinsă și invenţia devine mai rară, dacă din când în când nu știi să de- 
părtezi cchelarii, ochelarii şcolii şi ai profesiunii .. . Istoria marelor 
descoperiri ne-o dovedește». 

In afară de interesul pe care îl prezintă numai faptul persistenţii 
atât de îndelung timp a unei reviste, mai vine să se adauge şi acela că la 

sărbătorirea acestui semi-centenar de muncă culturală, pe lângă re- 
prezentanţii diferitelor instituţii de cultură, ca o recunoaștere a ìn- 
semnătăţii ce prezintă aceasta, — au luat parte și miniștrii între cari 
însuşi ministrul instrucției publice. 

Un semn poate, prin care se arată isbânda ce va să vie a vremii, 
când adevărata cultura are să stăpânească și să dea orientarea în toate 
domeniile activităţii omenești. c. 


LA NATURE, 20 lunie 1912. Râmele şi rodnicia pământului. Dar- 
win a arătat marea însemnătate pe care o pot avea râmele în măci- 
narea şi amestecul straturilor superficiale ale pământului. In revista 
Revue Horticole se arată acum în urmă munca uriaşă pe care o fac 
aceste vietăţi. In valea Nilului alb, lipsită de arbori, având imense 
livezi, solul este de o neasemănată rodnicie, pe care ar fi datorind-o 
râmelor ; fiecare dintre ele sapă galerii până la 60 cin. adâncime; cele 
care locuesc pe un metru pătrat de pământ asvârl la suprafaţă peste 
2,5 kgr. de ţărână pe fiecare sezon; adică 250 tone de hectar. Acea- 
stă lucrare gratuită a micilor vieţuitoare a determinat să nu se facă 
culturi decât în ținutul unde ele sunt în mare număr. 

De această activitate nu se bucură numai Egiptul, aşa în Franța râmele 
aruncă la suprafaţă nu mai puţin decât 60 de tone de ţărână pe fie- 
care primăvară. 

1. PE VOLUMUL LUI ST. O. IOSIF. 


Inchid cartea de cântece a lui St. O. Iosif şi mă bucur. 

Mă bucur, văzând ce frumuseți pot isvori dintro simtire 
adevărată, simplă dar adâncă. O iubire ca toate iubirile de 
pe acest bulgăr îngheţat ce se rostogoleşte în gol. O iubire 
împletită din dorințe, din amintirea duioasă a celei dintâi să- 
rutări, a celor dintâi flori de măr căzute în pletele iubitei, a 
primblărilor tăcute sub lumina prietenoasă a lunei. Şi apoi o 
iubire, pe care totul ar trebui s'o risipească, dar nu reușește; 
cu cât e pusă la mai multe încercări, cu atât se înteţește mai 
mult. Ai voi so înăbuşi şi nu poți. Simţi cum te învălue în 
para ei dogoritoare, cum se înstăpâneşte pe toată ființa ta. 

Și această iubire dureroasă, pe care cu toţii am încercat-o 
într'o anume clipă a vieţii noastre sentimentale, a găsit în St. 
O. Iosif un vestmînt de o simplicitate uimitoare. Cu o fer- 
mecătoare naivitate poetul îşi desfășoară caerul senzaţiilor, zi- 
când par'că: luaţi-le, bucuraţi-vă de ele! Ai crede, un copac 
ce-și scutură roadele. 

O poezie a lui Iosif nu pune mai multă încordare spre a 
se desveli decât un rod spre a se desprinde de pe ram. Cade 
dela sine, fără nici o osteneală. Cade însă pentrucă ajunsese 
la cea din urmă treaptă de creștere, ne mai având nevoe de 
seva hrănitoare a copacului. Și acum se duce singură în lume 
să-şi îndeplinească taina unui destin nepătruns. 

Cântecele lui losif ne mai sunt și o dovadă că frumusețea 
nu e departe, ci aproape. Intinde mâna și ia-o! E în tine; e 
în sufletul tău. 

Nu-i nevoie să faci ocolul pământului, să urci poteci necăl- 
cate de picior omenesc, să străbaţi nisipurile pustiului; nu-i 
nevoe să cauţi îmbinări ciudate de sentimente. Pune-ţi mâna 
poete, pe inimă şi cearcă-i bătaia. De vei găsi o trământare 
caldă şi tainică, opreşte-o din zbor. Toarn'o în cuvinte, şi va 
fi poezie adevărată. Ce ai simţit ne va cuceri cu atât mai mult 
cu cât o vom fi simțit și noi odată în viaţa noastră. 

Părăsește deci castelele cu colonade, cetăţile albe sau din zori, 
părăsește «amantele ce mint», şi toate nimicurile sonore; lasă 
gestul larg ce nu poate ascunde golul simțirii, lasă cuvintele 
chinuite — şi adâncește-te în tine; lovește cu toiagul și vor 
țîşni isvoarele vii ale poezii adevărate, care nu se poate lipsi 
de sinceritatea unei inimi ce vibrează la toate adierile. 


«Mä bucur şi totuși cartea lui Iosif e o carte de durere. 
Din fiecare vers se risipeşte o jale deasă. Dela Eminescu în- 
coace iubirea sfâşiată ma îmbrăcat o haină mai armonioasă... 

Și nu-mi pare rău. Mă bucur. Binecuvintez durerea poetului, 
cum o binecuvintează şi el. 

lubirea — din plăcere ? Nu. E totdeauna în ea ceva supărător, 
aducerea aminte a unor lucruri prea aeve, a unui fior prea 
trupesc. 

Durerea e spiritualizarea iubirei; e purificarea ei intr'un foc 
mistuitor, în care se topesc toate rămășițele materiale, tot ce 
e senzație, lăsând numai flacăra curată a unui sentiment des- 
concretizat. Plăcerea iubirei o simt toate viețuitoarele, durerea 
ei numai omul, — şi dintre oameni, cu deosebire acer ce au o 
inimă mai nobilă. 

A suferi nu e o rușine, nu e o slăbiciune. Dimpotr.vă, e 
semnul aleşilor, e semnul poeţilor. Durerea s'a închegat în 
versuri nepieritoare și nu plăcerea; lacrimile s'au prefăcut în 
mărgaritare şi nu râsul. Părerile de rău, chinul uni suflet sfârșit, 
dorinţeie ncîmplinite trăesc de veci sub forma artei și nu 
multumirea omului îndestulat, 

Cine a suferit știe, de altminteri, ce largi orizonuri se des- 
chid în clipa suferinţii. Ințelege vieața altfel; îi vede adân- 
curile. Şi printre ruinele inimii, un gând duios îl străbate, gă- 
sind în sine ceva curat ce trăeşște pentru alții. 

Gândul acesta e mare; el te ridică în ochii tăi; te face să 
te simţi mai bun, scoțându-te din nemernicia ființei tale egoiste. 
Și bucuria asta e. numai 4 ća şi nu a celor ce te fac să suferi. 
Ei nu o vor gustă niciodată! 

Slavă deci celor ce sufăr: viaţa viitoare e a lor, viaţa artei 
veșnice ! 

Dar nici «călăii» trandafirii — nu trebue să fie uitaţi. Să nu 
le aruncăm nici un cuvânt de hulă. Işi îndeplinesc menirea lor. 
Aşa le-a fost scris: să-și împlânte mâna în piept şi s'o învârte 
în rana însângerată. Stăruească deci până la urmă. Căci ce e o 
durere mai mult sau mai puţin? ce e o viaţă fără noroc în 

năvala atâtor vieţi ce se desprind din necunoscut, îndreptându-se 
spre acelaş necunoscut ? Ce e nautragiul unuia pe lângă că- 
lătoria fără griji a tuturor? 

Nimic, 

Mai mult, durerea ce sdrobeşte pe om, mărește pe artist, 
îi dă conștiință de sine, îl înobilează, îl ridică deasupra mul- 
țimei doritoare de plăcere. Din mijlocul scrișnirilor se înalță 
un glas suav, vocea tristă a unui înger îndoliat, în care plânge 
irosirea unei vieţi, risipirea unor iluzii scumpe, răvăşirea unui 
suflet. 

Ascultaţi-l: e tot ce rămâne de pe urma unei lumi de ză- 
dărnicii. Inchinați-vă : trece Maestatea sa Suferinţa ! 


2. PE UN VOLUM AL MEU. 


Astăzi îmi iese la lumină o carte nouă. 

A câtea? 

Nu știu. Că am scris și alte cărți, nu are nici o însemnă- 
tate, nici pentru mine, nici pentru alții. Un scriitor, când își 
aruncă în lume un volum, trebue să-l privească ca și cum ar 
fi cel dintâiu. 

O piesă e bună sau rea. Niciodată însă ea nue opera unui 
scriitor bun sau rău. 

Trecutul se şterge dinaintea cortinei ce se ridică; merite 
recunoscute nu stăruiesc dinaintea mulțimei doritoare de lu- 
cruri nouă, de senzații neincercate. Aplaudă sau flueră, pentru 
că-i place piesa sau nu-i place, și nu pentru că i-a datorat 
cândva poetului o clipă de emoție estetică. Emoţia a fost și 
tot ce a fost e ca și cum n'ar fi fost. S'a irosit pe vecie: o 
șuviță subțţirică de fum risipită în golul bolţii albastre. 

Publicând această carte nouă, pot zice deci că public cea 
dintâi carte a mea... Căci nimic nu-i mai ciudat decât psi- 
hologia unui scriitor. 

Nu vorbesc de mine sau de cei ca mine, arcași mărunți ai 
unui ideal răsvrătit. Vorbesc de cei mari, căci şi aceștia sunt 
ca şi cei mici. Aceeași flacără îi încinge: la unii mai învălui- 
toare, la alții mai potolită... Cu toţii suntem sub aceeași aprigă 
îmboldire, nu atât de a fi ci de a deveni. 

Tindem, fireşte, la realizare. O operă e, în adevăr, o rea- 
lizare, către care s'au încordat toate puterile noastre; e, oare- 
cum, icoana văzută a sufletului nostru. Și, după cum egoismul 
unora cere prelungirea lor în copii, tot așa egoismul artistu- 
lui cere înveșnicirea fiinţii lui în opera de artă. 

Dar nu numai atât. 

La artist se mai adaugă şi simţul aproape tragic al nesta- 
torniciei lucrurilor, al scurgerii universale, al devenirei. Rea- 
lizarea e pentru o clipă. Vine însă apoi un șirag nesfârşit de 
clipe, cu care trebue să ne măsurăm, dacă nu voim să fim în- 
ghițiți, striviţi în această uriaşă treierătoare a timpului, și arun- 
cați apoi ca nevrednice rămăşiţe. 

Mulţumirea unui succes — sau numai a unei realizări — e deci 
pentru o clipă. Clipa următoare nu ne aduce linişte sau lauri 
câștigați cinstit. Dimpotrivă, ea poartă în cutele ei sbuciumul 
realizării viitoare, apriga tragedie a omului ce se luptă pentru 
ființa sa. Căci pentru un scriitor a scrie este a fi. Când îi cade 
pana din mâini, el își citeşte înfrângerea în privirea ironică a 
prietenilor, în ochii nepăsători ai trecătorilor, şi se pătrunde 
de simţul ruinei lui în fiecare ceas de singurătate, adâncindu-se 
în sine Ca într?o peşteră. 

Popas nu cunoaşte; odihnă nici atât. Arta e lungă și viața 
scurtă, Ca vrăjitoarele din basme alearga ceasurile în ropotul 
cailor, cu părul despletit și umflat de vânt. Şi noi să stăm 
oare pe loc? Să privim pe alţii cum le înfrânează, cum le po- 
tolesc în pintenii de argint? Cu neputinţă. Tot dorul de a 
fi, de a deveni, strigă în noi; ridicula nevoe a unei veşnicii 
închipuite ne înăbuşă. Ne trebue aer; ne trebue biciuirea în- 
gheţată a vântului. Ne trebue devenirea. A stă pe loc e o 
viaţă moartă, pe care nmo putem îndură. 

Și atunci scriem, subt înțeparea necesității de a fi, nu numai 
acum ci mereu, mereu, in saecula saeculorum. 

lată pentruce, dând la lumină o carte nouă, toate celelalte 
din trecut, se şterg, ca și cum m'ar fi fost. Toate puterile mele 
sufleteşti se încordează pentru cartea cea nouă. 

Până când? 

Până mâine. 

Atunci «Scenetele și Fanteziile» mi se vor fi şters dinainte, 
cum se şterge o licărire de lumină pe cer. 

Şi ce e bun în suflet va căută o nouă înfâptuire, în această 
luptă pe viață şi pe moarte cu timpul. 

Sfârşind aceste rânduri, încep chiar să mă gândesc la altceva. 


3. UN CEREBRAL: TEATRUL D-LUI G. DIAMANDY. 


După «Inainte» şi după «Bestia», d. G. Diamandy își ur- 
mează traectoria dramatică prin «Dolorosa», fără nici o oco- 
lire din drum. 

D. Diamandy nu e încă un ọm de teatru, adecă un obser- 
vator al lumei înconjurătoare, nu în latura ei pitorească sau 
estetică, ci în latura ei morală, în raporturile ei felurite dintre 
oameni deosebiți prin cultură, prin viață, prin creştere, prin 
stratificaţie socială, sau prin fatalități orgamce. D. G. Dia- 
mandy nu ştie încă vedea, şi cu atât mai puțin plăsmui ce nu 
a putut vedea. Și acestea sunt cele două însușiri de căpetenie 
ale omului de teatru: să prindă notele esenţiale ale unui in- 
divid din lumea largă şi apoi să le închege în icoana vit a 
unui erou ce trăeşte, sub ochii noştri. 

In schimb, d. G. Diamandy e un cerebral. 

D. Diamandy e un ideolog, adecă nu numai un om citit ca 
atâţia alţii, ci şi un mânuitor de idei. Dacă pentru d-sa oamenii 
nu trăesc încă, ideile trăesc, se mișcă, se zbuciumă, au o fiinţă 
mai puternică decât realităţile de cari ne lovim în fiecare clipă. 
E un idealist, în înţelesul filosofic al cuvântului, ce ar tăgădui 
pumnalul înfipt în plinul pieptului, pentru a nu recunoaște decât 
«ideea» răsbunărei pe care o împlinește. 

Aceasta e slăbiciunea şi tăria teatrului d-lui G. Diamandy. 

Mai întâi te duce într'o lume închipuită. Vin pe scenă oa- 
meni pe cari nu i-ai zărit nici odată la noi, amintindu-ţi, cel 
mult, figuri văzute aiurea — în Franţa — sau mai ales ce sbuc- 
nesc din paginile unor cărți citite odinioară. Așa se întâmplă 
de pildă și cu piesa «Dolorosa»: o lume de aiurea îmbrăcată 
în costumele patriei, obiceiuri de aiurea, atât de fireşti atelie- 
relor dela Paris. Te miri că oamenii aceștia vorbesc româ- 
neşte, de oarece nimic, dar nimic, nu e românesc în cele trei 
acte ale piesei. Ai pe dată impresia nemijlocită a artificia- 
lității. 

Şi cu toate astea în «Dolorosa» ca şi în «Bestia» e ceva 
ce traeşte: e o teorie, o problemă, o ciocnire stăruitoare de 
postulate. 

Omul ce stă pe scenă, se zbuciumă, și vorbeşte cam mult, 
e o umbră, «e ceia ce nu e». Ascultătorul bagă repede de 
seamă că e numai o arătare înșelătoare, o fantomă înălțată să 
apere holdele. 

In loc să se ciocănească oamenii, în pasiunile lor deslănțuite 
și în aprigile lor nevoi, se ciocnesc teoriile scăpate dintro cu- 
tie fermecată ; iese una pe scenă se închină dinaintea lumei, ţine 
o cuvântare împrăștie un rotocol de fum, până ce scapă din 
altă cutie o alta mai războinică. Cele două teorii se măsoară 
din creştet până în tălpi, apoi se năpustesc vajnic. La urmă, 
fireşte, că una din ele pleacă cu capul spart. Cealalta ramâne 

pe scenă învingătoare. Işi pune mâinile în șolduri şi piesa 
se isprăveşte astfel cu o biruință pe scenă, dacă nu şi ir 
sală, 


Intr'un cuvânt, voiam să spun că, deși lipsit de viziune ar- 
tistică şi de multe cunoştinţe tecnice, d. Diamandy e o per- 
soanalitate în mica noastră literatură dramatică. D-sa e un om 
ce gândeşte, citeşte, se lasă străbătut de literatura apusului, în 
ceeace are ea rodnic. 

D. Diamandy e frământat de probleme felurite, sociale sau 
estetice, faţă de care ia o atitudine. Ca și în politică, rămâne 
şi în teatru un ideolog militant şi un cerebral activ, pentru 
care ideile trăesc viața veşniciei. 

E destul. 

Ştiinţa teatrului va veni poate mai târziu. 

Am ascultat «Bestia» şi anul trecut şi anul acesta. Am ad- 
mirat-o acum, nu atât prin ce are (deşi actul al treilea e pu- 
ternic) ci prin ceea ce a lăsat la o parte autorul. 

Un autor ce se jertfeşte pe sine — și încă în chip priceput 
are un merit mai mare decât un autor ce ar fi înemerit din- 
tr'o-dată o piesă bună. 


E. LOVINESCU, 


ANCHETA ŞCOLARA. 

Cunoașterea trecutului vieţii satelor este de mare trebuință 
mai ales în timpul de față plin de sdruncinări, invazie, con- 
traziceri şi prefaceri. Pentru înlesnirea și soliditatea culturii 
sătenilor noștri să ne întoarcem dela satele și orașele străine 
spre satele noastre şi să studiem averea sufletească a lor, căci 
numai acest studiu dă naștere mijloacelor cari duc poporul încet 
și lin pe drum sigur. Mai de mult preotul se bucură de multă 
ascultare. Cuvântul Sfinţiei Sale cădea adânc în inima popo- 
renilor și de aceea nimeni nu putea face cât preotul în sat; el 
făcea să se ierte păcatele, să se lumineze calea, să vină sănătate, 
să fugă «<ucigă-l toaca» din calea păcătosului ctc., etc. Casa în 
care nu intră botezul Ja începutul lunii, o știa satul şi nici 
copiii nu mai aveau curajul să se apropie de ea. Ja fiecare 
inceput al lunii sau de cel puțin patru ori pe an, orce casă 
își făcea feştanic ca să fie mai curată, mai luminată, ca în ea 
să fie numai voia lui Dumnezeu, și de aceea în casă era 
multă ascultare: femeia și copiii ascultau de conducătorul fa- 
milici, copiii cei mici de cei mari și toți se iubeau. De sfatul 
tatălui ascultau copiii chiar însurați; fiul nu îndrăsniă să ridice 
glasul, cu atât mai mult ciomagul asupra părinților. 

In neînțelegerile dintre oameni, cum zicea popa —dacă ajungea 
până la sfinția sa—așă rămânea, chiar dacă eră strâmb. In tot- 
deauna însă preotul propovăduia cinste, frăție, milă, îngăduială, 
muncă, dreptate și propovăduirea se săpă în inimile poporenilor. 
Familia avea mult temeiu. La alegerea soților se aveă mult 
în vedere cinstea, vrednicia, priceperea, apucăturile soților pre- 
cum şi a celor din care se trag; se cercetă până la al noulca 
neam pentrucă, «nu e petic să-l descoși, ci e o viață de om». 

Bătrânii se bucurau de mult respect şi ascultare; dinnaintea 
lor tineretul fugea de ruşine; iar când, împinși de ispită, se 
duceau în cârciumă și da vreun bătrân peste ei, nu știau pe unde 
să se ascundă sau să fugă ca să nu fie zăriţi, căci a doua zi 

bătrânul povestea celorlalți despre fapta lor ca despre ceva 
grozav. 

Azi curentul matcrialist, dorința de a se îmbogăți, fuga după 
bani conduce mulțimea satelor şi de aceea în multe chestii, 
preotul care nu luptă decât pentru binele satului, care nu se 
servește decât de învățături evanghelice, este adesea învins de 
acei nechemaţi, de răii satelor; mai ales în lupta economică 
de multe ori dela pușcăriași, dela cei care prin mijloace josnice, 
necinstite par în faţa lumii, capătă multe neplăceri. Prin urmare 
cei de sus restrângând activitatea morală și religioasă a preotului 
făcându-se ca să fie la dispoziția oamenilor, nedându-i în 
acelaşi timp nici un mijloc de a atrage sau forța poporenii la 
biserică, azi e redus dela apostolat la funcţionarism, un func- 
ționar separat de cci care conduc comuna, deşi trebuia să fie 
ca un patriarh al tutulor oamenilor și instituțiunilor și funcţio- 
narilor din sat. Slab e respectul către bătrâni ca și religia, 
slabă e şi baza familei. Inţelesul, aranjarea, alegerea, tot se face 
pripit la nuntă. Chiar dela țară sunt mulți care divorțează. J.a 
tribunalul din Vaslui, spunea revista «Săptămâna Culturală și 
politică», cele mai multe procese sunt de divorțuri, dintre 
care majoritatea dela sate ; vor fi multe tribunale care au acest 
nenoroc. O ceartă între membri, o rătăcire a unuia din ei, o 
cauză pe care sfatul bătrânesc ar fi alungat-o cu succes, aduce 
despărțirea, iar tribunalul prin divorț îi declară despărțiți. Uşor 
se face unire, repede se aduce despărțirea şi acestea pentrucă 
nu sunt idei temeinice la bază. 

Fără îndoială că moralul de azi al satelor diferă mult de 
cel de ieri și această diferență nue urmarea evoluției naturale 
ci a sdruncinului produs prin desele reforme. 

Astăzi traiul se câștigă cu greu, lupta pentru viață e aprigă, 
cu toate că s'a adus multe înlesniri : aratul, semănatul, secerat], 
treeratul și transporcul se face cu maşini — lucrări sigure, repezi 
și ușoare şi ieftene. Inlesnirile însă au avut și au un rău: 
dau proprietății mari posibilitatea să se muncească repede fără 
multe brațe și prin aceasta alungă banul din mâna mulțimii 
muncitoare în mâna celor ce pot ocupă pământul. Lupta pentru 
viață fiind aprigă, de multe ori violentă a înăsprit și inima; 
ciocnirile individuale fiind dese, egoismul iese deasupra altru- 
ismului, aceasta cu atât mai mult cu cât și ideia care conduce 
mulțimea este: materia ; secolul materialist și în practică și 
în știință. In felul acesta ~ cred eu--—se explică lovirea tocmai 
a părților mai delicate: rușinea și respectul și religiozitatea și 
eșirea ambiţiei, orgoliului, a cruzimei. Mulțimea sc îngrijește de 

stomah, de corp ; de inimă foarte puţin ; mijloace multe sunt 
pentru muncă, puține pentru cultura sentimentelor ; n'a fost 
o paralelă intre ele și de aceea cele din urmă au adus mai mult 
rău. Așa școala în general dar mai ales cea primară a suferit 
o mulțime de schimbări. Curentele pedagogice, crezând că 
surmenajul provine mai mult din prea multă materie, a făcut 
o descărcare generală luând din toate obiectele cele ce sau 
părut mai grele și cele cari erau netrebuincioase ; pedagoșii 
uitaseră că cheia invățământului este mai mult măcstria și drago- 
stea personalului — educatorilo — decât cantitatea și greutatea 
materiei și că în școala primară nu eră materie pe care să n'o 
ñ priceput copiii satelor dacă ar fi fost bine predată; prin 
urmare trebuia să cășuneze mai mult asupra pregătirii persona- 
lului decât asupra descărcării. Tinta modificărilor a fostintelectul 
şi utilul, foarte puțin înobilare inimii, căci bucăţile morale îi 
lasă reci; ducerea la biserică îi deprinde cu ideia: ca elev 
să se ducă la biserică, e obligat; după ce va absolvi, nu; şi de 
aceea dintre absolvenţi nu prea se văd pe la biserică ; leturghia 
căutată de elevi a atras la început puţină lume, care venia 
pentru satisfacerea curiozității, nu din convingere ; prinurmare 
încercările răslețe nau dat rezultatele așteptate deoarece peda- 
gogii n'au ţinut seamă de diferenţa între cel care împrumută 
și cel care se împrumută ; n'au ținut seamă că la noi credința 
și morala c aceiași, e religia și religia e baza culturei săteanului; 
au uitat rolul ce l-a jucat religia pe timpuri și de aceea pentru 
inobilirea inimei au alergat aiurea. 

Asemenea și conducătorii bisericii au scăpat din vedere că 
biserica a fost şi este conducătoarea săteanului și au mărginit 
drepturile bisericii scăzându-i prin aceasta foarte mult influenţa. 
Actele hotăritoare din viața omului nu se mai fac în biserică cu 
vechea tărie și sfințenie ci în primărie; omul azi face legă- 
tura înnaintea legilor, a oamenilor, nu a lui Dumnezeu. Biserica 
este o instituție obligată să primească pe orcine în ori ce timp 
vine, căci este Casa lui Dumnezeu și Dumnezeu primește pe 
cine vrea să vie în orice timp ; ea nuare nici un mijloc de a 
forța oamenii ca să vie, iar mijloacele de îndemnare față de 
actuala stare sunt slabe ; cele câteva legi sunt la primărie și 
sunt făcute după ce pierise sătenilor dragostea de biserică ; ele 
sunt vitrige și reci vor rămâne cât timp omul va ti răspunzător 
în fața oamenilor a justiției, nu a lui Dumnezeu, căci ce pleacă 
dela oameni de multe ori e greșit, ce pleacă însă dela Dumnezeu 
veşnic e bine şi adevărat. Preotului i s'a dat ca şi învățătorului 
locul de frunte în mișcarea economică a satelor şi cum şi ei 

sunt adăpaţi la cunoştinţele actuale, vorbesc sătenilor despre 
nevoile lor cu multă libertate ; nu punem în lezătură cauzele 
cu puterea lui Dumnezeu ; pe seama altor fenomene străine și 
independente de Dumnezeu sunt dateși departe rămân de sufletul 
săteanului ; contribue cu puţin la răcirea inimii; adaugă ceva 
la aceea ce atâtea cauze adoagă. 

Primăriile au fost puţin mai câștigate ; au mai câștigat din 
teren, s'au încărcat cu legi. 


Ce e de făcut? 


Scoala, indiferent de specialitate și grad, trebue să fie cu 
multă atenţie asupra moralei; religia să fie obiectul principal in 
ori ce clasă; celelalte obiecte să-i dea concursul când pot și 
cât pot; separatismul aduce rău; indiferența celorlalte studii față 
de religie încurcă sufletele elevilor. Geologia să nu se mai 
învețe în cursul inferior, căci se produce în capul copilului de 
cele mai multe ori---încurcătură, care e transmisă la sate de 
mulți elevi ai clasei a IV gimnazială, ce trec în învățământul 
rural. In învățământul rural, cu ale cărei cunoștinți se mulțu- 
mesc cei mai mulți copii ai satelor, religia și agricultura trebue 
să fie baza, pentrucă relgia și lucrarea câmpului e baza culturii 
și a civilizației satelor. Ce e mai folositor pentru viață, mai 
trebuincios inimii să se învețe, căci se învață pentru viață. 
Toate bucățile de religie—mai ales vechiul testament—să se 
treacă în rândul bucăţilor de cetire, iar la religie să se pună 
din viață, faptele și minunele lui Isus, căci acestea le spune 
și Biserica, acestea sunt cele mai folositoare învățături pentru 
bunul mers individual și social. O carte de rugăciuni, lucrată cu 
multă măestrie în rânduire și alegere, să se găsească la fiecare 
elev. Explicarea evangheliilor făcută la timp și pe înțelesul lor 
contribue mai mult la înobilarea inimii lor, decât la aceia care 
se explică azi și atunci copiii nu s'ar mai duce degeaba la bise- 
rică. Elevii când se duc acasă, dela biserică, să sărute mâna 
părinților. 

Când școala nu mai poate avea influență asupra individului, 
să-l jea în primire biserica; elevul scăpând de tutela școalei, 
să treacă sub tutela Bisericii. Actele hotăritoare din viața unui 
om, biserica să le binecuvinteze; prin primărie să treacă de 
formă; deci căsătoria religioasă e fundamentul, pentrucă ea face 
legătura, nu în fața oamenilor cia lui Dumnezeu. Să știe omul 
că acest pas e făcut nu innaintea legilor omenești, ci a orânduirii 

Dumnezeeşti, pentrucă nu legea a zis, <creșteți şi vă îmulțiți», 
ci Dumnezeu. Căsătoria civilă să aibă în vedere numai in- 
lesnirea și ajutoarele ce dau socrii la intemeierea gospodăriei; 
să nu se amestice în morală, căci nu ei e dat aceasta. Aşă 
fiind divorțurile nu se vor mai judecă de tribunalele civile, ci de 
fețe bisericeşti; căci mai multă influență au capii Bisericii, cu 
tot sdruncinul actual, decât capii legilor civile. Sfaturile date 
de păstorii Bisericii prind mai repede și adânc rădăcini în su- 
fletul celor cari vor să se despartă, căci sunt presărte cu învă- 
țături religioase, iar nu cu de acelea cari nu iţi dau adevăratul 
leac; gestul | P, S. Episcop străpunge inima rătăciţilor; îmbră- 
cămintea, expresia feţei, sala, tot arc cevă sfânt, nepătat. ne- 
vinovat, și aceasta ajută înțelegerii, îngăduelii ca să învingă de- 
sordinea. 

Sfaturile vor plecă din inimi neinfluențate de cele lumești 
— oameni, advocați— ci de cele dumnezeești și de aceea cei cari 
vor plecă pentru a divorță, se vor intoarce acasă rușinoși dar 
cu îngăduială şi vor duce traiu liniștit; atunci divorțurile dela 
sate, dacă nu vor dispare, se vor împuţină strașnic. 

Prinurmare o conlucrare a tuturor din inimă, cu convingere 
și cu fond religios va îndepărtă răul și va aduce binele. 


P. STĂNESCU 
Învățător, Rălăceanu R-Sărat. 

